text:
-
vaffanculo嘅發音發音人 brpadali (女,來自意大利) 女,來自意大利發音人 brpadali
User information
Follow
12票 好 毋好
添加到喜愛嘅發音裡肚
下載報告
-
vaffanculo嘅發音發音人 Anthares (男,來自意大利) 男,來自意大利發音人 Anthares
User information
Follow
2票 好 毋好
添加到喜愛嘅發音裡肚
下載報告
-
vaffanculo嘅發音發音人 WWolf (男,來自意大利) 男,來自意大利發音人 WWolf
User information
Follow
1票 好 毋好
添加到喜愛嘅發音裡肚
下載報告
-
vaffanculo嘅發音發音人 diegoami (男,來自意大利) 男,來自意大利發音人 diegoami
1票 好 毋好
添加到喜愛嘅發音裡肚
下載報告
-
vaffanculo嘅發音發音人 mestessa (女,來自意大利) 女,來自意大利發音人 mestessa
User information
Follow
1票 好 毋好
添加到喜愛嘅發音裡肚
下載報告
-
vaffanculo嘅發音發音人 lorenzocuoci (男,來自意大利) 男,來自意大利發音人 lorenzocuoci
User information
Follow
0票 好 毋好
添加到喜愛嘅發音裡肚
下載報告
-
vaffanculo嘅發音發音人 Ciapino (男,來自意大利) 男,來自意大利發音人 Ciapino
User information
Follow
0票 好 毋好
添加到喜愛嘅發音裡肚
下載報告
-
vaffanculo嘅發音發音人 giovannimaverickmatta (男,來自美國) 男,來自美國發音人 giovannimaverickmatta
User information
Follow
0票 好 毋好
添加到喜愛嘅發音裡肚
下載報告


c: text/html

text:
睇到「傾向留守議會」依六隻字,大家都知佢地只係求財.有人話佢地好蠢,因為跪低之後下年就會失民心,唔會再有人投佢地之類.其實只要你睇吓今年個民選,你就知依班民主派老屎忽已經唔再有吸引力.就算佢地搞總辭,下年佢地都唔會有信心可以贏返個議席返嚟.特別係比人DQ咗嗰幾個,連閘都未必再入到.
不過講到自己留多一年係為咗抗爭就真係難聽過粗口.
佢地喺議會做過啲咩係幫到香港?我唔知;佢地坐喺議會就可以推翻有建制同中共護航嘅政府所推行嘅法例?我唔覺.議會已經名存實亡,要抗爭冇可能淨係坐喺度.點解過去一年幾咁多人走上街頭?因為佢地好明白依個道理,而班議員比人覺得做到嘢嘅時刻最多只係喺街頭企喺警察同抗爭者中間拖吓時間嗰陣,而唔係坐喺議會鳩叫幾句然後比人抬走就當自己完成任務.
你地同中共傾掂數,出多一年糧之後要走佬嘅咪走,要學十一哥投共咪投共,但仲開口埋口為市民真係好肉酸.你邊忽見到民意想你留低?自己閉門會議幾個鐘就話留低好啲,然後話咁樣係為香港好為市民好,依種做法同民建聯之流一啲分別都冇.
新一代可能未有經驗未有CV,但比起依班出賣香港人足足廿幾年嘅政棍更加有比佢地一試嘅機會.窮途末路嘅舊式民主派,喺坐埋依一年之後,麻煩唔好再出現喺香港市民嘅眼中獻世,更加唔好話你地同香港人同行.民主依兩個字由你地口中講出嚟,好臭.

robotstxt: allowed

filter: keep


text:
[堪稱德國銷量最高面膜] Schabens Totes Meer Maske 深層清潔死海泥面膜 5片x 15ml
唔知點解德國唔係好流行出一枝枝既mask,走入佢D 藥裝你見到既就係呢類套立包裝既mask.Paper mask亞洲都唔知出咗幾多年,德國D drugstore都係近呢2年先見得比較多咋!(款依然小到爆)
Schaebens出既mask好肯定咁講呢一款一定係最多人買,最最最出名!呢片深層清潔係重點針對暗瘡同黑頭粉刺.
佢加入咗藻,高嶺土,淤泥,蘆薈同洋甘菊可以防止黑頭粉刺同暗瘡.特別係鋅呢個成分,起皮膚科裡面係成日被用黎治療暗瘡,可以用黎促進皮膚修復,傷口癒合,抗發炎,抗氧化.
呢款既面膜佢清潔力屬於超強,係吸到曬D 黑頭粉刺出黎.如果一D 淺D 既暗瘡我試過敷完佢一係消咗腫,一係就引到個膿頭出黎.敷完果下覺得塊面係極度乾淨同清爽.呢個面膜第一下敷會覺得少少熱同痛,不過都係開頭1, 2分鍾,之前後就無咗呢個感覺.(我自己覺得通常真係清潔力超強先會有呢種感覺)
而呢個面膜另一個好強既地方係佢拎咗Dermatest sehr gut認證,仲要係最高既 5星級臨床認證.Dermatest係德國權威皮膚科醫生協會認證標誌,係德國大型化妝品公司一定會送檢的化妝品檢測機構.亦無加入PEG,有機矽,石蠟,染料,香料.
但提提大家,如果你係敏感肌的話,呢個mask 未必會岩你.因為始終deep clean黎講我覺得佢都幾猛藥.一包成15ML, 我一次一定用唔曬.所以我一開就會分2次用,面細可以分到3次.用完搵膠紙包一包佢就OK.下單1click2beauty.com
題外話,德國出既野,包裝真係長年如一.我5年幾前買佢黎用,用到而家個包裝居然都無咩變過.包裝一樣可以體驗到文化,非常務實!


text:
20 OCTOBER 2013(SUN)前幾日係朋友仔FACEBOOK見到佢去左MEGA BOX影啲海洋公園嘅萬勝節佈置,今日見都冇乜嘢做,加上大肥豬又想去IKEA行吓,所以我地就向MEGA BOX出發啦~
第一個目的地當然係中庭個萬勝節佈置啦,好在唔算多人,所以可以慢慢影啦~
哈哈哈...小小豬當然係最鐘意M&M公仔啦~
小小豬係未食過,亦都唔知係食得,但又唔知點解佢又好鐘意依啲公仔,仲同佢地玩左好耐添,可能係因為高度差唔多,有親切感啦...哈哈哈~
基本上係依個M&M位小小豬都玩得好開人,不過好攪笑地小小豬點都唔肯同依個科學怪人影,所以就等我嚟影啦~
係準備離開依個位置準備行IKEA時,見到有南瓜先生小姐出嚟,我當然唔放過依個機會,走去影埋一份啦~
行完街街我地食飽飽,準備離開MEGA BOX之際,又見到有鬼鬼出嚟啦!大肥豬原本唔俾我地行去影,話個人物比較恐怖,怕嚇親小小豬.點知當我問小小豬時,佢好大聲話要影,所以又可以同鬼鬼影啦(哈哈哈...小小豬真合作)~
其實原本都好想帶小小豬入海洋公園玩吓,同啲靚靚鬼鬼影吓相.不過我地嘅周六周日節目都實在太豐富,加上又真係怕海洋公園會太多人,所以都應該去唔到玩啦!
唔緊要啦,今日突如其來都影左少少,都算有影到,等出年再入過去海洋公園玩萬勝節啦!


text:
18 AUGUST 2015(TUE)今日我地相約魚子醬及Little K一齊係一個勁舒服又乾淨嘅石灘玩水,三位小朋友仲近距離接觸海星,上左一堂好好嘅大自然課呀~
其實自上年我睇到魚子醬媽一篇有關海星文章之後,我都真係超級好想去依個地方,目的當然唔係俾佢「玩海星」,只係想帶小小豬親身去睇下啲海星,等佢可以摸下海星嘅身體,依種大自然體驗總比書本上來的更加實在同入腦嘛!
不過,原來唔係話睇就睇,因為都有特定月份同日子,見到海星嘅機會先會更大.好在魚子醬媽經驗豐富,所以揀好日子之後就約我地一齊去上大自然堂.
老實講,依個地方都唔算近,所以我地都要搭差唔多一個半鐘車程先去到目的地.不過小朋友們搭咁耐車一啲都唔覺攰,因為佢地好期待可以親親海星朋友嘛!
終於嚟到我地嘅目的地,雖然整個石灘冇任何設施,不過環境真係好正,既乾淨又舒服,真係比外面有救生員嘅沙灘好好多呀~
小朋友們好努力咁找尋海星呀~
搵到啦...睇下小小豬幾興奮~
小小豬都算幾溫柔,每次都係好輕輕手咁摸下啲海星,仲依照我地指示,數十秒之後就要輕輕將海星放回水中啦~
由於三位小朋友中小小豬係最大個,佢又有機會扮大哥哥,佢將兩粒海星放入佢個小水桶內,然後扮老師咁叫魚子醬及Little K聽佢介紹,真係俾佢笑C呀~
觀察左海星一段時間之後,三位小朋友變左玩水時間啦,其實當時水位都係去到小朋友膝頭位置左右,所以俾佢地半游半爬咁玩水都係好安全嘅.
可能有其他小朋友一齊玩,所以小小豬玩得出奇地興奮,比平日我地帶佢去玩沙灘玩時,笑得更加燦爛~
小朋友世界就係如此簡單,兩個小桶倒下水又倒下啲沙,就夠佢地開心大玩特玩啦~
唔覺唔覺我地都玩左差唔多一個半鐘,太陽開始下山了,所以我地都準備要回程啦~
今次依個海星之旅都真係好滿足,小朋友玩得開心之餘,又學識點樣對待海星.回程時小小豬仲不停同我講:海星..海星..個形狀係點.....一定要輕輕力....仲要只可以睇十秒....一定要溫柔放返落水...如果唔係佢地就會死呀!
聽到小小豬咁多道理,雖然係有啲啲長氣(基本上回程時佢係不停講),不過亦都證明佢對今次睇海星都吸收不少知識,所以我都值得開心嘅.
期待明年我地再齊齊去上大自然課,再同海星嚟個親密接觸啦!
在此就同大家說聲抱歉,因為地方係由朋友帶路,加上為左保育啲小海星,所以在此不說明地點了.不過我相信如果大家係想與小朋友到戶外上自然教育課的話,你自然就會找到依個上課地點.


text:
中共駐香港果位撚樣話香港冇三權分立,梁特係至高無上果位.當然條撚樣可能係見到梁特上任後香港比佢玩殘視法律而無物所以有感而發,但係我必須要指正返撚撚樣香港係制度上的確係三權分立.講到知識依方面嘅野,我信我之前果位MISS好過信你隻走狗下話?
三權係乜或者我簡單咁講下:行政,立法,司法.行政當然係行政長官,即係梁特既工作.立法好明顯就係由立法會負責,雖然最後都要由特首簽署確認,特首都有解散立會然後要重新通過,但若果下一任立法會既人員都決定通過議案立法的話,特首得兩個可能:簽署接受或者提前離任.所以係立法過程特首得兩樣野可以做,就係表態支唔支持同埋簽個名.最後既司法就即係法院,法院點判都好特首無權左右,律政司敗訴都只可以按程序上訴而唔可以拎支槍指住法官個頭(雖然我知梁特想咁做去判哂黃絲坐監).所以點解個個都話司法獨立就係香港最後希望,因為無論特首幾仆街,立法會班二打六幾冇用都好,只要司法係獨立於外既話香港理論上仲可以保持一絲公義.而家條撚樣(我完全唔想提佢個名,自己對號入座啦下)居然話香港係梁特一個人話哂事,換句話講就係我地見到梁特理應跪地叫聲吾皇萬歲萬萬歲.條撚樣返幾百年前做太監會唔錯,但做官的話就唔係好合適.
特首幾仆街係一回事,警隊幾咁賤係一回事,香港變得愈黎愈差都係一回事,但係三權就係香港現有制度既基礎,依點係不能否認既.而家條撚樣想用一句說話就打散香港咁多年黎保留住既制度,想將香港搞到同中國一樣咁亂,真係普通撚樣都未必做得出咁既行為.做護主犬佢當然稱職,但我想同你講做人做到咁會折墜,會累埋你屋企人架,撚樣!


text:
「TVB小花」陳偉琪喺《愛回家之開心速遞》飾演細龍太,較早時因為涉嫌酒駕被捕,不過佢真心承認錯誤,并表示唔會再犯同樣錯誤,網友紛紛表示原諒佢.
原本傳畀飛出《愛回家》劇組,但最後TVB高層都係決定讓佢繼續拍落去.
陳偉琪日前傳出緋聞,對象係喺《鐵探》中演「發瘟」嘅方紹聰.
現年32歲嘅方紹聰,喺日前畀傳媒爆出攜愛犬與陳偉琪一齊到數碼港放狗,而狗狗對陳瑋琪好黐身仿如女主人,事後兩個人畀問係咪情侶關係嘅時候,兩個人冇承認拍咁拖.
方紹聰更坦承鐘意性格爽朗嘅陳偉琪,據悉陳偉琪選港姐嗰陣已經識方紹聰,兩個人有共同朋友,喺今年10月陳偉琪因涉醉駕被控,方紹聰此時關心對方打動女神芳心.
今日陳偉琪返TVB拍攝《開心速遞》時收到99支玫瑰,佢強調唔係道具,好想知道邊個係送花者.有網友猜測係方紹聰送,但陳偉琪回復否認唔係佢.
喺《愛回家》飾演細龍生嘅鄭世豪見到“老婆”咁苦惱,都幫手拍視頻呼吁送花者自首.咁啱鄭世豪喺電視城餐廳遇到方紹聰,鄭世豪先攞方紹聰同陳偉琪嘅緋聞講笑,令對方好尷尬,之後又問對方係咪送花者?方紹聰冇答,并反問鄭世豪:“你唔係佢老公嗎?”
唔理點樣,都係希望陳偉琪喺之後嘅事業上可以有所成就,同埋早日覓得如意郎君,加油!
Like MisshkNews Facebook!不出门也能知天下事~


text:
唔講唔知,尖沙咀呢個名其實由明,清朝嗰陣已經有記載啦.顧名思義,就係好尖嘅沙咀咁解,姐係咩?指嘅係沙灘,海灣.睇返之前嘅地形圖,你就清楚哂架啦.講返依家,時至今日,大家都知尖沙咀已經發展為一個多元化嘅地區之一,要文化有文化,要餐廳有餐廳,一應俱全.
文化
單單係尖沙咀呢度,數數下已經有唔同嘅地方文化你可以搵得到.想要kimchi?有金巴利街呢條韓國街,有好多唔同嘅韓國餐廳喺度架.想要宗教色彩?亦有全港最大嘅一座回教清真寺,行過你都會見到唔少信徒專程尼架.行過對面,又有唔少南亞裔人士聚居嘅重慶大廈.英式建築?都有!香港非常出名嘅半島酒店咪就係喺呢度囉.
飲食
上邊提到有條韓國街,真係有幾多韓國餐廳,鐘意食嘅朋友不妨去行個圈,出邊嘅店員都好用心會用韓文尼請你入去食架.諾士佛臺亦有唔少特色餐廳同酒吧,鐘意fusion菜呀,西班牙菜呀,日本菜呀等等唔同地方嘅異國菜式,又或者想同朋友嘆返杯?尼呢度實冇錯!另外尖沙咀亦都有唔同大型商場,例如The One,I Square,海港城等等,都有唔少餐廳任君選擇架,行完街肚仔餓都冇有怕!
旅遊
估唔到尖沙咀地方細細,單單係博物館都已經有三,四間.上至天文,下至地理,穿越古代學歷史,又或者探索現今未來科學?咁尖沙咀你就岩啦.除左博物館,唔少特色建築你亦可以搵得到,星光大道,前水警總部,聖安德烈堂等等,你又點可以錯過呀?


text:
去旅行唔識講當地語言未必輸蝕,但食飯就無可避免會有啲麻煩,一來要慢慢睇菜單,二來叫菜時下下都 This This This,講得多都口臭失禮.
去英語世界嘅地方都仲好啲,英文再差都講得到聽得到,去西班牙或者法文地區,大城市當然無問題,但去一啲二三線城市已經語言不通,無事發生還好,唔識路搭錯車想問都唔知點問.
去得日本韓國多嘅應該都有類似體驗,普普通通去下東京大阪首爾當然無問題,但離開大城市,去下附近啲城市仔,入下啲溫泉區,去啲非旅客區,點菜真係苦過 DD,最麻煩係連 7-11 都無嘅時候,真係雞同鴨講.
有啲朋友話去外國駛咩呢啲翻譯機,反正身體語言搭夠,但當你試過旅開旅客區,試過入一啲地道小店但溝通唔到嘅時候,你就明呢啲翻譯機幾幫到手.有時啲野唔係你諗覺得佢幾幫到手,係當你無佢嘅時候先發現原來唔可以無.
支援語言啱香港人
今次同大家介紹呢部「ZOHO WiFi 分享與翻譯機(A8)」睇落同坊間有賣嘅翻譯機差唔多,唔係細心留意啲字都唔知佢有咩賣點.大部份嘅翻譯機標榜支援語言多,呢部話支援 50 種,個部話支援 80 種,實行以量取勝,但其實大家用來用去咪又係個幾種,最緊要常用嘅都有.
「ZOHO A8」支援嘅語言根本為香港人而設,一來有廣東話,二來有日文,韓文,泰文,法文,德文,意大利文,俄語,荷蘭語,波蘭語,捷克語.日韓泰,西歐呢啲無問題.
去北歐嘅話有埋挪威,丹麥,芬蘭,瑞典,就算去東歐都有希臘,匈牙利,斯洛伐克,加埋其他好似印尼,阿拉伯等等,基本上你會去嘅都有齊.
使用上好簡單,揀左想要翻譯嘅語言後,係下面嘅按鈕按,然後對住講就識翻譯出來,識聽識講會叫係差唔識跳.細細個有用過快譯通個啲字典嘅一定識得用.
翻譯同時係 WiFi 蛋
當然,呢部「ZOHO WiFi 分享與翻譯機(A8)」最特別嘅唔係使用方法,係部機真係有為旅行人士想過.除左翻譯功能外,佢本身仲係一隻 WiFi 蛋.今時今日去旅行邊有可能唔買定 SIM 上網,將 SIM 卡插入去 ZOHO A8 到,一來可以翻譯,二來可以將 SIM 卡訊號分享埋出來用,一機兩樣,方便至極.
一般嘅翻譯機又要 WiFi 連線,去到外國旅行除左帶佢做翻譯,仲要帶多隻 WiFi 蛋,費時失事.本身去旅行帶嘅野都唔少,少得一樣得一樣.一部機做番 WiFi 蛋又做埋翻譯機呢啲先係貼心嘅設計,真係有為用家想過.
總結:一機兩用最吸引
總括來講,成部 ZOHO A8 最吸引係可以一機兩用.去旅行嘅拿佢來做 WiFi 蛋,有需要時先係背包拿佢出來做翻譯機,單係入餐廳叫餸都夠哂方便.相比起其他支援單純得翻譯功能嘅翻譯機,呢部就真係有用啦!
查詢:


text:
Interview & 新人文迪 & TG群P騙局 (單男必看)
Friday, 30 October 2020 by spidey
Interview & 新人文迪 & TG群P騙局 (單男必看) 話說近期又見左一班新人 有couple,有單男,有女仔 又有不同國籍人士 乜都有D 咁啦 但共通點每位都睇左我地1年或以上 有位朋友直頭係睇左4年先join,幾好幾好 有位朋友就現時member介紹 有位朋友就睇pornhub識到我地 所以搵到我地嘅途徑真係好多 pornhub又有,twitter又有,Google關鍵字又有,youtube曾經又有 所以唔好嫌我地煩,我地係有必要report返比後面知,大家睇咩搵到我地的 其實每一位都好有特色好有故事性,都好想介紹下,但篇幅有限 盡量簡短 今日先講呢個睇左4年嘅朋友,文迪 早係2017年佢都已經睇緊我地,但一直都無join 足足睇左4年,連我地初期政治取態佢都係半信半疑嘅 直至最近先終於搵返我地join返 身材fit左,人談吐又成熟左,冇乜野要挑剔 戥佢有D唔抵姐 既然都係一個有能之士,越早join,Cost越低咁解 但我地從來無取笑佢嘅意圖 每個人睇野嘅角度唔同,經歷又唔同 特別係呢個on9嘅社會 騙徒曾出不窮 自稱黃嘅,好多時覺得高藍嘅一個Lv,就係多左一份批判性嘅思考 去到呢個moment,我地真係建議D參加者,準參加者學下文迪 去睇一樣野嘅真假,並唔係睇價錢,睇門面野 細心觀察下,唔係一味鳩衝 好多騙局都係利用沉沒成本效應做核心 先用平過市價做招來 以最近TG群P騙局為例 會費800,唔啱有得refund (嘩,有得退款,好撚安全呀!) 每次活動1200~2000 日日都有活動,每日都有10個8個唔同款嘅女會員(其實清醒D去到呢部已經有問題) 跟住去到就開始諗excue話海景房要2600 (well top bar+600) 又跟住黎料,傳統招式,萬試萬靈 酒店要收按金/你第一次黎驚你粗魯對囡囡要收保證金 收多2000 (well,酒店收按金是可以碌卡的) 去到呢到,聽到按金都未清醒嘅時候 你已經比左 800+2000+600+2000=5400 跟住當然未完 send多幾張假相比你,Mo9
近期twitter界的騙案與花生
Monday, 31 August 2020 by spidey
近期twitter界的騙案與花生 其實IG ban左班ptgf,佢地已經好多過左去tg twitter搵食 大家留意呢半年新嘅 “素人” ac多到飛天 個個都話自己係淫妹...有d就話自己大制作拍AV..有d就賣相賣片 但實情係,好多都係ptgf,有d仲係同一個雞頭影分身咁扮女同大家傾計 男騙財,女騙炮是常識 偷相偷片再自己開patreon,TG賣又有 呢個風氣係好唔健康,但年年都有好多人中伏,所以佢地先仲生存緊 唔好話人地,我自己細細個都衰鹹濕,中過點數黨 任何業界,保險界,地產界,設計界,法律界,乜界都總會有立心不良嘅人出黎呃錢,騙財騙色 所以明嘅鹹濕仔,唔想比人呃呀?quit 鹹濕囉 唔想跌錢呀?切左條J 囉? 當然,呢個方法係唔work 嘅 咁有咩方法可以避免中伏? 請參考Joey gor以前提供嘅一個方法 男嘅 就係當你好想要嘅時候,即時打兩次飛機 射兩滯先,包你頭腦即刻冷靜返 好多時,後生仔,係醒目嘅 只係下體充血後,個腦就funtion唔到 當冷靜過後,就會較容易諗到個Flow 點解有咁多女仔肯出全相比佢拍片? 點解個”女仔” 要提前收 “保証金” 或者”家用”先? 點解每日都有5~6個新女玩多人運動? 作為一個黃人,有批判性嘅思考,是常識吧 幾萬個嘅follower都可以係假雞a/c,幾百個follower都可以係真野 係ig 偷張J 圖加句caption ” 就黎黎M…個胸好脹…有無哥哥今晚得閒…好想大大力比你地揸我個胸….再成晚插住小淫娃…射晒入我個窿度🤤” 有幾難😂 (打完都有d打冷震 🥶🥶 ) 就算想參加我地都係 男男女女都好,Interview前我地都唔會講太多,好多常見問題都已經係網到有答案 特別係單男,我地去到呢一刻都唔需要大家pre-pay 覺得啱嘅,interview完仲有7日冷靜期比你慢慢諗下 都係果句 騙徒捉極都有,但黎黎去去都係果幾招,更何況金額唔大,popo都唔想開file 處理呢d細case 自己執生好過啦,提唔到咁多 完
8888 毋忘初心~Joy n Satisfaction
Thursday, 20 August 2020 by spidey
8888 毋忘初心~Joy n Satisfaction 比起好多網黃,ptgf,雞頭,content farm黎講 我地嘅follower直頭係少,10k都未到😂 所以更加感謝每一位 我地始終如一,都係咁 Keep住做自己野 將joy同satisfaction 結合起來 即係 joytisfaction 😂 😂 做愛時認真,小休時鳩吹,再接住認真愛愛 呢個pattern就係 joytisfacation loop住 Play>joy>Play>relax = joytiscation 當然個flow會按當時環境變化 DT會唔會連任到,我地都唔知 但可以肯定嘅係,無論局勢點變 我地都會繼續move on 可能表達嘅型式唔同左,但內心嘅熾熱仍然是一樣的 好似圖中朋友咁 單睇手勢就知道佢地係愛國愛黨人士 堅定反對5眼聯盟干預鄉港事務 支持1個強國,1條賓周的大方向 yeah~ 同志們,辛苦喇~ 有D愛還是要靜靜的做 完
Tagged under: 5眼聯盟, content farm, joytisfacation, ptgf, twitter, 有D愛還是要靜靜的做, 毋忘初心, 網黃, 雞頭
Kobe仔又係一個經典案例,睇左我地成年,4個月前先見過面,完成interview.然後就消失了 去到上星期先主動同我地講Join返,歡喜嘅 而毛啦啦貼堂mention 下Kobe仔緊有原因 因為近期又有d人同我地呻中伏呀,比左錢其他twitter主無野玩呀,之類等等 又話後悔乜乜乜. 就算係WANIMAL retweet 果D福利姬(gi..),當中都有好多都係🤷♂ 首先,我地好同情呢班ching ge遭遇,同理解係會中伏. 因為我地好多人年少時都試過…. 所以我地好明大家可能一時鬼um眼,貪方便(呢家嘅payment gateway係方便嘅),見佢地收費 “好似好相宜”,試左佢地先 但去到實際果part….
重要澄清啟示+”業界”動向
Friday, 22 February 2019 by spidey
hkhotelsexparty 重要澄清啟示+“業界”動向 其實我地真係好忙,好多時精力都花費係個會上 同行嘅花生,好笑嘅米share下,等大家了解多D 連似樣d嘅website都無嘅,搵雞充數嘅,我地從來都河水不犯井水,你地有你地經營黃業搵真銀,我有我地搞matching 但今次選擇直頭開名講,係因為都的確好影響我地聲譽 同埋都真係幾多人誤會左你地係我地嘅一分子 所以唯有再浪費一個篇幅澄清下 首先HKSP同呢間hk(隔一隔)sp 係絕無任何關係 絕無任何關係絕無任何關係絕無任何關係 其實joey哥N年前都講過HKSP呢個命呢,個個都用得嘅Hong Kong 🏊 Pool又得,Hong Kong 👀 Patpat又得 但又話說近期呢班人,毛神神又整個tg group出黎 又話係hk sp….. 又講到全港首創~~~~~~專業配對…. 🆗 fine fine~大家先睇下個時間序 佢地個tg group 就9th Jan 2019先開 而我地同大火龍條片就4th Jan 2019就上左 就啱啱好係我地之後 不解釋🤷♂ 對於認真搞p 嘅真同行,我地非常歡迎的 不過大家細心一睇,聰明嘅成年人,再加上高登,連登摩擦力高嘅朋友,一睇,就聞到有浸濃烈嘅味! 照TG 描述,佢地仲經營ptgf嘅平台,協助ptgf配對適合”客戶” Well…..好難令人抱有一個令人懷疑嘅迷思借群P愛好之名,行賣淫之實 據聞已經有無數鹹濕仔中招,亦有女士表示被偷圖,並親自攞手機的wechat,攞出有力證據,同我地表示從來無應承做memeber,佢地未經同意拿來發放,作招攬生意之用 對此,我地表示無奈只能真心建議大家就算唔參加我地都好,都做個精明嘅朋友,無謂身心都招致無謂嘅損失 對於呢個高調搞手(雞頭),我地只能講句 river water can’t mix with sea water la diu lei
Fine Dinning Line & Ching Report
Thursday, 13 December 2018 by spidey
Fine Dinning Line & Ching Report 好坦白講,早就係大半年前joey哥已經開始試緊行一d Fine Dinning Line,所謂Fine Dinning,首要條件就係所有野都要靚 唔係話我地會員唔夠靚,而係要再追求極致😌 大部分年輕人嘅準則就係ig女神 ,所以joey哥就專門揀番IG女神呢type,主動出擊,邀請佢地黎玩😎 而分享比大家聽嘅係,食檸檬嘅次數已經係多到一個點. 另外所謂有意嘅朋友,其實到最尾唔係“黃業中介人”就係PTGF,到最後都係………………..拗錢……嘥氣……. Zoe,算係一個半成功例子.點解話半成功,成功嘅係,佢個樣同身材都係熟於IG 女神級別. 但佢時間上同心理上都係未接受到同太多人玩,甚至乎同其他女仔一齊玩. 由前期嘅準備功夫到呢家,當中花費嘅人力同物力完全唔合乎成本效益,都係唔成正比. 最慘fine dinning,又唔係人人食得起,又或者可以成日食 所以,嚴格黎講,呢邊其實都應該會放棄去做 ,因為人生,有幾多個大半年? 有幸同Zoe交過手嘅,恭喜妳,achievement unlock! 解鎖了一個成就😂😂😂 無嘅,就趁仲有機會就試下.因為如無意外,佢會係第一個,亦都係最後一個. 新嘅1on1 hibi,就等joey佢自己做篩選. 男男女女都係佢揀,審美眼光呢家野,佢就一向好挑剔嘅 唔入選,唔收生,唔代表你差,只係佢standard 高. 至於HKSP呢邊,都係繼續維持返貼地路線. 等大家都可以容易d Participate到~ Casual 同Mid dinning都可以好好食的~最緊要係識食!
Tagged under: achievement unlock, Ching Report, Fine Dinning, IG女神, ptgf, 師兄報告


text:
河南省高中畢業證樣本
河南省高中畢業證組圖
河南省高中畢業證圖片
河南省上蔡縣高中畢業證圖片
河南省商丘市夏邑縣高中畢業證
河南省周口市高中畢業證
1997年河南省高中畢業證
鄭州市第一中學,鄭州中學,登封市第一高級中學,鄭州市第九中學,河南省實驗中學,河南省實驗中學,分校鄭州第十一中學,鄭州回民中學,鄭州第七中學,鄭州第九中學,鄭州市第四十七中學,鄭州第三十一中學,鄭州女子高級中學,鄭州外國語學校,鄭州市第十九中學,鄭州市第二十四中學,鄭州市第十六中學,鄭州一中實驗分校鄭州101中學,鄭州市第二中學,鄭州市第四中學,鄭州大學第一附屬中學,鄭州市七十四中學,鄭州二中分校鄭州市第四中學,分校鄭州市第五中學,鄭州市第十二中學,鄭州市第二外國語學校,滎陽市高級中學,滎陽市第二高級中學,滎陽市實驗高級中學,滎陽市第三高級中學,新密市第二高級中學,新密市第一高級中學,新密市實驗高級中學,新密第一高級中學,分校登封實驗高級中學,登封嵩陽高級中學,新鄭市第一中學,新鄭一中分校新鄭市第二中學,新鄭二中分校新鄭市第三中學,北京大學附屬中學,河南分校中牟縣第一高級中學,中牟縣第二高級中學,中牟縣第四高級中學,開封縣四高分校尉氏縣第三中學,通許縣實驗中學,杞縣高中鞏義市第二高級中學,鞏義市第四高級中學,鞏義市市直高級中學,鞏義市第七高級中學,鞏義中學,鄭州市第102中學.
三門峽市高中畢業證樣本及學校名單:
三門峽市第一高級中學,三門峽市第一高級中學,三門峽市第一中學,義馬市第一高級中學,義馬市第二高級中學,靈寶市第一高級中學,靈寶市實驗高級中學,靈寶市第三高級中學,靈寶市第五高級中學,靈寶一高分校靈寶實驗高中分校陜縣第一高級中學,陜州中學,澠池高級中學,澠池第二高級中學,盧氏縣第一高級中學,洛陽市洛陽市第一中學,洛陽市第二中學,洛陽理工學院附屬中學,洛陽市東方高級中學,洛陽市第三中學,洛陽市第十九中學,洛陽市第二實驗中學,洛陽市第一高級中學,洛陽市第四十六中學,洛陽市第八中學,偃師高級中學,偃師市第一高級中學,孟津縣第一高級中學,孟津縣第二高級中學,孟津縣第三高中新安縣第一高級中學,新安縣第二高級中學,新安縣第三高級中學,河南省伊川高中伊川縣第三高級中學,汝陽縣第一高級中學,汝陽縣實驗高級中學,宜陽縣第一高級中學,宜陽縣實驗中學,洛寧縣第一高級中學,嵩縣第一高級中學,欒川縣第一高級中學.
焦作市高中畢業證樣本及學校名單:
焦作市第一中學,焦作市第十一中學,焦作市外國語中學,焦作市第四中學,焦作市第十二中學,修武縣第一高級中學,修武縣第一中學,分校博愛縣第一中學,博愛縣高級中學,武陟縣第一中學,武陟縣城關高中武陟中學,武陟縣第一中學,分校沁陽市第一中學,永威學校,沁陽一中分校溫縣第一高級中學,溫縣一中分校孟州市第一高級中學,孟州市第五中學,新鄉市新鄉市第一中學,衛輝市第一中學,河南師范大學附屬中學,新鄉市一中分校新鄉市第二中學,新鄉市鐵路高級中學,輝縣市第一高級中學,輝縣市第二高級中學,輝縣市高級中學,衛輝市高級中學,新鄉縣第一中學,獲嘉縣第一中學,延津縣第一高級中學,延津縣101中學,原陽縣第一中學,原陽縣實驗高中封丘縣第一中學,封丘縣高級中學,長垣縣第一中學,長垣縣第十中學,河南宏力學校,新鄉市第五中學,新鄉市第十一中學,新鄉市第十中學,衛輝市第二中學,獲嘉縣高級中學.
鶴壁市高中畢業證樣本及學校名單:
鶴壁市第二中學,鶴壁高中(老校區)鶴壁市培紅中學,鶴壁市宏達學校,??h第一高級中學,淇縣高級中學,??h第二高級中學,??h第三高級中學,鶴壁市淇濱高中.
安陽市高中畢業證樣本及學校名單:
安陽市第一中學,安陽市第二中學,安陽市實驗中學,安陽市第二實驗中學,安陽市開發區高級中學,安陽縣第二高級中學,安陽縣二中分校林州市第一高級中學,林州市第二高級中學,林州市第四中學,林州市實驗中學,林州市一中分校湯陰縣第一中學,滑縣第一高級中學,滑縣第二高級中學,滑縣第三高級中學,滑縣第六高級中學,內黃縣第一中學,安陽縣第一高級中學.
濮陽市高中畢業證樣本及學校名單:
濮陽市第一高級中學,濮陽市第二高級中學,濮陽市外國語學校,濮陽市綜合高中中原油田第一中學,中原油田第二高級中學,中原油田第三高級中學,濮陽市華龍區高級中學,濮陽縣第一中學,濮陽縣第三中學,濮陽師范附中清豐縣第一高級中學,南樂縣第一高級中學,南樂縣實驗高級中學,南樂縣東方中學,范縣第一中學,范縣希望中學,臺前縣第一高級中學,濮陽勵志中學.
開封市高中畢業證樣本及學校名單:
河南大學附屬中學,開封市二十五中開封高級中學,開封縣第一高級中學,開封縣第四高級中學,開封縣博望高中尉氏縣第一中學,尉氏縣一中分校開封市田家炳實驗中學,通許縣第一高級中學,通許縣揚坤中學,杞縣第一高級中學,杞縣城關高中杞縣實驗高中杞縣南關高中蘭考縣第一高級中學,蘭考縣第二高級中學,蘭考縣第三高級中學,開封市第七中學,開封市第五中學,開封求實中學,開封市第十中學.
商丘市高中畢業證樣本及學校名單:
商丘市第一高級中學,商丘市回民中學,商丘市實驗中學,商丘市華僑良浩高級中學,商丘市第四高級中學,夏邑縣高級中學,夏邑縣第一高級中學,虞城縣高級中學,虞城縣第二高級中學,虞城縣春來高中柘城縣高級中學,柘城縣第二高級中學,柘城四高寧陵縣高級中學,寧陵縣第二高級中學,睢縣高級中學,睢縣回族高級中學,睢縣董店高級中學,民權縣高級中學,民權縣第一高級中學,民權九九高中商丘市第二十中學,河南省淮陽中學,永城市高級中學,商丘綜合實驗中學,永城市實驗高級中學.
許昌市高中畢業證樣本及學校名單:
許昌市高級中學,許昌市第二高級中學,許昌縣第一高級中學,許昌縣第二高級中學,許昌縣第三高級中學,鄢陵縣第一高級中學,鄢陵縣第二高級中學,鄢陵縣華清高級中學,長葛市第一高級中學,長葛市第二高級中學,長葛市實驗中學,長葛市第三實驗高級中學,禹州第一高級中學,禹州第二高級中學,禹州第三高級中學,禹州市第四高級中學,禹州市第五高級中學,河南省襄城高中襄城縣實驗高級中學,襄城縣第三高級中學.
漯河市高中畢業證樣本及學校名單:
漯河高級中學,漯河實驗高中漯河第四高級中學,漯河第五高級中學,漯河市郾城高級中學,舞陽縣第一高級中學,舞陽縣第二高級中學,臨潁縣第一高級中學,臨潁縣第二高級中學,臨潁縣第三高級中學,漯河市第二高級中學,漯河市第三高級中學,漯河外語中學,舞陽縣第三高級中學,舞陽縣實驗高級中學,臨潁縣南街高中郾城區新店高中.
平頂山市高中畢業證樣本及學校名單:
平頂山第一中學,平頂山市實驗高級中學,平頂山市第四中學,平頂山市第一高級中學,平頂山市第一中學,平頂山市第二中學,舞鋼市第一高級中學,葉縣第二高級中學,葉縣第三高級中學,魯山縣第一高級中學,魯山縣第二高級中學,魯山縣第三高級中學,寶豐縣第一高級中學,寶豐縣第二高級中學,寶豐縣紅星學校,汝州市第一高級中學,汝州市第二高級中學,汝州市第五高級中學,郟縣第一高級中學,郟縣第二高級中學.
南陽市高中畢業證樣本及學校名單:
南陽市第二中學,南陽市八中南陽市第十一中學,南陽市油田第一中學,南陽市第一中學,南陽市第五中學,南陽市第二十一中學,南陽市第一中學,分校鎮平縣第一高級中學,鎮平雪楓中學,內鄉縣第一高級中學,內鄉縣實驗高級中學,西峽縣第一高級中學,西峽縣第二高級中學,淅川縣第一高級中學,淅川縣第二高級中學,淅川縣第五高級中學,新野縣第一高級中學,新野縣第三高級中學,唐河縣第一高級中學,唐河縣友蘭高中唐河四高桐柏縣實驗高中桐柏縣第一高級中學,社旗縣第一高級中學,社旗縣第二高級中學,方城縣第一高級中學,方城第五高級中學,南召縣第一高級中學,南召現代中學,鄧州市第一高級中學,鄧州市第二高級中學.
信陽市高中畢業證樣本及學校名單:
信陽高級中學,信陽市第三高級中學,信陽宋基實驗中學,信陽市第二高級中學,信陽市第四高級中學,信陽市第六高級中學,羅山縣高級中學,羅山縣楠桿高級中學,羅山縣第二高級中學,羅山縣莽張高級中學,羅山縣周黨高級中學,光山縣第二高級中學,光山縣第一高級中學,光山縣馬畈高級中學,光山縣第三高級中學,新縣高級中學,新縣高中分校商城高級中學,商城縣鐘鋪高中商城縣上石橋高中商城縣達權店高級中學,商城縣豐集高中商城縣觀廟高中河南省潢川高級中學,潢川縣第一中學,淮濱縣第一高級中學,淮濱縣第二高級中學,息縣第一高級中學,息縣第二高級中學,固始慈濟高級中學,固始縣第一中學,信陽市實驗高級中學,固始縣第一中學,分校固始縣蓼城中學,固始永和高級中學.
周口市高中畢業證樣本及學校名單:
周口市第一高級中學,周口市第二高級中學,周口市第三高級中學,恒大科技大學附屬中學,商水縣第一高級中學,商水縣第二高級中學,商水縣第三高級中學,西華縣第一高級中學,西華縣第二高級中學,西華縣第三高級中學,扶溝縣高級中學,扶溝縣包屯高級中學,扶溝縣韭園高級中學,扶溝縣城郊高級中學,扶溝縣縣直高級中學,太康縣第一高級中學,太康縣第二高級中學,太康縣第三高級中學,河南華夏外國語高級中學,鹿邑縣第一高級中學,鹿邑縣第二高級中學,周口市鹿邑縣遠志高中周口市鹿邑縣伯陽中學,鄲城縣第一高級中學,周口市鄲城縣二高鄲城縣第三高級中學,鄲城縣才源高中周口市鄲城縣一高分校沈丘縣第一高級中學,沈丘縣第二高級中學,沈丘縣第三高級中學,沈丘縣縣直高級中學,沈丘縣醒民高級中學,周口市淮陽縣第一中學,淮陽第一高級中學,項城市第一高級中學,項城市第二高級中學,項城市第三高級中學,項城市正泰博文學校.
駐馬店市高中畢業證樣本及學校名單:
駐馬店高級中學,駐馬店市第一高級中學,駐馬店市第二高級中學,確山縣第一高級中學,泌陽縣第一高級中學,泌陽縣第二高級中學,遂平縣第一高級中學,遂平縣第二高級中學,西平縣楊莊高中西平縣高級中學,上蔡縣第一高級中學,上蔡縣第二高級中學,上蔡縣蘇豫中學,汝南縣高級中學,汝南縣第二高級中學,平輿縣第一高級中學,平輿縣第二高級中學,平輿縣第三高級中學,新蔡縣第一高級中學,新蔡縣第二高級中學,正陽縣第二高級中學,正陽縣第一高級中學,正陽高級中學,確山縣第二高級中學.
濟源市高中畢業證樣本及學校名單:
濟源市第一中學,濟源市第三中學,濟源市第四中學,濟源市高級中學,濟源孟國平雙語學校,濟源市第六中學,濟源市第五中學.
河南省高中畢業證圖片說明
1,圖片大?.?78KB
2,圖片尺寸:600PX*400PX
3,圖片格式:PNG高清
4,圖片備注:所有圖片來源于網絡,如有圖片侵權,請直接聯系網站管理員及時相關刪除對應圖片內容信息,謝謝合作!
其他省份高中畢業證樣本
河北省高中畢業證,山西省高中畢業證,吉林省高中畢業證,遼寧省高中畢業證,黑龍江省高中畢業證,陜西省高中畢業證,甘肅省高中畢業證,青海省高中畢業證,山東省高中畢業證,福建省高中畢業證,浙江省高中畢業證,河南省高中畢業證,湖北省高中畢業證,湖南省高中畢業證,江蘇省高中畢業證,安徽省高中畢業證,廣東省高中畢業證,海南省高中畢業證,貴州省高中畢業證,云南省高中畢業證,天津市高中畢業證,北京市高中畢業證,上海市高中畢業證,重慶市高中畢業證,新疆高中畢業證,內蒙古高中畢業證
標簽:


text:
(初四咁嘅樣?)學識呢幾招 破解AI求職面試
有請過人嘅都知,面試係好浪費時間嘅事,一傾就成粒鐘,仲多數你唔會只係見一個,搞完一大餐冇咗大半日,可能都搵唔到心水人選,結果第二日又輪迴多一次,成本效益十分低.
有好多科技公司研發咗用人工智能代替真人面試,一來求職者唔使親自嚟公司,打開電腦對住鏡頭就可以遙距面試,而請人嘅亦可以唔使再浪費時間,交晒俾電腦做.香港有冇公司用緊就未知,但係最近路透社報導就話南韓好多公司用緊,據當地經濟研究所統計,131間南韓大企業中有接近四分一話用緊或打算會用AI面試,好似好受歡迎咁.
正因為咁多人用,有唔少南韓生意人就靈機一觸,索性開補習社,教人點樣攻破AI面試系統,呢類雞精班收費唔算貴,三小時課程只係10萬韓元(大約港幣六百幾蚊),因此吸引咗好多啱啱畢業嘅同學仔參加,事關佢哋搵工成功率好低,據統計每四個年輕人只有一個成功搵到工,而南韓補習社文化根深蒂固,十個學生有八個幫襯過補習社,所以用雞精班形式就最適合佢哋.
咁到底面試時會做啲咩?路透社就搵記者試咗一次,首先會叫你介紹自己,人工智能從而分析求職者嘅用字,同埋記錄低開心同埋驚驚嘅反應;然後就會開始問啲比較複雜嘅問題,例如「你公幹時見到上司用公司信用卡買私人嘢,你會點做?」之類,從而測試解難嘅能力;最後就會安排一啲簡單遊戲俾求職者玩,通過遊戲測試出求職者37種能力,從而評估佢有幾適合做呢份工,一啲都唔簡單.
補習社負責人就話,其實無論面試問題同埋玩遊戲,都冇固定答案,所以唔需要特別去記住傳統嘅應對方法,最緊要係控制面部表情,用表情嚟令AI覺得你好有信心,例如唔好咧起咀嚟笑,因為咁樣會令系統覺得你太假,應該改用雙眼嚟笑之類,咁樣系統就會覺得你係發自內心嘅笑,成功加分.另外補習班仲有其他小技巧,搏取面試系統俾高啲分,佢話去年已教超過700個大學生,好多都成功搵到工.相信AI面試都會成為新趨勢,特別係應付一啲大型跨國公司嘅網上面試添.各位IT界朋友,預早學返幾招,話唔定好快用得著㗎!
相關新聞:(新年新開始)Facebook打假 AI人樣帳戶大掃除


text:
丹尼士三叉戟2型
丹尼士三叉戟2型(Dennis Trident 2,曾經叫過做TransBus Trident 2)係一款由英國丹尼士車廠出嘅兩軸低地台雙層巴士,喺1997年推出.佢取代咗丹尼士飛箭雙層巴士.丹尼士車廠喺2001年正式併入TransBus International之後,三叉戟2型就改由TransBus出(期間丹尼士呢個牌子一度被放棄),由2004年起,三叉戟2型改由亞歷山大丹尼士出.
兩軸版三叉戟[編輯]
三叉戟2型底盤喺推出初期係以丹尼士三叉戟(Dennis Trident)或者TransBus Trident名義賣.
三叉戟2型底盤有打橫擺嘅後置式引擎,引擎擺喺引擎室右邊,散熱水箱就擺喺引擎室左邊.佢可以配康明斯C系歐盟二型引擎,後來改配康明斯ISCe歐盟三型引擎,波箱配搭係Voith DIWA或者ZF Ecomat.三叉戟2型可以配亞歷山大ALX400,Plaxton President或者東蘭開夏Lolyne/Myllennium Lolyne車身.
三叉戟2型喺推出之後頭幾年,喺英國有多間巴士公司買,其中Stagecoach,第一集團,Travel West Midlands(而家叫National Express West Midlands)同埋Lothian Buses都買咗過百架.有啲三叉戟2型被出口去愛爾蘭(賣畀Dublin Bus)同埋西班牙(喺巴塞隆拿同埋馬德里做觀光車).但後來Scania N94UD "OmniDekka"喺英國推出令競爭更激烈,再加上TransBus International喺2004年被接管,三叉戟2型嘅需求明顯減少,得返Stagecoach繼續做佢嘅主要顧客.
最後一批以三叉戟名義賣嘅三叉戟2型喺2006年付運Isle of Man Transport.
Enviro 400底盤[編輯]
2005年,亞歷山大丹尼士為咗整新嘅Enviro 400雙層巴士而研製出新版三叉戟2型底盤,底盤改以Enviro 400名義賣,不過喺前門附近嘅亞歷山大丹尼士金屬牌上面嘅車輛型號仍然係「Trident 2」.新版三叉戟2型底盤保留原有嘅康明斯ISCe歐盟三型引擎,但好快俾康明斯ISBe六汽缸歐盟四型引擎取代,波箱配搭仍然係Voith DIWA或者ZF Ecomat.底盤經過多個改動,包括前輪跨被加長,令架車嘅前軸車轆上面可以裝最多3個位,另外亦可以用新設計嘅油缸去配合直樓梯車身設計.新版三叉戟2型底盤除咗可以用原廠Enviro 400車身以達致底盤車身一體化外,亦可以配Darwen/Optare Olympus車身.呢款Enviro 400底盤一路出到2009年.
喺2008年底嘅Euro Bus Expo 2008展覽會上,亞歷山大丹尼士展出咗一架新版Enviro 400.底盤(別名繼續叫「Trident 2」)再經過改良,一路用開嘅ZF驅動軸嘅動力輸入位置由左邊改咗去右邊,引擎改為擺喺引擎室左邊,而散熱水箱就擺喺引擎室右邊,尾輪跨亦長咗少少.佢可以配康明斯ISBe六汽缸歐盟五型/EEV或者猛獅D0836LOH65引擎(後者個水箱大少少),波箱配搭係Voith DIWA或者ZF EcoLife.到咗2009年,亞歷山大丹尼士研製出香港版Enviro 400,佢嘅尾輪跨進一步加長,一副康明斯ISLe歐盟五型引擎擺喺引擎室左邊,而喺引擎室右邊嘅散熱水箱就升高咗,引擎室上面擺咗一副冷氣機.2011年,喺歐洲賣嘅Enviro 400底盤改到符合歐洲委員會嘅Whole Vehicle Type Approval標準(簡稱ECWVTA),同年亞歷山大丹尼士公佈北美洲開頂版Enviro 400,底盤規格較接近香港版,但前輪跨改番短同埋改用符合美國環保局EPA 2010廢氣排放標準嘅康明斯ISL引擎.
喺2012至2013年,亞歷山大丹尼士試出咗三架配康明斯ISBe六汽缸歐盟六型引擎嘅Enviro 400,一架配Voith DIWA波箱,兩架配ZF EcoLife波箱,尾輪跨比起2008年推出嘅英國本土版再長少少.
亞歷山大丹尼士喺2005年整咗兩架Enviro 400樣辦車,其中一架係畀Stagecoach London取代喺2005年7月7號倫敦連串炸彈襲擊中損毀報廢嘅一架三叉戟2型巴士,而另一架係畀Travel West Midlands,兩架車一齊喺同年底嘅Coach & Bus Live 2005展出.第一份Enviro 400訂單係嚟自倫敦Metroline,呢批共28架車連同Stagecoach London同埋Travel West Midlands嘅樣辦車喺2006年初投入服務.
喺2009年之前嘅倫敦,Enviro 400因為VDL冇啱嘅雙層巴士,同埋富豪B9TL因散熱水箱噪音等問題而俾管理倫敦交通嘅Transport for London禁止用嚟行倫敦合約巴士線而得益,有多間倫敦嘅巴士公司買咗Enviro 400.而喺倫敦以外地區,Stagecoach係Enviro 400嘅主要顧客,佢喺2006至2007年先引入130架配歐盟三型引擎嘅Enviro 400,其後再引入幾百架歐盟四型/歐盟五型/EEV引擎嘅Enviro 400,包括僅有嘅20架猛獅引擎Enviro 400.Arriva集團亦同樣買咗多架Enviro 400.
配Darwen/Optare Olympus車身嘅Enviro 400總共有56架,全部都係較早期嘅右邊引擎版本.第一架配Darwen Olympus車身嘅Enviro 400喺2008年付運倫敦CT Plus公司,同年底Courtney Coaches(而家叫Courtney Buses)接收咗一架Optare Olympus車身嘅Enviro 400,2008至2009年London General接收咗54架Optare Olympus車身嘅Enviro 400.
香港嘅九龍巴士同埋城巴喺2009年底各自接收咗一架10.5米長嘅Enviro 400,佢哋喺2010年2月開始出街載客.城巴喺2010年7月再出多一架,又喺2011年出多38架,2012至2013年出多20架.港鐵公司喺2011年訂咗9架,2018年出多兩架.九龍巴士亦喺2012至2013年出多50架.新世界第一巴士喺2016至2018年接收60架,佢哋係高4.17米嘅矮身版,車頭車尾亦改用新嘅Enviro 400MMC設計;新大嶼山巴士亦喺2018年引入14架呢款矮身版Enviro 400.
喺北美洲,首先接收開頂版Enviro 400嘅係美國夏威夷檀香山嘅E Noa Tours,後來開頂版Enviro 400再喺美國同埋加拿大幾個城市投入服務.
除此之外,亞歷山大丹尼士亦特別整咗一架Enviro 400,喺2008年夏季奧林匹克運動會閉幕禮同埋2008年北京夏季殘疾人奧運會閉幕禮作宣傳表演用.
Enviro 400H[編輯]
早喺2007年,亞歷山大丹尼士已經開始設計柴油/電力混合驅動版Enviro 400(對外稱為Enviro 400H).佢用BAE Systems嘅HybriDrive驅動系統,用嚟發電嘅康明斯ISBe四氣缸引擎擺喺引擎室右邊,而散熱水箱就擺喺引擎右邊.
去到2011年,亞歷山大丹尼士開始出另一版本嘅Enviro 400H.佢改以2008年亮相嘅新版Enviro 400底盤為藍本,引擎室佈局左右倒轉,用嚟發電嘅康明斯ISBe四氣缸引擎擺喺引擎室左邊,而散熱水箱就擺喺引擎左邊.
由2012年出廠嘅Enviro 400H開始,架車嘅引擎可以喺車速跌到落時速4哩(大概時速6.4公里)以下就停低,去到車速升返上時速7哩(大概時速11.3公里)以上先至着返,而唔再係係噉行.
喺2013年,亞歷山大丹尼士試出咗一架配康明斯ISBe四汽缸歐盟六型引擎嘅Enviro 400H,引擎改為打直擺喺引擎室中間,散熱水箱去返引擎右邊.其後倫敦市場曾經引入呢款歐盟六型引擎嘅Enviro 400H一段短時間.
Enviro 400H初頭淨係得原廠車身,儲電用嘅鋰電池擺喺上層車尾.其後亞歷山大丹尼士同西班牙嘅UNVI合作,出咗用Enviro 400H底盤嘅雙層開篷巴士.
2008年開始,有12架Enviro 400H喺倫敦投入服務作試驗,其中一架喺Euro Bus Expo 2008展覽會展出.後來英格蘭同蘇格蘭政府各自成立Green Bus Fund去資助巴士公司去買比較環保嘅巴士,兩隻基金喺2009同埋2010年夾埋資助購買586架巴士(2010至2012年交貨),其中300架係Enviro 400H[1].其中Stagecoach買得最多,買咗123架;倫敦方面就訂多84架;而Reading Transport買嗰31架同埋Lothian Buses買嗰15架係11.4米長版本.
第一架配西班牙UNVI開篷車身嘅Enviro 400H喺2011年喺比利時Kortrijk搞嘅Busworld巴士展亮相.
停產[編輯]
最後一批北美版同埋英國本土版三叉戟2型(Enviro 400)已經喺2016年出廠,其中後者俾亞歷山大丹尼士Enviro 400MMC取代.至於香港版三叉戟2型(Enviro 400)就去到2018年至停產.


text:
一年一度萬性節,Cosplay性愛夠特別
又嚟到一年一度嘅萬聖節喇!相信有唔少男男女女都非常之熱衷於呢一個節日,因為除咗有我哋兩大主題公園嘅「哈囉喂」互相搶客之外,仲係一個可以盡情咁 cosplay 自己鍾意嘅角色又或者萬聖節人物嘅節日,仲要唔使好似動漫節嘅人咁出到街俾人指指點點——因為喺呢一日所有人都可以 cosplay 屬於自己嘅角色!咁冇化妝嗰啲算咩?咪就係扮演緊人哋生命中嘅臨時演員囉~
「不給我」就搗蛋
而小編我作為臨時演員嘅其中之一,萬聖節嘅樂趣一早對於我來講就好似浮雲一樣可有可無.不過,喺床上面所渡過嘅萬聖節就可能別有一番風味喇!點解?因為啱啱都講過啦,萬聖節就係適逢 cosplay 嘅最佳節日,所以除咗喺出面扮鬼扮馬引人注目之外,就算返到屋企都應該要打扮一番,將你最調皮同淫賤嘅一面毫無保留咁樣呈現喺你嘅伴侶面前,實行嚟番一次成人版「Trick or Treat」!不過今次就唔係不給糖就搗蛋,而係「不給我」就搗蛋㗎喇!至於百厭成點,就要睇吓你嘅伴侶有幾咁童心未泯喇!
Cosplay唔洗尷 今晚揀件衫
喺平時嘅日子無啦啦玩 cosplay,就算係情侶之間都可能會覺得好奇怪或者有少少尷尬,事關唔係個個都係天生嘅演員嚟㗎嘛~可能更加多嘅人係心諗:我想扑個嘢啫,唔建議搞咁多嘢喎!但係嚟到萬聖節就唔同喇!喺萬聖節前後嘅呢一段時間,好多時候都可以喺街度陸陸續續咁見到有啲人會cosplay 住出街,尤其是喺諾士佛台同埋蘭桂坊更加係瞇埋眼執都執到一件由「胸狠」淫蕩嘅性感女巫到優雅又好色嘅鬼新娘應有盡有!女士們,仲唔快啲揀返一套屬於你自己嘅「界仔戰衣」,同三百個對手互片,又或者同一個對手大戰三百回合,展開你嘅「殺戮之旅」!?咩話?你話唔知邊度先可以搵到適合你得嚟又有萬聖節氣氛嘅戰衣?嚟我哋網站啦!小編依家就「幫緊你,幫緊你」!
暮光之城蝙蝠圖案情趣內衣
首先就為大家介紹一下我哋搜羅返嚟嘅新品:Garden GB 658 暮光之城蝙蝠圖案情趣內衣!相信大家對於萬聖節嘅打扮,我諗其中一個最為經典嘅就一定係吸血鬼造型㗎喇!但係你哋又有冇諗過吸血鬼唔一定有尖牙同埋紅黑色披肩嘅呢?因為除咗以上嘅元素之外吸血鬼經典嘅元素就一定係蝙蝠喇!嗱~雖然蝙蝠係最近就帶咗畀大家一啲唔係幾好嘅回憶啦~但係相信都唔會影響到大家喺萬聖節嘅愉悅心情嘅!再加上全新半透視嘅套裝同埋吊帶絲襪,仲有胸口開洞嘅加持,相信任何男人見到呢一隻蝙蝠仔都想忍唔住一啖食咗佢啊!
貓耳女僕情趣套裝
「貓娘」同埋「女僕」其實一直都係男人們難以抗拒嘅兩種元素~而咁啱呢一款:Garden GB654 貓耳女僕情趣套裝就正正結合左以上兩種元素.除咗蕾絲邊嘅心心圖案透視胸圍同埋百褶裙之外,佢仲配有領呔,袖環,吊襪帶同埋貓耳.呢一啲小配飾雖然冇乜嘢實際作用,但係加上之後就會令到整體嘅套裝觀感更好,同時亦都令男人們更加血脈噴張!一般嘅女僕套裝都係以黑白色為主調嘅,而呢一款都唔例外.但係就用咗黑白灰交錯嘅格仔圖案,令到成套服飾充滿誘惑感同埋色情嘅氣味之外,仲帶有復古同埋可愛嘅情調添!
萬聖節服裝女巫扮演服
有陣時誘惑唔一定係要着得少布先做到嘅~能夠突出自己誘人同埋傲人嘅身材得嚟仲可以迎合到角色嘅設定,咁樣先至係一次成功嘅 cosplay 㗎嘛!而呢一套萬聖節服裝女巫扮演服就正正符合到呢一種場景喇.呢套服裝整體以薄荷綠同埋黑色作為主調,充滿着神秘又高貴嘅風格.而除咗女巫必備嘅尖帽同埋魔法棒之外,佢仲配有網眼手套同埋裙擺下面嘅丁字褲,相信加埋一對魚網絲襪就更加別有一番風味喇!女士們,仲唔快啲成為女巫,用你手中嘅魔法棒將男士們嘅肉棒任意變大縮小!?
時尚網紗裙擺婚紗長裙
唔知大家有冇睇過一套動畫電影叫做鬼新娘呢?呢一套卡通逢親萬聖節嘅附近都會開始重播重播再重播,所以小編都對呢一套動畫有着幾深嘅印象~而呢一套時尚網紗裙擺婚紗長裙正正就等女士們可以體驗一次自己作為新娘嘅感受無論係單身抑或未婚,都一樣可以沈浸喺着住魚尾婚紗,披上頭紗同埋戴上一對優雅嘅蕾絲長手套,同你只此一晚嘅老公盡情咁樣翻雲覆雨嘅美夢~而男士們只需要輕輕撥開丁字褲就已經可以長驅直入,狠狠咁教訓下呢一個周圍勾引男人嘅鬼新娘~


text:
睇完Disney+一堆National Geographic紀錄片,Netflix呢套新紀錄片都好好睇.美國劣評如潮睇落評語都係因為奧巴馬做主持,但你又無可否認佢旁白把聲做得幾好,不比另一位老是常出現黑人紀錄片旁白專員Morgan Freeman失禮.
撇除奧巴馬呢個人你鍾唔鍾意佢都好,套紀錄片遊走世界各地唔同國家公園,第一集介紹一堆,之後幾集就逐個公園主題重點咁講.不過,呢個唔係旅遊節目,都唔係講國家公園有咩好玩好行,而係講生態.喺今時今日嘅超高清畫質下,《國家公園巡禮》幕幕超高清畫面係睇到你眼前一亮,更神係拍到好多唔同珍貴動物嘅鏡頭.雖然,捕捉動物最細微一面,係呢類紀錄片最基本功力,但呢套完全緊扣到當時主題,間中配埋緊湊嘅音樂,有幾場睇睇吓竟覺得幾緊張,甚至會令你覺得班攝製隊,點解可以好似「偽紀錄片」攝影師咁,永遠立場咁中立唔出手拯救
《國家公園巡禮》用上咗好多高科技鏡頭,但都好難想像點解佢可以捕捉到呢啲畫面,完全追蹤住隻動物唔同位置點出沒,當中如美國蒙特婁海邊果一連串鏡頭,跟住隻小海獅去到最偏僻位置,好難想像咁刁鑽畫面,攝製隊要捕咗幾耐,跟咗幾耐先至拍到,而出嚟嘅效果係好睇嘅.
睇呢類紀錄片如果唔係去到有犯罪或者獵奇嘅層面,冇興趣嘅議題好易會拍到訓著,呢套每隻動物,每個習性唔會講太耐,又或者搞到好學術性,剛剛好俾你有大開眼界感覺;唔駛好有追劇壓力,食飯果陣睇一集半集,畫面都好治癒.當然,如果你鍾意大自然,甚至去過佢講嘅國家公園,一定會更投入,重點當然你唔會反感奧巴馬做旁白.


text:
近日好似充斥著離婚消息,先有活士老虎乸發現隻公不忠,嘈住要分佢一半身家,後有過氣三色公仔箱二線花旦被豪門老公拋棄,仲要話攞返哂層樓同鑽戒.我從來不認為離婚係一種罪,從法律觀點上,婚姻係合約的一種,其中一方犯錯如包二奶就等於毀約,另一方自然有權終止合約(即呈請 / 申請離婚,兼且攞贍養費(賠償).最白痴,莫過於恪守埋D不合時宜既宗教守則,話乜教徒唔可以離婚.有次同一位教友討論呢個敏感嘅題目,我問佢 : 「咁如果你老公公然帶個女人返屋企做愛,甚至係你面前被條女口交,又或者被個老公虐打,發現你老公非禮自己個女,你都唔離婚 ? 我唔相信呢個會係一個慈愛既神想見到 ! 」
講到贍養費,好多人都有個錯覺以為只有女人先可以攞贍養費,但其實Matrimonial Proceeding and Property Ordinance入面話婚姻嘅一方party to marriage就有權攞贍養費,即係癩蛤蟆真係可以食到天鵝肉,只要隻蛤蟆肯放低自尊同埋夠衰格夠cheap.查實贍養費呢個概念,應該因為十八十九世紀時候女人冇乜經濟能力,如非迫不得已,都唔會同老公離婚,離咗婚又要食飯,咁就唯有問個死佬攞錢,但家吓女人隨時搵錢多過男人,除咗果批十指不沾楊春水嘅闊太外,個個都有獨立財政能力,駛鬼靠男人.至於男人老狗諗住食女人就仆街到唔駛恨,男人衰爛滾唔緊要,最無耻就莫過於食軟飯問老婆攞贍養費,真係影衰晒班男人.
另外,好多人以為離婚就老馮攞一半身家,咸豐年前英國有位法官叫Lord Denning發明咗隻叫one third rule,即係將兩公婆嘅身家加埋再除三,後來分到幾多就要視乎婚姻嘅長短,對家庭嘅貢獻,申請人的合理需要,因為離婚而遭受可預見的損失等一堆因素(Duxbury approach),即係話你離婚前餐餐食開官燕,離婚後衰極都有血燕食.唔怪得已故新馬仔有句名言話女人唔到六十歲都咪比飽飯佢食.但到咗最近上訴庭班大帝唔知係唔係癡咗總掣,居然跟英國上議院(House of Lords) White v White [2001] 1 AC 596嘅判例,偏離咗Matrimonial Proceeding and Property Ordinance第6條嘅大原則,話既然兩夫妻一齊時候係預左D身家係共分,睇唔到乜理由離婚果陣唔係一人一半.大家happy時,攬住一齊瞓,俾哂你就梗係無問題,但响我最討厭你嘅時候,仲要俾錢你就勢係假.(有關判詞可見DD v LKW [2008] 2 HKLRD 523)
當然,有人會問可唔可以簽婚前協議(pre-nuptial agreement),簽就梗係簽得,不過呢種協議唔能夠阻止任何一方响離婚時尋求法庭裁決,按合約法大原則,任何合約如果禁絕法庭同司法機關仲裁,就會因不合法而變成無效,即係簽咗等如無簽.另外,如果任何一方嘅身家响婚後有重大轉變,好似你婚前得100萬,婚後有100億,咁唔好意思,法庭有權當之前份協議冇簽過,另作安排.
講到尾,結婚係樣好搵笨嘅嘢,同玩碟仙差唔多,未玩過又好想玩,但玩咗之後又好後悔,驚比隻鬼纏住.在此以有限知識奉勸一句,要結就搵個同自己差唔多身家嘅,免得俾人搵著數.不過,要驚都唔驚得咁多,鬼叫你去做老襯咩 !
婚身家
近日好似充斥著離婚消息,先有活士老虎乸發現隻公不忠,嘈住要分佢一半身家,後有過氣三色公仔箱二線花旦被豪門老公拋棄,仲要話攞返哂層樓同鑽戒.我從來不認為離婚係一種罪,從法律觀點上,婚姻係合約的一種,其中一方犯錯如包二奶就等於毀約,另一方自然有權終止合約(即呈請 / 申請離婚,兼且攞贍養費(賠償).最白痴,莫過於恪守埋D不合時宜既宗教守則,話乜教徒唔可以離婚.有次同一位教友討論呢個敏感嘅題目,我問佢 : 「咁如果你老公公然帶個女人返屋企做愛,甚至係你面前被條女口交,又或者被個老公虐打,發現你老公非禮自己個女,你都唔離婚 ? 我唔相信呢個會係一個慈愛既神想見到 ! 」


text:
因為世界上,咩國籍嘅靚女索女其實有好多,七分或以上嘅女人至少佔咗人類嘅20%;但係一個真正高價值嘅男人,喺地球上可能只有0.1%. 女人眼中所謂嘅高價值,並唔係純粹講緊有錢,有錢人世界上亦都有唔少;真正嘅高價值,係講緊男人各方面都去到最高層次: 包括佢身材外型上,
包括佢明唔明白男女遊戲之中嘅潛規則,
包括佢有冇足夠嘅資源令到女人可以無拘無束地有自由去玩去發癲去探險,
同埋佢有冇能力照顧自己等等. 你可以話女人好自私,你可以批評佢哋貪心挑剔,但你唔可以否認嘅係: 當女人認為你係極罕有嘅最高價值男人,
佢哋係可以完全一反常規,突然變成一個為咗得到你而不擇手段搶你返嚟愛爆你嘅女人,係會突然變得極度忠誠+極度迷戀你+聽曬你話嘅小鳥依人. 去到嗰一個階段,女人係唔會再care自己嘅宗教信仰,唔會再care自己嘅政見,甚至唔會再care你係咪一個屌緊其他女一夫多妻制嘅男人... ...因為女人生理上嘅設計,就係寧願要同其他女人分享一個終極Alpha最高價值嘅男人,都唔要獨霸一個溫柔體貼愛佢一生一世低價值嘅垃圾Beta. 大部分人之所以要跟從一夫一妻制,遵守社會上規則唔去cheat,係因為佢哋冇能力去cheat,係因為佢哋冇其他選擇;
最後就合理化自己嘅行為,然後包裝自己為一個 『我係永遠唔會cheat』嘅虛偽好男人.
睇緊呢篇文章嘅男士,如果肯坦白面對自己慾望嘅話,你係絕對知道自己有無窮無盡嘅性慾,想去用身體親身體驗無窮無盡嘅女人,係咪?
但係調返轉,大部分女人雖然享受性愛,亦都有唔少女人唔介意casual sex嘅階段;
但係佢地其實真正care嘅,係搵唔搵到一個最高價值有無窮無盡選擇嘅男人,屌完佢之後仍然會愛自己.
如果你能夠搵到方法令到條女自己總結『雖然你屌緊其他女,但係其實你心裏面仍然愛佢』嘅話;
女人係絕對會仍然用心愛你,仍然會為你做出一系列荒唐嘅事情去證明自己值得你愛,希望你唔會離開佢.
點解我會知道呢啲真相?因為我曾經喺唔同嘅context下,感受過女人原來可以為咗一個愛嘅男人去到幾盡.
調返轉,我亦都見識過當女人覺得你廢無價值嘅時候,佢哋係可以點樣無情地利用你對佢嘅好,不斷剝削你攞著數,最後多謝都唔講就離開你.
點解可以咁極端呢?
因為自古以來,最高價值嘅男人永遠都係三妻四妾,後宮佳麗三千. 男人屌過百條女係正常,但女人咁做就變得低價值,因為處女就係無價. 去到某一個時代,社會開始人口膨脹,政府就決定強制性一夫一妻制; 因為咁樣先至可以確保大部分Beta男唔會因為冇女人而作反,
所以monogamy係社會維穩嘅政策,而唔係生物學上正常發生嘅現象.
咁所以真相就係:
女人一直以嚟都係準備好分享一個最高價值嘅Alpha男,而佢哋亦都預咗呢位大把女嘅男士唔會忠誠於自己.
但即使係咁,女人仍然準備好奉獻自己比呢啲極罕有嘅男人,佢會搵到原因點解自己咁愛你.
講咗咁耐,巴打你要問自己嘅問題就係:
除咗性愛上嘅忠誠,同佢講話你絕對唔會cheat,你只會愛佢呢啲垃圾謊言之外,你其實有啲乜嘢可以offer到比條女呢?
你床上嘅技能係咪可以令到佢高潮迭起進入忘我境界呢?
你唔喺佢身邊嘅時候,你係咪能夠令到佢感受到對你無窮無盡嘅掛念呢?
除咗愛之外,你能唔能夠令佢感受到其他甜酸苦辣,甚至痛苦仇恨嘅情感呢?
講到尾,女人會唔會因為你嘅出現,而令到佢喺沉悶嘅生活之中,重新感受到自己生存嘅意義,更加有生命力呢?
世界就係殘酷,人類交配成功與否就係睇你有冇價值.
所以你問我最好嘅溝女策略係咩?
就係唔該你確保自己係一個有substance有value嘅男士,
每一日都喺你人生三大範疇上面盡力打拼更多,獲取更多,得到更多,咁樣你先至能夠將自己放喺最有利嘅位置,吸引無窮無盡嘅女人.
人生三大範疇係咩?
就係我哋MTFU集中去為各位巴打提供價值嘅三大層次;你去我哋嘅網站 www.manthefvckup.com嘅話,你就會知道係咩. 大部分女人都唔想濫交同勁多男人上床,佢哋係唔想做公廁或者蕩婦;
佢哋一直都喺度尋找緊,一直都希望得到一個自己可以尊重忠誠於佢嘅男人.
問題係:


text:
《是AppGame殺死了遊戲設計嗎?》
文:Dixon Cheung
最近諗住懷緬一下細個時候玩過嘅遊戲機,順便睇吓本地團隊近期有咩遊戲作品,所以趁K11個遊戲展結束之前去望吓.點知去到現場,見到有個中年男人好興奮咁指住隻《街霸2》,同個掛住篤手機嘅小朋友講佢當年點同人「隻揪」.原來打機都有代溝…. 不過又係嘅,而家人人攞住手機玩食雞,玩皇者榮耀,叫個小朋友擺低手機睇街頭霸王真係十級難度.
手機遊戲嘅冒起的確令玩家更容易接觸到遊戲,亦帶咗好多新嘅機遇俾開發者.但另一方面,過份依賴手機遊戲亦令遊戲設計同製作不知不覺間變得「諗埋一邊」.記得我參加一啲外國嘅遊戲展時候,我留意到大部份香港遊戲團隊都係開發手機遊戲同VR遊戲.明明市場上有PlayStation,Switch,Xbox甚至PC遊戲存在,但偏偏大部份遊戲製作者一諗起整Game就走向手機遊戲.原因好簡單:「冇理由有最簡單,最快嘅賺錢方法唔用㗎嘛!」無錯,手機遊戲可以使用Unity同Unreal呢啲相當成熟嘅遊戲引擎製作,大大降低製作成本同複雜程度,加上完成遊戲之後遊戲亦好輕易就可以上架賺錢.所以精甩邊嘅香港人仲點會同你冒險考慮製作其他嘢?只不過,手機呢個平台係咪適合閣下想製作嘅遊戲呢?
其實遊戲製作同電影製作一樣,都係一門娛樂別人嘅工作(明明係數碼娛樂,但香港好中意乜都話IT…).未動手設計一個遊戲之前就被手機平台局限咗Target Audience同User Behavior,咁同TVB拍劇鎖定觀眾係電視機前面班師奶嚟寫劇本有咩分別?尤其對於一啲「想整自己中意嘅Game,又想要賺一大筆錢」嘅朋友,若然想做嘅遊戲根本唔符合手機遊戲玩家呢個族群,例如操作模式唔適合觸控屏幕,或者遊戲需要長時間投入(史詩式RPG),強行將遊戲開發響手機平台亦只會招來損失.
遊戲講求新鮮感,但遊戲設計者走向手機平台嘅時候往往會多咗一個名為「營收」嘅包袱.尤其香港遊戲業界一直傾向以收入論英雄,錢賺得多同埋多人玩就等於果個遊戲「成功」.迷失響追逐「成功」嘅時候,開發者好容易會忘記遊戲作為商品之前,遊戲本身嘅存在價值係為咗令玩家覺得「有所得著」(不管係覺得好玩嘅快感,或者係經歷咗一個難忘嘅故事).一個好玩嘅遊戲自然會有捧場客,但一個令人甘願洗錢嘅遊戲卻唔一定係一個好遊戲.就正如賭場嘅角子老虎機好多人課金,但玩家會唔會覺得角子老虎機係一個好遊戲而專程去賭場打機?
事實上,而家好多PC嘅獨立遊戲跨平台到手機版嘅時候都唔會採用課金機制,寧可用番比較傳統嘅一次性購買.例如著名獨立遊戲《Paper’s Please》,《Terraria》以及ARPG遊戲《Crashland》都係咁嘅例子.對於呢類遊戲嚟講,手機平台唔係一個主要嘅營收場所,佢地嘅遊戲冇必要刻意加入PvP同課金機制嚟搵錢維生.課金機制可以話係因為遊戲要以免費下載吸引更多人去玩而誕生.但呢點對於已經有基本Fans同收入嘅遊戲嚟講已經無咁緊要.跨平台嘅好處係遊戲唔再需要依賴單一嘅營收方式,被營收機制喧賓奪主搶走甚至破壞遊戲平衡(Diablo 3就係一個差啲因為In-Game賺錢而破壞咗遊戲性嘅例子).
曾經有人同我講,唔做手機遊戲就搵唔到錢.其實Unity同Unreal而家都支援跨平台開發啦,遊戲製作人真係冇任何理由要齋做手機遊戲,又或者係將手機平台視為最優先要開發嘅平台.再極端少少,完全放棄手機市場,甚至連Unity同Unreal都唔用,用番幾乎唔需要寫程式嘅RPG Maker嚟製作,一樣都有響Steam度大賣嘅遊戲作品《To The Moon》做成功例子.如果有人話手機遊戲先會賺錢,整其他平台就一定冇運行嘅話,咁《返校》呢款文字冒險遊戲響Steam大賣嘅成功例子又從何而來呢?
作為遊戲設計者,好應該睇清楚想整嘅遊戲適合咩平台,而唔係夾硬遷就個平台整個遊戲擺上去.手機遊戲始終離不開一個5~6寸左右嘅觸控屏幕.屏幕大小,人嘅視力以及手指大細都係不可改變嘅因素.坊間不少遊戲明明就係PC遊戲規模,但製作團隊(又或者係遊戲背後做商業決定嘅人)就夾硬將一大堆UI同功能塞滿整個手機畫面.又或者遊戲需要精細操作,但製作團隊就強行整成俾觸控屏幕操作.例如正身係MMO但就做咗響手機嘅《RO仙境傳說:守護永恆的愛》同埋《永遠的七日之都》.(我同好多人一樣,搞到開Bluestacks用滑鼠嚟打手機MMO,諗番都真係幾反智….)為咗賺手機玩家錢而無視用家體驗,即使一時三刻會覺得新鮮有趣,但耐咗都會因為疲勞嘅關係對遊戲感到厭倦同反感(咁大規模搞隻PC Level嘅手機遊戲,攞嚟短炒?).
香港一直少有突破性嘅遊戲設計,甚至係近乎冇全職嘅遊戲設計師(雖然我每個月都設計幾款遊戲,但都未能稱為全職嘅遊戲設計師).呢個問題業界人士嘅指定動作當然係話香港市場細,人才不足,政府唔夠支持,玩家唔撐本地製作之類啦.但其實上次嘅專欄我都表示過,除咗外在嘅環境因素之外,部份原因我覺得係來自「做遊戲嘅初心」有問題(詳情請睇番上期專欄 ).當「初心」包括咗種種「精明」嘅計算,大部份人都會選擇行條最安全就可以賺大錢嘅路.當世界各地遊戲製作人卻係充份利用遊戲呢個「工具」去展現佢地團隊嘅個性同想法,有人整手遊,有人整VR/AR,但亦有人整PC同Console遊戲,甚至見過有人攞啲用過嘅膠樽嘅整Game或者係砌咗個兩三米高嘅機械人響入面操作嚟打機,我地香港人就響度恥笑呢班製作人整出嚟嘅野賣唔到錢…. 大家有冇諗過,其實可悲嘅係我地香港人,所謂嘅創意,只係停留響個手機屏幕嘅小小畫面當中,諗住點樣可以賺大錢?
上期專欄:《品味遊戲:整Game前,停一停諗一諗》


text:
化學家
化學家即係研究化學嘅人.一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化.佢哋嘅工作,多數都係研究點樣可以大量生產各種昂貴嘅藥用或者工業用化學品,務求造福大眾或者謀利維生.
每個化學家會有唔同嘅專科,但係佢哋有一啲共同嘅做嘢方法.首先,佢哋睇一種嘢通常都會研究佢係酸定鹼,並且細微到用原子嘅角度去諗嗰舊嘢.其次,佢哋好小心咁測量啲嘢撈埋嘅時候唔同物質嘅比例,化學作用進行緊嘅時候反應嘅速度同𠹺唔同嘢之間化學特性嘅分別.重有,佢哋會用自己有限嘅知識去嘗試了解啲自己唔熟嘅嘢,從而令自己學識更多.
大部份化學家都係讀到大學畢業就出去搵工做,但係都有啲公司要啲人讀到博士先會請.好多有關化學嘅工作或者大學化學嘅課程對數學,物理同𠹺化學同樣重視,因為化學又叫中心科學,學得化學唔多唔少都要喺科學嘅其他領域入面略通一二.
讀到碩士,化學科學生就要專攻一個分支.大部分人都會揀生物化學,有機化學或者無機化學.當然,化學入面其他分支都會有人讀.
讀完書之後,化學畢業生,而家做咗化學家,就會出來搵工.佢哋多數會加入化學工業或者做藥劑師.喺好多國家大學其實有一科藥劑學專科,不過都會有人讀完化學跳槽做藥劑師.又有啲化學家會選擇打政府工,做政府化驗所技術員.


text:
九龍區酒店月租優惠推介 (資料以個別酒店優惠詳情為準) 香港一直以來都係地少人多,平時隨便搵個地方租屋住每個月閒閒地都要成萬蚊,九龍區樓價仲要唔平!小編為大家搜集九龍酒店月租優惠合集,包括帝樂文娜公館,尖沙咀凱悅,馬哥孛羅香港酒店,港青酒店月租優惠,價錢低至$8,636 起!部份酒店經Flyday獨家送本地品牌Organic25薰香噴霧同迷你倉優惠!有時屋企裝修臨時臨急周圍搵地方住就岩哂!唔少仲好…
香港逸•酒店
相信唔少大學生選擇住喺學校宿舍,除咗係因為想享受下Hall Life之外,最主要係方便返學.如果唔想住Hall,想同朋友出去搵地方暫住,或比較注重個人隱私嘅朋友不妨考慮下學校附近嘅月租酒店!小編整理了多間大學附近嘅月租優惠,包括有麥當勞道貳號,香港麗豪酒店等十多間酒店月租優惠,最平每月低至$9,300 起,步行5分鐘即到學校!
香港逸•酒店 Hotel sáv Hong Kong 位於紅磡,步行前往港鐵黃埔站只需8分鐘,去黃埔新天地,九龍灣和尖沙咀都唔駛10分鐘,酒店附近仲有超多嘅超級市場,食肆.如果係紅磡附近返工返學,想搵地方暫住嘅朋友要留意啦!現時酒店推出月租優惠,月租$8,636 起 ,包一次客房清潔,各種折扣優惠!除左呢間,市區仲有大量其他更好既月租酒店選擇!


text:
中世紀
中世紀(粵拼:zung1 sai3 gei2),又稱為中古時代(粵拼:zung1 gu2 si4 doi6),係歐洲歷史嘅一個時代(主要係西歐),由西羅馬帝國滅亡開始計算,直到東羅馬帝國滅亡為止,大概係公元476年-1453年.
中世紀呢段時期係歐洲文明嘅低潮,因為當時嘅歐洲冇一個強而有力嘅政權嚟統治.地方上封建堡主各自割據,戰爭多多,使到成個歐洲嘅文明長期停滯.所以一啲歐洲歷史學家都會形容中世紀係黑暗時代(粵拼:hak1 am3 si4 doi6).
歷史改
隨住西羅馬帝國滅亡,西歐陷入咗地方割據時期.呢啲割據勢力版圖裏面,以法蘭克王國勢力最大.公元6世紀法蘭克吞併咗而家嘅德國南部同意大利北部,成為法蘭克王國.到咗公元843年,法蘭克王國內亂,分裂成而家嘅法國,德國同意大利北面.
呢三個國家命運各有唔同.東法蘭克王國喺13世紀演變成法蘭西王國.東法蘭克王國就喺951年進佔意大利北部,重進軍埋羅馬,逐漸演變成「神聖羅馬帝國」.
而早喺公元6世紀,位處羅馬嘅教廷又建立咗「教皇國」,控制咗西歐嘅文化教育,只准傳播神學,科學理論要嚴格控制,重設立宗教裁判所懲罰異端.而且為咗對抗位處中東嘅伊斯蘭教國家,教廷發動咗八次十字軍東征.
中世紀係喺十字軍東征後慢慢結束.地中海一帶出現咗一批商業城市,好似威尼斯,佛羅倫斯等等.對外貿易又將一啲新技術帶嚟歐洲,例如火藥,造紙術等等.武器嘅改良後來畀人用嚟消滅各個割據勢力.因為商業發達,歐洲文明重新復興,展開咗文藝復興,好多商業文化亦都由此而嚟.


text:
「備份」
有乜嘢慘過無咗部電話?其實每次部電話壞嘅原因都係因為入水,而最擔心嘅都真係無咗入面嘅相.有一次冇咗近一年嘅相,所以超級唔開心,之後真係冇計唯有俾錢將所有嘢擺晒係舊雲上面.真係好怕無晒啲嘢,因為好多回憶係入面.所以備份係好重要,好重要,好重要!真係要講三次,因為啲相無咗就係無咗.而且真係唔好懶同慳嚟啲錢,乜嘢都可以唔見,就係啲相唔可以唔見!
「報銷」
通常乜嘢情況下你最唔想自己嘅電話報銷?當然就係經濟唔好嘅時候啦!每次都係唔想洗錢嘅時候就呢樣壞嗰樣壞,真係唔到你唔信邪!係咁嘅經濟環境,當然要謹慎,因為唔知仲要捱幾耐,所以如果可以頂住先就頂住先,唔好要求咁多.今日因為想影個女,點知亦都因為要救佢所以浸咗部電話落水.都知道大鑊,果然過咗一陣部電話真係開唔返,超級唔開心因為好擔心又無咗啲相.
「好彩」
返到屋企我最想做嘅就當然睇下自己部電話最後幾時備份咗.真係好好彩今次係朝頭早,所以都只係無咗半日嘅嘢,但係其實應該無乜嘢無咗,除咗某啲通信之外.當然今日影嘅相都有少少擔心,不過亦都算好彩,係部機未死之前竟然上載到去 iCloud.真係萬幸中嘅大幸.所以心情叫做好返少少,但係真係又跌錢,因為本來睇下部新機幾時出先至換.


text: 一直以嚟去麥當勞食嘢我都係只食包餐, 我唔會去揀麥樂雞餐因為麥樂雞實在太亁, 好似食緊一嚿硬掘掘嘅擦膠噉.但係最近嘅麥炸雞令我對麥當勞嘅烹調手法有所改觀.估唔到食落去係可以撳滑嘅,而且仲可晉身成為麥當勞餐第十個常餐!究竟麥當勞嘅麥炸雞點解可以咁滑嘅哩? 小編就為咗呢樣嘢做咗大量嘅研究, 並且去麥當勞嘅職員查詢過.今次就為大家解答一下啦. 首先, 麥炸雞有兩塊, 一塊係雞脾另外一塊係雞上髀.當中以雞髀係最滑最 juicy.小編查證過, 原來麥炸雞並非即時炸啲, 但係佢出嚟嘅時候食落口真係好正,噉究竟係點解可以做到滑得嚟又有即炸嘅效果哩? 點解麥炸雞可以噉滑 麥炸雞嘅秘密就係用蒸嘅方法去煮.麥當勞會喺食物工場嗰度將雞蒸熟, 而蒸嘅方法仲要係用保濕方法去蒸, 並非傳統嘅白切雞噉嘅蒸法, 咁可以確保肉汁一滴都唔會流失, 所以食落去特別滑,然後就送去麥當勞門市, 而麥當勞門市就會在收到柯打嘅時候,先至將佢落鑊炸90秒,並且喺20秒內即時送到客人手中. 雖然麥炸雞同麥樂雞都係用冰鮮雞去煮, 但係由於做法唔一樣大家出來嘅效果係好大分別,而家麥樂雞賣25元, 而麥炸雞就畀佢買多十蚊亦都反映到呢個煮法嘅成本多十蚊.但係筆者覺得仍然很抵食, 因為比起傳統韓國炸雞嘅味道更加好味, 雖然份量係少左啲, 但係35蚊嚟講連埋嘢飲一個餐,喺香港絕無僅有. 自制麥炸雞? 聰明既你可能會問, 咁我可唔可以自己係屋企整到依種效果? 我可以答你唔得.因為佢第一個步驟係用保濕蒸法, 咁樣會用特別工具去做, 所以網上流傳嘅氣炸方法喺唔可行的.


text:
點解格陵蘭文嘅字咁難search?原來同一篇書面語新聞可以有三個解讀方式?Google嘅平面設計師又同阿拉伯文有咩血海深仇呢?今集嘅《絮言・狂想》同大家探討下「中文」,順便潤下全世界最大嘅科技公司.
喺YouTube收聽
成爲 Patreon 會員除咗有足本逐字稿,仲有得投票,參與Discord添!
Continue reading
如果想單次打賞,亦都可以請我哋飲杯咖啡!
嚟英國生活好多嘢要煩,手機嘅嘢有得用就得,唔值得為咗佢嘥太多時間,心力.簽合約綁你一兩年,而我哋生活咁多變數,隨時可能要轉電話plan,轉台,太多數計喇.香港無合約嘅電話供應商最出名嘅就係自由鳥,嚟到呢邊,有冇相似嘅服務?
有,好多添!
我喺英國住咗兩年半,用咗兩年3(誠哥嗰個)嘅學生合約,£16/30GB,之後就幾個月之內試勻晒三大間無合約嘅供應商:giffgaff,SMARTY,VOXI.雖然仲有其他嘅供應商,有啲仲要係大台自家出嘅,但係多數都唔多抵用.
我而家就憑我親身嘅經驗,講下喺三個情景之下,用邊個台係最適合.
Continue reading
如果你冇時間慢慢睇比較,結論就係:
- 想入境前上定先:giffgaff
- 當寬頻用:SMARTY
- 住落後最抵玩,無限社交媒體,無限睇片:VOXI
想知我點解噉講,就睇落去啦!


text: 話說想試食呢隻面好耐, 但係無論喺759或者喺超級市場見到都係好貴, 成$60一包,就算俾我喺臺灣見到平少少我都唔係好捨得買.不過今日終於俾我等到, 喺超市見到佢哋將呢包面列為特價貨品,價錢減咗一半, 只需要$29就可以買到, 所以我即刻攞起一包沙茶拌面畀錢買. Kiki 面好唔好食? 返到屋企即刻影張相, 有圖有真相, 一包裏邊有五小包, 每包面有一包醬料.煮法好簡單, 只需要用水煮三分鐘然後加埋佢哋嘅醬料, 撈埋一齊, 搞掂食得. 食咗落肚之後, 第一啖已經發現佢味道同其他嘅台式即食拌面唔同, 其他臺式拌麵都好油好滯, 但係佢就冇呢種感覺,而最主要嘅分別就係佢個醬汁做得非常惹味, 亦都係我覺得佢貴嘅原因.不過留意番, 我講的只是醬汁味道, 麵底本身同其他嘅牌子郁乜嘢分別. kiki面值得買嗎? 試完之後你問我會唔會繼續買, 我會答你唔會, 因為純粹為咗個醬汁而花費$60去買呢個面(特價另計), 我覺得不如直接出街食好過啦! Kiki面背後大老闆 舒淇投資嘅KiKi麵,賣點喺純手工同非油炸, 更一度喺台灣賣斷市, 主要原因是因為明星效應同埋面食喺台灣主要日常食品, 對於學生及租屋旅黎講絕對喺恩物.所以之後亦有唔少明星跟風, 如曾國城的曾伴面.


text:
宜蘭民宿: 上個禮拜為大家介紹咗宜蘭最浪漫夢幻嘅民宿,今個禮拜就講吓呢間可能係全宜蘭最warm最貼心嘅民宿 – 晨露庄啦!
一去到晨露庄,庄主一家人就出嚟迎接我地 (大家都叫晨露庄嘅主人做庄_,請自行配對),真係好有家嘅感覺!
話明家嘅感覺,咁當然唔少得同庄主一家人閒話家常啦 (當然,呢度真係好似屋企咁,你唔想同爹哋媽咪講野嘅話係可以匿埋喺房嘅~:P),不過庄主一家人真係好好傾,傾到我地唔捨得返房 (諗諗吓,好耐都未試過同屋企人傾咁耐計喇,返到香港真係要好好孝敬吓佢地先得)
原來晨露庄本來只係一間民宅,不過話說某一年嘅除夕夜有一家四口到宜蘭旅遊,但last minute都未book到房,所以就嚟到晨露庄拍門投宿,而當時庄哥庄妹正在外國留學,熱情好客嘅庄爸媽就收留左呢一家人,齊齊過左一個熱鬧嘅除夕夜,而呢次借宿一宵亦都展開左晨露庄嘅民宿之路~
咁究竟晨露庄有幾貼心呢? 講住呢幾個你知先啦!
貼心首部曲
一入房,就會見到寫上你個名嘅welcome board,仲可以免費提供埋下午茶,為長途跋涉來到嘅客人充夠電再出發~加埋獨立WIFI,早餐,全天侯汽水無限供應,完全感受到庄主對客人嘅重視.不過記得要尊重主人家嘅心意,記得全部飲晒至好呀!
貼心二部曲
好多時去夜市花多眼亂唔知食咩好? 唔洗煩喇,庄哥阿嘉提供自家繪製嘅宜蘭地圖同埋羅東夜市必試小食貼士,所推介嘅小食都係由庄主多年經驗所得,我地跟住地圖試,果然冇介紹錯! 好快就會同大家推薦羅東夜市嘅美食啦!
貼心三部曲
選擇搭火車遊宜蘭嘅朋友如果要到晨露庄,只要事先預約,庄主就會免費來回接載你到火車站,咁就唔使搭的士咁麻煩啦! 而且客人仲可以免費借用單車,等你盡情遊覽周邊嘅田園景色,聽聞每架單車都起碼成萬蚊台幣,連單車都咁揼本,果然講究!
貼心四部曲
住到間咁正嘅民宿,緊係急不及待要同親朋戚友分享啦! 雖然而家網絡資訊咁發達,不過點都唔及收到親自寫嘅postcard咁窩心! 晨露庄有自家設計嘅postcard連蓋章,仲有私人嘅小郵箱,只要將寫好嘅postcard放入去,庄主就會幫你將postcard寄去目的地,連郵票錢都幫你比埋,貼心程度簡直爆燈!!!
唔怪得晨露庄被選為台灣優質民宿之一啦~呢種賓至如歸嘅感覺真係酒店比唔到架!
地址: 宜蘭縣冬山鄉武淵村武罕五路363號
[????有著數????] 宜蘭2晚民宿 + 機票 + 推廣碼 TWN283 = 即減$200優惠!
優惠期至2015年8月31日,其他訂購及詳細條款,請向分行職員查詢
宜蘭民宿: 貝兒花園 – 宜蘭最浪漫民宿 (新增:2C 住宿體驗)
宜蘭遊記:甕窯雞 (必食!) / 梅花湖環湖單車遊
宜蘭民宿: 秘穴行館 – 地中海feel民宿
宜蘭遊記:樂山溫泉拉麵 / 蘭陽博物館 / 伯朗城堡
宜蘭遊記:心程帶你去宜蘭
台南北門水晶教堂 七夕亮燈
單車旅行懶人包
超美味日本甜品 – 東京新宿HARBS
WoW 東京商場有得睇相撲比賽!
台灣旅遊: 彩繪階梯@大台北都會公園
單車旅行: 日月潭30公里環潭挑戰遊
韓國旅遊: 夢想照相機咖啡館


text:
馮玉祥點解要將溥儀逐出故宮?
喺1924年10月23日,當時「討逆軍」第三軍總司令馮玉祥發動「北京政變」推翻曹錕政府後,隨即做咗一件改變溥儀一生嘅決定,令到佢喺美夢當中驚醒,呢個決定就係修改清室優待條款,將居住喺故宮嘅溥儀一幫人驅逐出宮....
史檔 2月前
二戰日本欲炸毀長城 溥儀聽到都急忙調停?
早排阿史就同史友們講咗唔少關於溥儀嘅故事,佢嘅一生好多時候都係身不由己,做皇帝嘅時候係咁,做偽滿洲國傀儡嘅時候亦都如是.之不過,雖然係身為傀儡皇帝,但當佢聽到日軍打算炸毀長城之時,竟然唔怕得罪日軍親身...
史檔 3月前
溥儀戰後重遊北京故宮 見到一個「花瓶」忍唔住笑?
近排阿史都同史友們介紹咗唔少末代皇帝溥儀嘅歷史故事,作為晚清最後一位皇帝,後世對佢嘅評價幾乎都係懦弱無能,傀儡皇帝等等.但如果我哋認真睇返歷史,可能會有另一種感覺就係,其實佢好多情況都係身不由己.前半...
史檔 4月前
末代皇帝「溥儀」 喺偽滿洲國有幾大權力?
喺提起偽滿洲國時期嘅「溥儀」,相信唔少史友腦海當中都會浮現「傀儡皇帝」四個字,之不過話晒都叫做「皇帝」,完全冇權力又未必令人相信.咁到底史實係點呢?阿史今次就同大家講一講啦! 喺九一八事變後,末代皇帝...
史檔 5月前
溥儀有副價值2億嘅御用麻將?
「麻將」呢項中國傳統嘅棋牌活動傳承咗上千年,喺明,清年間最為流行,甚至皇宮之內嘅成員都相當沉迷,就好似慈禧,溥儀直頭有自己專屬嘅麻將.慈禧太后就有一副名為「御用吉羊麻將」,至於溥儀果副就更加犀利,係由...
史檔 8月前
見宋美齡腳上一件飾品 溥儀嬲到飛起?
提到晚清最後一位皇帝溥儀,其實後世唔少史學家都研究佢到底點解會成為日本人控制下偽滿洲國嘅傀儡皇帝.雖然話佢受到日軍武力威脅再加上「最後一位皇帝」嘅身份,令到日本人必定會搵佢,但喺當時嘅社會氛圍下,其實...
史檔 8月前


text:
「媽咪,我好鍾意香港,唔想離開我哋個屋企.」朱古力妹臨瞓前的告白.
朱古力妹,媽咪又何嘗唔係呢.其實我都唔捨得離開呢個地方,不過世界很大,我哋留喺喥,永遠唔知外面係點.我哋成日鼓勵小朋友,安全情況下乜都試下,希望佢哋有冒險精神.留喺香港,佢哋會日日返學乖乖坐定定,返屋企溫黙書測驗,學下琴,學下畫畫,考試升中,再考試.我經歷過,但係咪真係想佢哋咁長大?
更多文章: 嚮往澳洲大自然 港媽為仔女儲錢移民
我哋同朱古力仔同朱古力妹做心理準備,哥哥起初都有少少抗拒,但當佢知道去外國讀書少好多功課,黙書,測驗時,就開心晒.
決定要走之後,面對海量移民資訊,fb group 都入咗好幾個,睇呢個group同嗰個group 講嘅嘢又唔同,呢個KOL同嗰個YouTuber講嘅又唔一樣,真係頭都痛.淨係決定去邊個國家,邊個城巿,我哋都已經頭都痛.
每日大量資訊,真係唔知點篩選,唯有睇得幾多得幾多,仲save咗好多未睇呀! 不過到時又可能已經唔update.同幾個一樣準備走嘅families 開咗chat group, 大家盡量分享下目標地方嘅資訊,進度.其實有同路人真係緊要啊,大家互相提醒,就算過到去都可以互相幫助,唔開心都有人傾,小朋友差唔多大,又有buddies,就算喺學校俾人蝦,都有個朋友傾訴下嘛.
有好多嘢仲要決定,有好多嘢要考慮,其實壓力都幾大,怕行錯一步會影響小朋友嘅將來,但有時又計唔到咁多,唯有隨遇而安啦.


text:
好多人通常去到日本旅行,都係去東京,大阪,北海道等等比較大嘅城市,
唔知大家又有冇去過日本山形県嘅鶴岡呢~
比起多人嘅大城市,山形県鶴岡比較多日本歷史文化嘅建築物,
同時可以感受一下大自然,今日就同大家介紹下山形県鶴岡有咩玩啦~
(文末仲會推介一個旅遊Apps LocoBee,下次去旅行唔知有咩玩可以download定!)
第一站我哋嚟到「龍澤山 善寶寺」,
係平安時代一位叫「妙達上人」嘅高僧去到依到將寺廟改名為「龍華寺」而開始,
再喺室町時代一位叫「太年淨椿蟬師」再改名為而家嘅「善寶寺」~
而善寶寺主要係守護海,所以有好多漁業界嘅人都會去拜㗎~
行入去就會見到好多唔同嘅細寺廟喺入面,仲有條好長嘅樓梯可以俾你行上去~
再入到寺廟入面,僧人都同我哋介紹好多關於依間寺廟嘅歷史,
而今次我仲有機會可以食到佢哋嘅粥同豆腐,雖然睇落好似好簡單普通,
但佢哋嚟講每食一樣野都有唔同意思㗎~
而且仲可以體驗到座蟬,打大鼓同埋參觀寺廟入面各個地方,感受日本唔同嘅歷史文化~
第二站我哋去到「出羽三山」去體驗山伏嘅修練,
「出羽三山」係月山,羽黑山同湯殿山3個山嘅總稱,
當時係第32代祟峻天皇嘅皇太子帶住三腳靈烏去到羽黑山而開始,
係古時開始俾山上嘅人(佢哋稱「山伏」)嘅修道場~
佢哋俾咗一條白色嘅繩嘅我哋掛喺頸,
話只要戴住佢就可以阻止山上面嘅鬼怪襲擊我哋~
佢哋仲介紹咗山伏嘅裝束俾我哋,
而佢就係吹住佢身上掛住嘅螺去幫我哋開路上山㗎~
因為前一陣子落咗好多雪,所以雪影非常靚,有好多仲積得高過我,
行下山之餘仲可以睇下雪景
上到嚟到依個「參集殿」,我哋參觀咗入面嘅「三神合祭殿」(但唔俾影相),
聽佢哋講解好多歷史故事之外,仲幫我地祈福添~!
第三站就嚟依個「お雛様COOKING」體驗點樣整日本勾芡同和菓子,
有專業嘅師父會一步一步咁教你~
勾芡方面,雖然睇落好似好難咁但其實好簡單只要幾個步驟就得㗎啦~
只係要將佢變成非常杰之前要係咁搞係咁搞成5分鐘,搞到手都痛埋
完成之後佢就會俾一碗小菜你將你自己整嘅勾芡,
加上佢哋俾飯團你同埋日本酒就變成一個Lunch啦~
個日本酒杯非常之靚,仲可以俾你拎返屋企~
食完Lunch就緊係甜品時間,而甜品就係緊住落黎要整嘅和菓子啦~
師父俾咗個版我哋睇,件件都超靚,真心會唔捨得食
今次要整嘅就係柑同士多啤梨嘅和菓子(但唔係柑同士多啤梨口味),
2件和菓子都係紅豆味嚟嘅~睇師父親手整出嚟真係超靚超真,
而我雖然已經跟足哂師父講嘅步驟,但都整到好醜樣
整完之後可以而家食又得,放入盒拎返去食又或者送俾人都可以㗎〜(最耐可以放1-2日左右)
第四站就去到「致道博物館」參觀由極細雛道具研究家開嘅展覽~
(「雛」係指比實物細小嘅物品嘅意思~)
係150年前江戶時代主要俾歐洲上等家族嘅小朋友玩嘅小玩具,
總數超過2000件,細細件非常得意,而且都做到好似實物咁好靚㗎~
再行就去到和風嘅雛道具,係為展示德州四天王之一嘅酒井忠次開始由第三代至十三代,
250年來代代相傳嘅小玩具同人型公仔,全部都非常歷史悠久~
第一日嘅最後一站就係「加茂水族館」〜
除咗有一般嘅淡水魚同海水魚外,
仲有超級靚嘅水母區,佢哋有好多唔同大小唔同品種嘅水母,
加上有直徑5m嘅世界最大級水槽會一直換唔同燈,透明嘅水母加上燈光真係靚到唔想走~
行完咁多地方就緊係返酒店休息啦~
「湯野浜溫泉酒店 亀や」係一間面向海嘅酒店,
房大之餘海影非常靚,一日緊迫嘅行程雖然好攰,
但見到依個海影真係放鬆哂~
旅行小幫手:Locobee
如果去山形又或者日本其他地方旅行,想知道更多資訊又或者有嘢唔明?
可以好似我咁下載一個叫「LocoBee」嘅Apps~
佢其實係一個旅遊Apps可以比你發問,分享行程,又或者係識當地朋友嘅Apps,
假設你喺上面發問問題,就會有世界各地嘅人回答你,有時仲係當地人親自解答添~
例如我問關於山形手信有咩買嘅問題,就有幾位網友回答咗我,仲俾埋網址我參考
又或者係可以分享下你旅行嘅相等等,同世界各地嘅人交流~
當然唔一定要用日文啦~用英文一樣有人玩!
推介大家去日本,如果去悶晒熱門景點,又或者想睇下當地人有咩推介,都可以上去發問!
LocoBee有iOS同Android版本 ,大家去旅行,又或者其實喺香港都可以試下玩:
iOS:https://www.likejapan.com/locobeeblogios
Android:https://www.likejapan.com/locobeeblogan
想知第二日山形有咩玩,記得睇山形2日1夜之旅(下)啦~


text:
是咁的...
小編正職係做某酒店大集團嘅.小編同事試過,係土耳其入住其他酒店嘅時候,擺咗一疊現金係夾萬入邊,好彩呢位同事非常醒目,將每一張銀紙金額都寫上紙上,有一晚收返啲現金嘅時候發現,唔同金額嘅現金,唔見咗一兩張!即係話housekeeping鬼鼠咁偷咗一兩張,以為神不知鬼不覺!
其實每一間大酒店品牌內部都有一個保安流程,尤其係客人留咗一啲重要嘅證件係夾萬又唔記得咗密碼嘅時候,酒店會有一系列嘅保安程序,保安先會用萬用鎖匙幫客人開夾萬.但!係!如果你嗰間係三四星酒店,又或者酒店前邊有另外間公司名嘅時候,證明左呢一間酒店本身唔係屬於品牌旗下,係由另一個集團擁有嘅,佢哋開酒店嘅Budget好參差,所以好有可能喺夾萬啊,燈啊,水龍頭啊呢啲小item 度 cut cost.有啲夾萬,係真係六個零就開到架!唔知夾萬信唔信得過?每次放野落去之前試吓就知道咯!
btw..小編我無論住喺幾多星酒店都唔擺嘢係夾萬嘅,原因非常簡單,係因為我從來唔會記得喺夾萬到攞返嘢出嚟,試過好多次要飛的返轉頭攞返Passport現金 😅都係擺喺行李篋入面,然後上鎖安全啲.
.......
想知道多啲酒店行內秘聞又或者旅遊資訊,Follow Suitcase Club
instagram : @suitcase.club


text: 兩場嘅#生於callstar演唱會2017 話咁快完咗啦 首先要恭喜C All 演唱會大成功!!!👏👏👏睇到佢地真係日日都好努力排練先有哩2日出黎個成果 好開心今次有機會參與係當中 第一次係紅館表演 聽到自己把聲係紅館出現 係紅館做Drama 大大小小嘅新嘗試 係度想多謝比機會我地參與哩個演唱會嘅所有人 多謝台前幕後所有嘅工作人員 特別想多謝一路陪住我地排戲一齊努力嘅@bertliu744 @raymondlaw59 @crazywong_nana @tse_lam 排戲嘅過程我都學咗好多野 非常多謝幫我地做個靚靚造型之餘仲幫我地處理其他問題嘅造型師阿nic 多謝@chanmaymay 勞心勞力嘅耐心教導同埋 @alankan809 嘅提點 當然唔小得要多謝我嘅showoff戰友們同埋十分專業嘅gordon!!! 今次由排練到上台可以同你地一齊完成哩件事我真係真係好開心!!! 當然唔小得要多謝身邊每個同我講過加油同支持我嘅你地 你地大叫每句嘅“WAIWAI”我都聽得好清楚嫁!!!多謝所有人陪我經歷哩一切見證哩一切嘅發生 令我今次初嘗踏上紅館台板嘅經歷變得更有意義!!希望將來再有機會係紅館唱更多更多嘅歌比大家聽!!!!唔覺唔覺由5年前第一次busk到今日終於busk到去紅館 生命入面好似又完成咗一件事 我會繼續努力嫁!!!!! #紅館✔ #whatsnext #busk到去紅館


text:
好多朋友都覺得我屋企好「變態」,就係無畀電子奶咀小朋友嘅習慣.小周董已7歲,除咗依家要上Zoom堂同做功課,其它時間佢都無用電話或玩iPad.好多朋友問我究竟點做到?究竟呢個年代,唔畀玩小朋友電子產品,佢哋會變成點?無電子奶咀有咩好處同壞處?以下係我7年來嘅親身經歷.
第一步︰堅持!亦都係最重要一步.我同老公由決定生小朋友前,已有共同理念係培養小朋友閱讀習慣,所以睇得多電視,iPad同電話,畫面太豐富,有比較下本書仲點會吸引?所以大小周董2歲前我哋屋企係完全無開過部電視,直至3歲後每天才有半小時TV Time,每天堅持有Story Time,除咗令佢哋唔怕拎起本書,亦有效提升親子關係.
出街堅持一定要帶住2本書,幾張白紙同幾枝筆.不論出街食飯等食中可以看書,坐車亦可以用紙筆玩小遊戲,雖然拎部電話畀佢哋,成餐飯真係會容易好多.但因為我係Working Mum(在職媽媽),我會當呢個都係我同小朋友的小小親子時間.只要父母肯同佢哋一齊睇一齊玩,要相信小朋友一定係鍾意爸媽多過部電話.
第二步要同小朋友參與多啲唔同活動.無電子產品嘅小朋友一定會較悶,所以同佢哋可以出去玩多啲或者做運動,發洩下多餘精力.另外平時如果坐長途車,腦入面要諗定一啲用口或眼可以玩嘅小遊戲,例如簡單中文字接龍,鬥講不同顏色或形狀東西,鬥快搵到10架黑色車等等.家長要有耐性同認真玩,就算一小時車程時間都可以過得好快!
第三步係父母要做好榜樣,想小朋友唔玩電子產品,自己首先要先戒掉.當然我明白係好難,我意思係喺小朋友面前戒掉.我都唔記得自己幾多年無睇過電視劇集,有時有啲節目好想睇,我同爸爸都會等小朋友瞓晒,10pm後才開場.另外,大小周董係男仔,特別鍾意模仿爸爸,所以爸爸的堅持同陪伴係十分重要.本身爸爸鍾意睇書同做打網球,大小周董亦都有受到感染.有樣學樣係真的! 所以身教真係好重要.
其實好多人話好難唔畀電子奶咀小朋友,我原本覺得,唔好畀佢開始就唔需要去戒.可惜今時今日小朋友一定要透過電腦返學做功課,逃唔過一定要使用電子產品,但亦都係因為每天已經有幾個鐘走唔甩,所以其它時間更加需要控制小朋友使用時間.
其實回想早20年前完全無電子產品,我哋都係一樣開心成長,所以父母嘅堅持真係好重要,唔好小朋友喊幾句或者發下脾氣就可以得到手機或iPad,說好半小時就半小時,準時熄機,如果佢喊或者發脾氣我會唔理佢,甚至罰佢明天由半小時減至15分鐘,等小朋友知道喊或者扭計係無用,其實少啲電子產品,屋企人會多咗真正相處,真正坐低傾偈,關係點都會Close啲開心啲!呢樣肯定係真嘅,所以大家一定一定一定要堅持啊! (重要的事要講3次)
下一篇我會同大家分享大小周董這些年來無電子產品係玩啲咩!


text:
地鐵 (香港)
地鐵(MTR),原本叫地下鐵路(Mass Transit Railway),係香港嘅集體運輸系統,由地鐵有限公司(MTR Corporation Limited)營運.自1979年10月1號開通去到2007年12月2號同九鐵合併為港鐵為止,香港地鐵總共發展咗7條路綫,全長91.0公里嘅鐵路系統網絡.系統共有53個車站,其中14個係轉車站.
網絡改
歷史改
概覽改
經濟急速發展改
1960年代,香港經濟急速發展,人口不斷增加,公共交通嘅需求越嚟越大.所以,香港政府喺1964年邀請咗嚟自英國嘅道路研究部門,就香港交通未來發展進行研究,並喺1967年發表咗《香港乘客運輸研究》(Hong Kong passenger transport survey),交代香港有必要興建一種集體運輸系統,要嚟解決當時嘅交通問題.
早期系統改
1967年9月,英國嘅費爾文霍士顧問工程公司(Freeman, Fox, Wilbur Smith & Associates)發表咗《香港集體運輸研究》,提議香港興建地底集體運輸城市軌道交通系統(地下鐵路系統),全長51公里,4條路綫分9期興建,耗資150億港元.當時建議嘅4條路綫係噉嘅:
1968年,顧問公司就研究所倡議嘅集體運輸系統嘅建造估價做咗啲修正,要嚟作進一步嘅研究.
1970年,顧問公司完成咗對興建地下鐵路系統嘅進一步研究,發表咗《集體運輸計劃總報告書》,具體提出建造鐵路嘅建議.研究報告建議要起一個全長52.7公里嘅地下鐵路系統,分成3條主要嘅行車綫:港九綫,港島綫及東九龍綫,同埋兩條港九綫嘅支綫:荃灣支綫,觀塘支綫.
顧問公司同時亦都建議用「分期興建」嘅方式嚟起頭4期共長20公里嘅路綫,即係「早期系統」.早期系統包括港島綫(上環街市↔海軍船塢),港九綫(海軍船塢↔旺角)同埋觀塘支綫(旺角↔彩虹).
1972年,香港政府成立咗集體運輸臨時管理局,原則上同意咗先起「早期系統」.
1973年3月,香港政府曾經喺屬於地鐵沿線嘅港島舊海軍船塢,尖沙咀半島酒店,荔枝角同埋樂富嘅地底起試驗隧道用嚟試下啲地質.呢啲試驗隧道俾英國財團投到,用900萬嚟起,合約條款中亦都註明咗嗰個財團3年裡面唔可以參與其他地鐵承建項目,以示公平.同一時間,香港政府亦都幫工程進行招標,總共有8個財團投標,而政府亦初步揀好咗四個國際財團.當時嘅計劃係將工程用固定價格嘅單一合約形式批出去.
1974年初,日本財團簽咗承投工程嘅意向書,但係喺同年嘅11月因為石油危機問題而對投資前景悲觀,決定退出,令計劃一度暫停.
修正早期系統改
1975年初,香港政府屬下嘅集體運輸臨時管理局宣佈,將「早期系統」輕輕縮減到15.6公里,即係「修正早期系統」.同時亦都放棄用單一承建合約嘅方法,將工程分番做25個主要土木工程合約同埋10個電機及機械工程合約.由香港政府全資擁有嘅地下鐵路公司亦都同時間正式成立,取代咗臨時管理局監督工程嘅進行,並且打算喺通車之後,用審慎嘅商業原則嚟負責經營鐵路.
「修正早期系統」連接中環至觀塘,喺1975年11月開始動工興建.路綫將香港島中環同九龍嘅主要住宅同埋工業區連接起嚟.路綫其中12.8公里係喺地底起,而其餘嘅2.8公里就係架空路段嚟.全綫有15個車站,包括12個地底車站同埋3個架空車站.
「修正早期系統」最早期叫「香港地下鐵」,當時集體運輸臨時管理局起緊地下鐵時出過一句口號:「香港地下鐵,為你而建設」,後尾改做「地下鐵路,為你建造」,最後通車時就將呢個集體運輸系統正式叫做「地鐵」.
經過差唔多4年嘅工程,修正早期系統嘅北段(石硤尾←→觀塘)喺1979年9月30號完工,並且喺10月1號正式通車.嗰陣時地鐵淨係用4卡車行,最平嘅票價係港幣1蚊,相對於巴士嘅票價係兩毫子,對一般市民嚟講地鐵的確係一件奢侈品.喺同年12月31號,路綫伸延到去尖沙咀.1980年2月12號,成個修正早期系統「觀塘至中環段」通車,通車日期比原定嘅提前咗7個星期,成為咗香港第一條過海嘅鐵路.由於過海乘客嘅龐大需求,地鐵列車就由通車初期嘅4卡加到6卡.
起修正早期系統嘅總費用係港幣58億.由於路綫係起喺全世界人口最稠密嘅地區之一,起嘅時候遇上咗好多困難.嗰陣時需要克服地底嘅唔同地質同埋比較高嘅地下水位,有啲路段亦曾出現過地陷等等嘅情況.但係最終仍然可以保持冇超出預算呢項驕人成績.
荃灣綫改
喺1977年嘅7月,香港政府正式批准起荃灣綫,並且喺1978年11月開始動工.荃灣綫全長差唔多10.5公里,由太子站去到荃灣站.路綫將地鐵嘅版圖總長度加到去26.1公里.成條綫有10個車站,包括6個地底車站,1個地面車站同埋3個架空車站.1982年5月10號,荃灣綫「荃灣至太子段」開放通車.工程費用係港幣41億.
荃灣綫通車之後,喺1982年5月17號取代咗修正早期系統,經尖沙咀直接去到中環.由嗰日開始,修正早期系統剩番嘅路段就叫做觀塘綫,並且需要縮短到油麻地.噉嘅做法係因為喺「修正早期系統」相關文件同埋喺1976年嘅《香港整體交通研究》裡面指出咗荃灣綫喺需求量,必要性同埋技術上嘅要求而做嘅.呢個預計喺1998年之前都仲係啱架,直至東涌綫通咗車之後,分流咗來往香港島同埋荔景以北嘅大批乘客為止.
港島綫改
喺1980年12月,香港政府正式批准起港島綫,並且喺1982年嘅10月開始動工.實際起嘅港島綫係由上環去到柴灣,而且會同荃灣綫嘅中環同埋金鐘交匯成為轉車站.呢條路綫將地下鐵路嘅路綫加到去37公里.港島綫總共有14個車站,包括12個地底車站,1個地面車站同埋1個架空車站,而鰂魚涌站係到1981年嘅12月先至落實起嘅.
喺1985年嘅5月31號,港島綫「金鐘至柴灣段」通車.同一時間,地鐵列車全面加到變8卡.因為起行車管道嗰陣時出錯咗引致延誤,上環站需要等到1986年5月23號先至啟用.嗰日,部份地鐵車站嘅名亦都作出咗改動.「荔灣站」改做「美孚站」,中環站(Chater→Central),旺角站(Argyle→Mong Kok)同埋油麻地站(Waterloo→Yau Ma Tei)嘅英文名稱亦都做咗啲修改.
東隧延綫改
當年地鐵打算喺港島綫通車後就休養生息下,暫時唔做大投資住,但係日本財團就提出用民間興建營運後轉移模式(BOT,建造-營運-移交)嘅形式嚟起東隧,地鐵就樂觀其成噉應承咗.喺1984年初,日本財團提出東隧方案並且主動同地鐵接洽,當時地鐵諗住東隧同重有一年先通車港島綫嘅太古站交匯.但係當政府同地鐵研究呢條鐵,陸兩用嘅隧道之後,認為東隧應該會遷就行車管道而同東區走廊交匯,所以鐵路管道根本冇辦法同太古站連接,最後地鐵唯有大幅度噉改造鰂魚涌車站,變咗一個根本唔啱香港標準嘅轉車站.
因此,觀塘綫就被安排經東隧延長到鰂魚涌.而鰂魚涌站就成為咗港島綫同埋觀塘綫嘅轉車站.有關工程喺1985年12月開始動工興建.1989年8月6號,東區海底隧道起好,觀塘綫觀塘至鰂魚涌一段通車.而新起嘅藍田站亦喺同年嘅10月1號正式啟用.
機場快綫改
1989年10月,當時嘅港督衛奕信爵士落實咗將喺九龍城區嘅香港國際機場(啟德機場)搬去遠離市區嘅大嶼山,同埋提出咗機場核心計劃,起機場鐵路嚟連接.但係,因為中國政府同英國政府喺造價問題上面出現咗分歧,結果呢條路綫拖到去1994年11月先至開始起.
機場鐵路喺定線初期,只係得一條主線,喺大蠔先至分開2條支線去機場或者東涌新市鎮.因為未來發展嘅需要,先至將機場鐵路分開做兩個部份:機場快綫(通車前原本叫做「飛翔快綫」)同埋東涌綫,噉樣做有助利用東涌綫嚟做服務延伸.
1998年6月22號,東涌綫通車,成為第一條延伸到去大嶼山嘅鐵路.1998年7月6號,即係香港國際機場啟用嗰日,機場快綫通車,成為香港第一條來回機場至市區嘅鐵路,當時由機場來回中環市區只需23分鐘.
為咗配合九廣西鐵嘅興建,東涌綫喺深水埗加咗南昌站,呢個車站係由九廣鐵路公司起,地鐵同埋九鐵一齊管理.南昌站已經喺2003年嘅12月16號啟用.
2005年6月1號開始,欣澳站啟用,要嚟準備迪士尼綫喺8月啟用.機場快綫同埋東涌綫嘅全程行車時間分別修訂為24同埋28分鐘.
東涌綫同機場快綫通車初期設有7卡車,東涌綫嘅列車喺2003年初改咗做8卡,要嚟配合南昌站啟用之後增長嘅客量.而機場快綫亦都喺2005年10月開始改埋做8卡車,要嚟配合博覽館站啟用後增長嘅客量.
東涌綫同埋機場快綫嘅列車係由德國嘅Adtranz公司同埋西班牙嘅CAF公司聯合製造,行車時速可以去到每小時135公里,成為咗全世界最快嘅鐵路系統.地鐵同南韓嘅Rotem株式會社訂咗4部8卡嘅高速列車,係買嚟俾迪士尼綫通車之後增加嘅客量.第一批新列車已經喺2006年3月嚟咗香港.
將軍澳綫改
1998年,政府落實將將軍澳綫交畀地鐵起,同時亦決定將東區海底隧道路段交畀將軍澳綫,而觀塘綫嘅總站就由港島改返去新界嘅調景嶺站.
基於將軍澳綫工程需時,地鐵首先進行咗鰂魚涌站嘅轉綫通道紓緩工程,要嚟解決轉綫通道嘅擠塞情況同埋第時將軍澳綫乘客嘅增加,暫時將觀塘綫總站由鰂魚涌站伸到去北角站,直至將軍澳綫落成之後先一齊交返.工程期間曾經試過火燭,所以喺2001年9月27號先至落成啟用,工程拖遲咗差唔多1年.
為咗配合方便觀塘綫嘅乘客可以適應喺油塘站轉過去搭將軍澳綫列車過去港島,將軍澳綫同埋觀塘綫來往北角站同埋藍田站至到油塘站嘅路段喺2002年8月4號啟用,列車喺離開鰂魚涌站同埋東隧路段之後,就唔會再去藍田站,改行一段新起嘅鐵路去新嘅油塘站.另一方面,原本喺起東隧嗰陣時由鰂魚涌去藍田嘅路段就被棄置.
2002年8月18號,將軍澳綫正式啟用,路線延長去到寶琳站,而觀塘綫亦都同時延長到調景嶺站.
通車初期,好多乘客都唔習慣咁繁複嘅轉車過程,同埋將軍澳綫嘅列車班次過於疏落,一度引起混亂.位於油塘嘅轉車站最高峰嗰陣,曾經試過有3班嚟自觀塘綫嘅乘客喺月台度等轉車.另一方面,因為新路軌同列車嘅配合問題,加上新路段好多急彎,令到新路段嘅嘈音特別大,呢個問題直到而家都仲未有妥善嘅解決方案.
將軍澳綫支綫:由將軍澳到將軍澳南,係將軍澳綫嘅第二期工程,經百勝角隧道直達將軍澳地鐵車廠(未來大型住宅發展計劃夢幻之城)隔離嘅新車站.通車後,將軍澳線列車將會「一分為二」,分別係「北角至寶琳」同埋「北角至將軍澳南」,以梅花間竹嘅形式開出.地鐵曾經有興趣喺將軍澳同埋將軍澳南之間起多一個百勝角站,但係因為百勝角發展計劃有變而被擱置.呢條綫喺2009年7月落成啟用.
近年發展改
2003年12月16號,為咗配合九廣西鐵通車,東涌綫荔景站同奧運站之間加咗個南昌站,喺香港第一個地鐵同埋九廣鐵路共用嘅車站;美孚嘅轉車通道亦都啟用.
2004年10月24號,為咗配合九鐵尖東站(而家係九廣東鐵嘅一部份)啟用,來往尖東站同埋尖沙咀站之間嘅行人隧道隨住尖東站啟用;尖沙咀站成為咗第4個同九鐵連接嘅轉車站.
2005年6月1號,同迪士尼綫交匯嘅東涌綫欣澳站正式開幕,欣澳站啟用之後,機場快綫同東涌綫嘅車程將會稍為增加,分別係24分鐘同埋28分鐘.
2005年8月1號,來往欣澳同埋迪士尼站嘅無人駕駛鐵路迪士尼綫開始投入服務.市民紛紛趁住暑假周末,帶埋仔女去試搭新車,同埋參觀迪士尼站同附近嘅迪欣湖等等嘅設施.
2005年12月20號,機場快綫博覽館站開始投入服務,要嚟配合亞洲國際博覽館啟用.
2007年第1季,機場站翔天廊通用.由於香港國際機場通用二號客運大樓同埋基礎設施,叫做「翔天廊」,為咗應付離境旅客直接進入翔天廊,所以地鐵公司將會喺機場站上行綫月台對面起一個全新嘅三號月台.三號月台係一個兩邊都落得車既月台.
收費改
截至2006年初,香港地鐵收費分為成人同埋特惠兩種.12歲以下嘅小童,65歲或者以上嘅長者,12至25歲嘅全日制學生先至可以用特惠票.3歲以下嘅小童就可以免費搭車.同其他地鐵系統唔同,香港地鐵收費唔係劃一,而係根據路程長短而定.搭嘅站數越多,收費就會越高.一般路綫嘅成人單程收費由港幣3個8至23個1不等.特惠票價差唔多係成人票價嘅一半.
付款方法有3種:八達通,單程票同埋旅客票.
八達通改
八達通係香港嘅其中一種電子收費系統,咭嘅大小同信用卡一樣,裡面裝有晶片,用嘅時候將張咭放喺接收器上面就可以完成付款過程.而香港地鐵就係一個最常用到八達通嘅服務.除咗機場快綫之外,香港地鐵為八達通使用者提供優惠.例如來回金鐘同埋尖沙咀,成人八達通收費係港幣7個9,但係單程票收費就要港幣9蚊.
單程票改
單程票係一種附有磁帶嘅車飛,要喺入閘之前買咗先.車站大堂設有自動售票機,售賣各種單程車飛.但係,香港地鐵係冇雙程票,除咗機場快綫之外.
旅客票改
旅客票分為兩種,分別係一日內任搭嘅通行飛(售價港幣五十蚊),同埋喺3日之內任搭,附有機場快綫來回程嘅通行飛(售價港幣三百蚊).旅客喺購買旅客票嗰陣,需要提供旅客證明文件,好似護照噉.
特別版紀念票改
每逢新年或者有新嘅卡通片上映,地鐵都會推出新嘅車飛.呢啲車飛嘅表面印咗一啲特別圖案,每張都可以畀一程嘅錢(唔包括機場快綫).
用完1次出閘嗰陣張飛唔會收咗去而係畀返人,可以留為紀念.
地鐵服務改
香港地鐵喺2004年,每日乘客量就超過230萬人次,成為世界上最繁忙嘅鐵路系統之一.
香港地鐵喺大部份日子都會提供每日19小時嘅列車服務,大約由上晝6點去到午夜1點,非行車時間就要嚟進行軌道及軌旁嘅維修工程.喺一啲假期,好似平安夜同埋大除夕噉,地鐵更加會通宵行走.
地鐵系統改
香港地鐵鐵路系統網路全長91.0公里,包括超過129.1公里長嘅隧道所組成.而喺53個車站當中,其中10個係地面車站,8個係架空車站,其餘35個就係地底車站,起喺距離地面12至37米下面.每個車站嘅設計各有不同,唔少車站都採用較為簡單嘅箱形結構,以2至3層嘅結構容納大堂同埋月台,亦都有部份車站採用較為複雜嘅佈局結構,月台起喺鑽挖隧道裡面,而大堂就喺路面以下.有啲仲有多層嘅地庫結構,要嚟提供更多空間去容納車站大堂嘅售票設施,商店,控制室同埋機房等嘅設施.
香港地鐵用嘅重型鐵路系統,可以有效應付眾多嘅乘客需求量.地鐵列車有8卡,可以載2500個乘客.喺繁忙時間,市區綫每個鐘最多可以開34班車,即係每1.75分鐘一班,載客量差唔多85000人次.而地鐵列車數目已經由啱啱通車嗰陣嘅140卡,增加到2002年嘅1050卡(包括機場快綫嘅88卡同埋迪士尼綫嘅12卡).而每日早上嘅繁忙時間,會有86%嘅車卡投入服務.
地鐵安全改
香港地鐵一直都舉行唔少活動,確保乘客注意使用地鐵時嘅安全.例如喺各個地鐵車站裡面有唔少嘅海報,月台同埋車廂亦都有廣播提醒乘客.另外,地鐵引入附例嚟防止乘客進行不當或者危險嘅行為,例如禁止攜帶易燃物品,違規者可以被罰款甚至入獄.值得留意嘅是,地鐵禁止攜帶金屬氣球進入車廂範圍,以免影響架空電纜運作.
由2002年8月開始,香港地鐵開始引入月台幕門到各個地底月台,並且已經喺2005年嘅10月全部完成.而東涌綫,機場快綫同埋將軍澳綫喺落成嘅時候都已經裝咗月台幕門.月台幕門能夠防止乘客墮軌,同埋防止月台嘅冷氣流失.
由於欣澳站同埋迪士尼站車站設計以開放式為主,並無安裝空調設備,所以呢兩個站就引入咗月台閘門.月台閘門嘅高度只有1.5米(大概等於月台幕門嘅一半).月台閘門可以防止乘客墮軌,成本亦都較平,唔駛顧及車站嘅設計.
每個月台兩端都有壓力感應器,一旦有人經月台兩端嘅樓梯行落路軌,感應器就會傳送信號到站長室,通知職員.另外,每個月台都有緊急停車掣,防止有人墮軌而俾列車輾過.
地鐵設施改
由於每日有大量乘客使用,所以香港地鐵嘅月台都裝有大量嘅扶手電梯,雖然早期由於認為傷殘人士唔適合搭地鐵而冇裝旅客用嘅升降機,但因應機場快綫嘅開通,而家絕大部分車站都最少有一部,以方便攜帶大型行李嘅旅客之餘,同時亦都方便傷殘人士.與此同時,為咗適應更多傷殘人士搭地鐵,地鐵亦都做咗多項改善措拖,包括車廂裡面嘅輪椅專用位置,盲人導向地板同埋加闊入閘機等等.但係,有別於世界各大地鐵系統,香港地鐵基於衛生理由,大部份車站都冇洗手間設施,只有機場快綫同埋迪士尼綫先至有.
香港地鐵車站有唔少商店,而且自從地鐵私營化之後,種類就不斷增加.喺大部份香港地鐵嘅車站裡面,都有下面嘅服務:
另外,每個地鐵站亦都設有收費電話,飲品售賣機及自助攝影機.而站內嘅報刊派發處,就會免費派發四份免費報刊:新聞娛樂報章《都市日報》同《快線周報》,同埋求職招聘刊物《招職》.
地鐵列車改
香港地鐵列車係動力分散動車組,全部設有8個車廂,由1500伏直流電嘅架空電纜推動,喺軌距為1432毫米嘅路軌上行走(同倫敦地鐵一樣比標準軌1435毫米窄少少).地鐵車廂採用嘅設計,可以有效應付高流量嘅乘客.除咗機場快綫之外,其餘都設有橫向座位安排同埋額外嘅通風設施,而每個車廂都設有10道車門.
荃灣綫,港島綫,將軍澳綫全線同埋觀塘綫大部份嘅用車都係用由英國都城嘉慕製造嘅列車,最高時速去到80公里.由於列車投入服務初期嘅設計已經不合時宜,所以地鐵喺1998年開始將所有英製列車全面翻新,翻新工程喺2001年8月完成.
為咗配合將軍澳綫通車,地鐵買咗13列由南韓Rotem同埋日本三菱重工株式會社製造嘅列車.呢批列車原本係行將軍澳綫,但地鐵將負責將軍澳綫列車維修嘅將軍澳車廠維修合約外判俾負責英製列車翻新工程嘅United Goninan公司,最終13列日韓列車要行觀塘綫,地鐵就重組英製列車嘅車卡排列,將大部分喺1989年由英國都城嘉慕同埋喺1995年買嘅由GEC Alsthom製造嘅列車車卡調動到將軍澳綫度行.
東涌綫同埋機場快綫用西班牙製造特別設計嘅車廂,當中迪士尼綫嘅車廂,其實係由市區綫調動嘅車卡進行改裝而成,以配合香港迪士尼樂園而被重新設計,例如車廂窗門同埋車廂裡面嘅扶手都係米奇老鼠頭部嘅形狀噉.
為咗配合九廣西鐵同埋迪士尼綫通車,令到東涌綫載客量持續上升,地鐵再訂多4列列車(第一列列車已經喺2006年6月12號12點05分投入咗服務,而最後一列列車將會喺2007年初交付).由於時間緊迫而且訂貨量小,所以地鐵只係以市區線韓製列車做藍本,同南韓Rotem訂購增強型韓製列車.
香港地鐵列車嘅維修工作,目前由5個車廠負責,分別係九龍灣車廠,荃灣車廠,柴灣車廠,將軍澳車廠同埋小蠔灣車廠.每個車廠除咗負責為相應行車綫嘅電動車組提供電力之外,亦都有停車設施,洗車設施同埋預防同糾正性嘅維修設施,例如起重同埋頂升設備等等.
未來發展改
新路綫改
為咗應付香港長遠嘅發展,地鐵有多條新鐵路嘅發展計劃.
- 北港島綫:分為東涌綫延綫同將軍澳綫延綫.東涌綫計劃由香港站延伸至添馬站,而將軍澳綫由北角站經銅鑼灣北站,會展站連接添馬站.兩條路線喺添馬站交匯,而會展站會成為將軍澳綫同東鐵綫嘅轉車站.兩綫暫時仲未有落成啟用時間.


text:
卡城大少:大麻係毒品定係藥品?
大麻喺人類社會存在已經幾千年,而且對人類喺生活上貢獻良多,但係就畀啲狗唔搭八政客以政治手段封殺,更憑一個濕狗學棍錯誤百出嘅研究,就將大麻label為毒品.因為大麻被禁而得益嘅大企業,除咗藥廠,仲有美國本土司法機構,同埋監獄生意人. 有冇人知道美國當年立國嗰陣,用嚟寫憲法嘅紙張就係大麻制嘅紙? 人類未有橡膠或石油副產品嗰陣,即係19世紀前,人類兩千年來嘅航海歷史成就,都係靠大麻做嘅繩? 麻仍然係目前時裝界其中一種賣到好價錢嘅高級布料…. 點解過去50年,冇大藥廠畀錢大學做大麻方面嘅醫藥研究? 有幾多睇過正式醫學研究報告,證明大麻對人體嘅傷害如何如何?服用乜嘢份量會衰過打一針科興? 事實上根據U.S. Drug Enforcement Administration嘅記錄,從來未有人因為OD大麻而死亡! 吸食大麻喺北美洲,一直非常普遍,尤其是低下層人士,墨西哥人(加州本來係墨西哥領土,後尾打輸仗畀美國納咗),原著民都有吸食或者當係藥噉樣用.直至70年代尼克遜條契弟見到當時好多中產白人家庭嘅年輕人都開始吸食,覺得高級白人唔應該同有色人種一齊high,所以就話佢係毒品禁九咗大麻!😡 好多人執人口水尾,話吸食大麻會引致腦細胞大量死亡,甚至有人叻到自行升級到話會引致神經錯亂?(噏嗰個真係要驗吓個腦)😁 吸大麻會死腦細胞呢個myth原來就係個九流學棍,先有agenda想證明大麻有害去擦尼克遜鞋.佢搵咗十幾隻馬騮日日畀大麻煙佢哋吸,幾個月之後班馬騮乜事都冇,仲生猛過藍屍打咗科興.佢班底裡面有條蠶蟲師爺話佢個實驗啲馬騮吸嘅大麻份量唔夠,所以冇事.之後佢哋就改為每日用“豬嘴”逐隻馬騮迫佢哋吸15分鐘大麻煙,一個月之後啲馬騮開始死亡.去解剖搵死因,發現啲馬騮腦細胞大量死亡,所以就公布“吸大麻會整死腦細胞”呢個戇鳩結論.最搞笑係整整30幾年,全世界竟然冇科學家質疑呢個戇鳩實驗及結論!(每日有15分鐘吸唔到氧氣,腦細胞梗係會死啦,白痴!日日噉玩,一個月先至死,啲馬騮生命力都好強!)😅😅😅 除咗藥廠怕咗大麻呢啲又粗生又易種嘅植物可以代替佢哋多種有專利嘅止痛藥,各款天價神經系統疾病藥物;喺美國做監獄生意嘅商人,司法系統及相關人士都非支持禁大麻.點解?睇睇附圖,全世界所有國家之中,監獄囚犯與人口比例(per capita)最高嘅係美國!喺美國全面禁止大麻嗰陣,每10萬人就有700幾個監犯,對比社會狀態最接近美國嘅G7各國,比例最高嘅西班牙只係120幾,日本更加係低至39人.唔通美國真係通街都係賊?事實係喺美國監獄服刑嘅犯人,有七成都係犯咗同大麻有關嘅罪案!若果唔計呢班人,美國嘅監躉數目即刻跌到200人左右! 噉樣監躉數目大,有乜人有著數?有幾多人知道美國各州監獄都係外判經營?做監獄就好似做酒店噉樣,不過客仔就係州政府交畀你.投資者出錢起合規格嘅監獄,每個入住客仔每日三餐+茶點,連同其他使費,逐個人頭每日計錢,條數非常和味.你而家玩大麻合法化,即係叫嗰啲監獄拍烏蠅?啲監獄改做Four Seasons定係做炮房?😁 美國每年花費喺Anti narcotics嘅錢係天文數字,但係若果大麻唔犯法,其中司法,執法系統好多人都即刻motorola.你想佢哋贊成大麻合法化? 加拿大好多人屋企都有種大麻,三幾盆噉樣,係自己食或者開P嗰陣用.Victoria好多退休人士都係靠賣吓自家種大麻幫補生活費.加拿大卑詩省有啲品種仲係名牌,以前本省$40-60美金一磅嘅貨,去到美國紐約可以賣到$6,000蚊!噉大嘅差價,大家就明點解咁多人會搏.🙄Read more


text:
(激光脫毛) 3大伏位 你有無中過?
1.落後激光脫毛科技,做唔到永夠效果
做得激光脫毛,無人想要成世都上去脫架,效果同埋時間,都好重要架!
上一代用嘅彩光脫毛或 810nm 激光脫毛,但係呢啲儀器其實做唔到永久脫毛效果,所以仲用緊呢啲落後機嘅脫毛公司,就會推出超低價優惠,好似$3xx就脫6個部位咁,但係呢d脫毛效欠俸,就算送「永久保養」,但計計埋埋所花時間和車錢都蝕埋
咁咩機先可做到永久脫毛效果呢?
果籽都有出過報導,話有效嘅激光脫毛基本上 4-6 次就會見到效果,咁越少次數就做到永久脫毛效果,對於一心想脫毛的絲打而言,最快得到效果就係抵
2.治療師一路幫你做激光,一度hard sell
一路脫緊毛一路sell呢樣野有幾煩,唔駛多講好多人都明.
但係好多激光脫毛中心都係會治療師+美容顧問為同一個人,令到佢地有機會Sell足你全程,仲要一路係你無著衣服時,彈你呢到唔得個度殘,令每次上去都好有壓力!好多人最後脫脫下都會寧願唔去.
除左煩,最緊要係怕佢分心!如果卦住sell,脫得唔好係好危險,激光處理不當會有永久疤痕架!
所以有良心激光脫毛中心都會係療師,美容顧問分開兩個人,咁就唔驚佢hard sell啦
下列係其中一間上過新聞不良銷售個案
3.用次數去計
有部份美容院都唔會有「永久保養」,而係用次數去計,如逐次激光脫毛收費/3xx 包6次
第一,小數怕長計, 遂次收費好多時都會比原本包「永久保養」package更貴
第二,其實好多時候,好多因素如壓力,懷孕都會令荷爾蒙有改變,從而令到毛髮增生,如果有「永久保養」,就可除時上去做激光脫毛啦


text:
中華民國
中華民國係位在東亞地區嘅共和立憲制國家,嘛係亞洲最早嘅民主共和國.中華民國在新曆1912年正月一號宣布正式成立,接手清朝統治大陸撈蒙古地區.1945年聯合國成立嘅時節,係創始成員國,在1971年退出聯合國前麻擔任聯合國安全理事會嘅常任理事國.1912年到1971年間廣泛承認代表中國,這滿則受到領土撈政治因素影響而在許多國際場合分稱作臺灣或者中華臺北.而這滿日中華民國實際管轄嘅領土有超過99%位到臺灣島,另外還包括澎湖群島,金門群島,馬祖列島,烏坵列島,部分南海諸島等島嶼,首都撈中央政府所在地位到臺北市. 在經歷軍閥割據嘅時節,中國抗日戰爭以及國共內戰後,以中國國民黨為首嘅中華民國政府在1949年撤往臺灣地區,而中國共產黨則在中國大陸成立中華人民共撈國.儘管這種時節中華民國單淨控制臺灣撈周邊島嶼,但是受冷戰局勢影響仍分聯合國撈大多數西方國家看到中國嘅合法代表.毋過中華人民共撈國到1971年取代中華民國在聯合國所持嘅中國席次,中華民國嘛宣布退出聯合國後,許多國家接連宣布撈中華民國斷交而失去廣泛地外交承認.在這般情況下中華民國一方面快速發展經濟,除了分列入亞洲四細龍嘅一外,嘛成為世界上排行第21名嘅經濟體;另一方面則開始從事民主改革工作,從原本威權主義嘅一黨制國家發展成多黨民主嘅直接民選國家,享有高度新聞自由,醫療保健,公共教育,經濟自由撈人文發展. 中華民國政府多次主張依據《中華民國憲法》而擁有「中國」嘅主權,這包括過去所統治嘅中國大陸地區.但自1992年開始政府毋再把反攻大陸看到佢政治目標,有關憲法中所提到嘅領土疆域問題嘛引起許多爭論,而這滿日政府嘅政治立場則很大程度上取決到執政嘅政治聯盟.同嘅時節中華人民共撈國嘛聲稱自己係中國唯一合法代表,表示臺灣係佢擁有主權嘅第23個省份,進而否認中華民國作為主權國家嘅地位撈存在.此外中華人民共撈國政府還表示如果發表任何臺灣共撈國獨立聲明,或者係認為撈平統一嘅可能性完全喪失嘅時節,中華人民共撈國有權力針對臺灣地區使用武力作為回應.


text:
由新晉導演曾慶宏執導,毛舜筠,謝君豪,Edan呂爵安,談善言,袁澧林,盧瀚霆(Anson Lo)及梁祖堯等主演的家庭題材新片《過時‧過節》,將於11月24日上映,電影主題曲《攀上天梯的螞蟻》昨晚正式發佈,歌曲由蔡德才作曲及監製,袁兩半作詞及呂爵安主唱.
而《攀上天梯的螞蟻》官方MV昨晚在Edan YouTube Channel上首播,上架不足一日已登上YouTube熱門影片榜,現時觀看次數已超過17萬!MV由導演曾慶宏親自操刀,當中Edan以多個造型參與演出,分別在女中摸索與屋企人的相處之道,更以難得一見的鋼琴王子造型示人,絕對是導演在演出上又一次給予Edan的挑戰.
Edan化身鋼琴王子 導演找來110年古琴帶出氣質
MV拍攝當日,一向老友鬼鬼導演曾慶宏與Edan表現輕鬆,原來二人事前為每個鏡頭已經作充分溝通,Edan拍攝時都全神貫注進入導演所需的狀態.這個MV對新導演曾慶宏尤其意義重大:「今次拍呢個MV好特別,因為自己嘅戲,又係我哋嘅電影主題曲,其實今次都相當難拍,大家細心啲睇,其實有三個時空,呢個人又係Edan,又係Edan嘅分身,又係阿陽,幾個人物諗緊嘅其實都係一致嘅,希望令到觀眾對電影有更多想像力,Edan亦好信任呢件事.好開心搵嚟一個110年嘅古琴,好配合電影嘅氣質.」而MV中由頭帶到尾的Edan表示只帶着一份信任來拍攝:「我喺電影入面飾演導演本人,因為電影係改編自導演Eric屋企嘅故事,尤其知道咗MV係由Eric親自操刀就更加放心,因為佢拍嘅一定係最準確,所以我完全信任同投入.」
被問到是否要重新進入片中「阿陽」這個角色,Edan坦言:「呢首歌就係阿陽嘅心聲,亦都係代表全家人嘅心底話,我睇詞同唱嘅時候都會見到好多家庭嘅問題喺入面,相信大家聽完都會有共鳴,好似第一句『傾偈 一秒鐘都激到暴斃』,你對住屋企人傾計,有可能一句已經覺得好嬲同好煩.我喺演釋嘅時候都投入返阿陽呢個角色嘅情緒去唱,同埋我好鍾意首歌用咗「螞蟻」去做比喻,不過點解就要留返大家入戲院感受!」而身旁的導演曾慶宏則補充:「MV中呈現嘅VR眼鏡同屋企人溝通係好重要嘅物件,希望大家睇電影之前可以記住呢個元素,可以了解到呢個仔點解需要用到副VR眼鏡先可以表達到自己嘅真實感受.」
Edan首隻個人電影主題曲 與蔡德才,袁兩半初次合作
參與《過時·過節》,Edan除了與導演曾慶宏結緣,也因為獻唱主題曲,遇上兩位音樂人前輩,Edan指:「呢首歌係蔡德才先生作歌同監製,我哋今次第一次合作,而我覺得呢首慢歌同其他歌好唔同,有一種完全唔一樣嘅感覺.其實都唔容易唱,都錄咗三次,不過我好Enjoy成個過程,同埋睇完試片,更加覺得首歌同電影係好配合.」
而導演曾慶宏則透露觀眾亦有機會在欣賞電影時,再次聽到這首歌曲,他指:「呢首主題曲會喺電影入面一個好重要嘅位置出現.我好想Edan唱一來係想佢用阿仔嘅角度,二來都係唱出全家人嘅心情,帶出全家人喺溝通上面對嘅困難,然後了解到點解呢家人會面對戲入面呢件事.特別多謝填詞人袁兩半先生睇完電影,再為我哋寫咗呢首詞,大家會發掘到每一句都係埋藏住電影入面嘅蛛絲馬跡,可以濃縮喺幾分鐘入面再提鍊成部電影嘅人同事,係前輩嘅功力!」
對於下星期能夠在首映禮的大銀幕欣賞到自己演出,Edan倍感期待:「呢個角色比大家嘅感覺會同之前好唔同,不過我覺得演員就係要展現自己唔同嘅面向,阿陽某啲面向其實同Edan都係一樣,只係好少會將呢一面放喺大家面前,的而且確有難度,因為起初唔知應該點做,所以事前做咗好多功夫,導演,毛姐同兩位監製幫咗我好多,雖然係好難,不過完成咗呢個挑戰係好有滿足感.」;而導演曾慶宏則大爆,其實事前也擔心一向陽光的Edan在演出上會感吃力:「喜劇演員其實都可以係悲劇人物,佢能夠令人笑,可能係因為佢喺生活中觀察到一啲荒謬嘅事,所以我哋透過溝通,能夠勾返起Edan呢啲心入面嘅感受,去放喺角色入面.我同Edan兩個新人係一齊克服呢啲困難,無論係演繹上,咬字上,一齊不停複習,經過努力去呈現而家大家見到嘅效果.」


text:
本港一直都無具體體育嘅政策,令到體育嘅發展停滯不前.事實上,運動除了對參與者身心有好大得益,對社會亦有好大益處,但自從回歸以嚟,政府一直忙於處理經濟及政治上嘅危機,對一啲需要長遠發展嘅政策,包括體育政策,一直無時間兼顧,政府當年提出嘅“體育普及化,精英化,盛事化”,令人懷疑已經淪為一句口號.
我係跑步愛好者,我可以同大家講,運動不但能夠強化體能,促進健康,而且仲會令人心情舒暢,生活倍感愉快,更加激發起人嘅上進心,所以我一直都支持推動運動發展,鼓勵市民一齊做運動,而呢方面一定要政府長遠嘅推動.簡單嚟講,體育最基本嘅功能,係令市民身心健康,從而減少公共醫療嘅開支.
不過,體育嘅好處遠遠唔止咁少,對整個社會嘅穩定和諧,亦都有好大貢獻.英國以至整個歐洲,足球運動蓬勃發展,已經成為一種社會文化,市民工餘時間都寄情於比賽之中,除咗成為市民嘅生活興趣,更加令社區及全國團結,大大減低社會嘅不滿情緒,而且喺家庭中各個成員亦容易有共同話題及信念,增加咗家庭嘅凝聚力.大家喺電視上都會見到,每當有大賽舉行時,當地嘅支持者都全情投入,市民心靈有寄託,對社會嘅滿意度亦會提昇,社會嘅衝突自然會減少,所以運動已經成為國家穩定嘅重要機制.
老實講,香港都好需要一個類似嘅穩定機制.本港係一個經濟發展成熟嘅體系,年青人上游嘅機會不多,大多唔能夠喺工作上得到滿足感及成就感,因此佢哋需要喺生活上尋找個人興趣,俾佢哋心靈上有寄託,運動係最好嘅方法,無論係佢哋自己做運動,或者欣賞運動比賽,都可以為佢哋帶嚟無窮樂趣,同時又可以平衡一下工作上遇到嘅壓力.我曾經喺德國公司工作,德國青年人其實都面對類似問題,德國政府會鼓勵青年人喺文化上嘅發展,以提昇人生嘅樂趣,體育項目係其中一個重點.所以,體育同整體嘅社會政策息息相關,外國政府都好重視體育政策,特區政府應該吸取外國經驗,認真去制定長遠體育政策.
至於要點樣推動體育發展,今日原議案提出好多有用建議,值得政府去研究.我個人相信,我哋應先從運動普及化入手,最好仍然係由學校做起,因為學生係最經常做運動嘅群體,好多熱愛運動嘅人,都係由學生年代培養出嚟,政府應該鼓勵學校重視體育科嘅發展,多教授運動知識給學生,以及培養學生對運動嘅興趣,亦可以舉辦多啲校內或校際比賽,俾不同水平嘅學生都有參加嘅機會.
同時,喺社區上,政府應提供更多價廉物美嘅運動設施,否則市民好想做運動,無場地亦都係無用,而社區亦可以多搞比賽活動,或贊助市民組織成參賽隊伍.另外,運動亦可以作為潮流時尚活動,例如近年興起單車熱潮,呢啲活動好值得政府加以推廣,政府亦正興建大型單車徑,以配合呢個新趨勢.
至於精英化及盛事化,由於本港缺乏職業性嘅運動比賽,即使有,水平都唔算高,不利培養專業嘅運動員.我曾建議過,政府應協助本地嘅足球,籃球及排球等球隊,參加國內嘅職業聯賽,一方面提昇本地運動員嘅水準,同時亦吸引本港市民欣賞球賽,及支持本港球隊,更可以加強本港與國內不同省市嘅交流.當然,要達到理想效果,一定會困難重重,有好多技術上,資金上嘅問題要解決,同時亦面對內地聯賽不時出現嘅負面新聞,甚至會有好多爭議,但我仍然認為,係值得政府去研究,因為如果本港成功打造出一兩支勁旅,可以在國內嘅職業聯賽爭標,一定吸引到大量港人支持,亦可以成功推動到相關運動嘅發展.
最後,議案提倡發展與體育相關嘅產業,包括運動保險,為運動員及青年人提供多元化嘅就業出路,並鼓勵商界贊助體育活動.我作為保險業界嘅代表,當然歡迎有關建議,亦同意有需要發展體育相關嘅保險產品,但大前提係市場嘅需求要有一定嘅規模,否則根本唔可以長遠維持落去.我相信,其他同體育相關嘅產業,都會有同樣問題,所以政府應先有長遠嘅體育政策,大力推動運動發展,當社會有更多人喜歡運動時,相關嘅產業發展自然會水到渠成.


text:
大學教育資助委員會
大學教育資助委員會(粵拼:daai6 hok6 gaau3 juk6 zi1 zo6 wai2 jyun4 wui6;英文:University Grants Committee;縮寫:UGC;簡稱教資會)係香港政府喺1965年10月成立設立嘅非法定諮詢組織,教資會嘅委員由香港行政長官委任,佢嘅支援部門係大學教育資助委員會秘書處.教資會並冇任何法定或者行政權力,而八間受資助大學都係受佢所屬條例規管嘅法定院校,各自按條例設立校董會同擁有自主權,喺制定課程同檢視學術水平,揀學生,做研究,請教職員同訂定聘用條件,以至內部資源調撥等方面,都享有好大嘅自由度[1],但同時由於各受資助院校嘅營運經費主要嚟自政府撥款,所以有需要確保公帑資源用喺啱嘅地方,教資會作為政府同各資助大學之間嘅中介角色[2],唔單止為各受資助大學嘅發展同學術事宜畀意見,亦會從制度層面監察大學嘅表現,確保各院校正確咁去用公帑資源同對社會負責.
教資會資助嘅大學[編輯]
以上大學被香港媒體合稱做「香港八大院校」或「八大資助院校」
攷[編輯]
- ↑ 〈教資會與受資助大學有何關係?〉. 大學教育資助委員會.
- ↑ 〈教資會的角色及定位〉. 大學教育資助委員會.


text:
流動數據Mobile Data要注意的三樣事項!
流動數據Mobile Data要注意的三樣事項!
咁今日我哋就講下流動數據要注意嘅三樣事項.可能好多人都會叫你留意數據嘅使用量嘅,咁但係就好少講到究竟具體要注意嘅係乜嘢.咁所以跟住落嚟呢我哋就講一講三個大家可能經常會遇到嘅情況,而且係需要特別注意.
第一樣呢就係可能好多人都遇到過㗎,就係唔知點解啲數據消耗得咁快.咁通訊辦呢都有講到㗎,只要係透過流動網絡連接互聯網呢,都會使用流動數據嘅.咁簡單嚟講呢即係你一上網,就會用到數據㗎啦.不過好多人都會以為呢,只要我唔掂部電話,咁咪唔會用到流動數據囉.咁但係事實上呢好多時候呢,即使你唔係主動去用流動數據呢,佢都會自動消耗.例如你電話設定入面係有自動更新嘅功能啦,咁自動更新呢係需要連接互聯網先可以更新到.咁呢個時候呢,就會用咗你嘅流動數據.又或者人哋傳送一啲影片畀你,你嘅設定入面呢又係較咗自動下載.咁呢個時候呢,又係會用咗流動數據嘅.
第二樣要注意嘅呢,就係網上所講嘅數據用量同你實際嘅使用量呢,可以有好大差異嘅.即係譬如你喺網上見到,可能話睇一個鐘頭高清影片呢就會用咗3GB流動數據量.咁但係點解當你睇一個鐘頭高清影片嘅時候就會用多過3GB數據?咁有陣時可能你冇留意到你睇影片嘅畫質,咁個應用程式自動幫你調高咗個畫質喎.而畫質越高呢所用嘅數據量嘅又係會越多嘅.咁呢個時候呢就可能唔單止係會用3GB嘅流動數據量,可能會高達10GB甚至乎20GB嘅流動數據量嘅.
第三樣要注意嘅就係流動數據量嘅重要性.咁好多人都會覺得呢上網最緊要就係速度快,咁但係喺現時嘅手機上網電話計劃入面呢,數據量同埋速度呢同樣都係咁重要嘅.現時呢有好多限速plan,即係當你用完數據量之後呢速度就會下降啦.咁如果你係唔想你嘅上網速度下降得咁快嘅話呢,選擇計劃嘅時候呢,最好就選擇一個適合自己數據用量嘅上網計劃.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
夏天又係蚊蟲出沒嘅季節,防範措施不可鬆懈,尤其帶BB外出更要做足保護,但係家長又驚防蚊產品化學物質或會危害到BB,究竟應該點揀適合BB使用嘅防蚊產品呢?一齊嚟睇吓!
1.含10%以下DEET成分
BB用嘅產品成分當然愈天然簡單就愈好!不過要留意市面上好多有效驅蚊劑都含有DEET(避蚊胺)成分,不過呢種成分容易引發起過敏反應,如皮疹,水泡,令皮膚及黏膜受刺激,呼吸困難等.香港衛生署網頁標明6個月以下嘅BB唔應該使用含DEET嘅驅蚊產品,而6個月以上嘅嬰幼兒亦應盡量使用低於10% DEET成分嘅驅蚊產品.
2. 只含天然驅蚊成分
除咗DEET成分外,市面上亦有好多聲稱成分天然,可畀2個月以上嬰幼兒使用嘅驅蚊劑,其中茄紅素亦係另一種有效驅蚊嘅成分,另外亦有好多新興嘅驅蚊產品表示含香茅油,檸檬桉,藍膠桉等成分可達驅蚊蟲嘅功效,雖然成分天然,但爸媽仍要留意包裝上有冇指明可畀幾多個月齡嘅BB使用.
3. 以唔接觸皮膚為佳
好多爸媽都覺得蚊怕水直接噴喺皮膚上,驅蚊效果更佳,但畢竟BB皮膚幼嫩又容易敏感,加上驅蚊產品亦未必將所含嘅香料,化學成分,防腐劑等一一列明喺產品包裝上,所以為免引起BB嘅皮膚刺激,喺選擇防蚊產品上,應優先選擇唔會直接接觸到BB皮膚為佳,市面上亦有好多防蚊手帶,驅蚊貼,防蚊扣等,亦會較適合嬰幼兒選用.
4. 持久度
所有驅蚊產品都係以氣味驅趕蚊蟲,但當氣味逐漸消散,驅蚊效果就會大大減弱,所以爸媽喺選購驅蚊產品時,亦要留意效果嘅時限愈長愈好,一黎可省卻金錢,二黎可避免玩得太盡興而忘記補驅蚊產品而被蚊猛叮,三黎如噴蚊怕水,可減少噴灑次數避免過度刺激皮膚.
5. 家中用物理性驅蚊產品為佳
除咗出街受蚊叮困擾,如屋企居住樓層較低都較易有蚊蟲飛入屋,襲擊熟睡中嘅BB!除咗開冷氣外,爸媽亦可選購窗紗,BB床蚊帳等,多層保護令BB瞓得舒服.


text:
最初接觸股票係從月供港股開始,睇到有好多blogger例如理財見習生,夢想爸爸月供戰績令人好震奮.當時我打開個excel預想一下自己既月供計劃,覺得實無死啦,升就固然好,跌大不了愈跌愈供.就係咁,我係2018年7月開始月供,大約月供7-10隻.戰績如何?都未至於蝕,但就輸左2年時間Lo.我唔再月供有以下原因:
1.) 月供太過被動
月供股票,買入時間同價錢已經定左.自己能夠掌握到O既因素太少,令到投資成效唔能夠掌握係自己手.
2.) 我已經識學識用RSI等 indicator睇高低位
以前唔識睇高低位,唔知應該咩野位買入.宜家起碼識得用RSI,MACD 等睇高低位.雖然未至於係最高賣,最低入,但起碼都係係相對低位入,相對高位賣.
3.) 結果同心入面ge expectation有落差
雖然一開始月供個時已經遇左大不了咪愈跌愈供,但其實自己睇住個profolio 2年黎都無咩肉食,都會開始有D 懷疑月供係唔係真係work.最慘係我只可以好被動繼續月供,都無咩可以做到.
當然,我月供GE成效唔好仲有好幾個問題.就係我只係供左2年,未夠長等佢牛市升返上黎.仲有就係2019年頭明明有升返上去,但我就堅持月供唔係短炒,唔應該賣太多.同埋,我供成10隻咁多,完全係分薄晒而宜難控制.
我覺得月供對於本金少同新手係一個好好認識股票O既機會,但供左一段時間就要檢討下策略.當然,宜家睇返其實問題都未必係月供度,可能係我供得太多又唔識放呢D操作做得唔好.唔知我第時會唔會再月供,不過經過2年麻木月供後我都係鐘意自己操作多D.


text:
應對暴風雪前後的5大TIPS - 房屋篇
上星期多倫多突然落咗場暴風雪,啲積雪厚到連門口都出唔到.大家即使留喺屋企好安全,但其實間屋都有唔少地方需要大家多加留意,咁先住得安心!小編就幫大家整合咗應對暴風雪前後嘅5大TIPS,幫嚟緊會去加拿大嘅朋友仔做等功課!
1. 長開暖氣或恆溫器
加拿大落大雪天寒地凍,室內當然開返個暖氣保溫,但如果覺得太暖有啲焗,建議你只係調教下溫度,盡量都唔好開窗.明白大家可能喺香港慣咗手勢都會開小小窗等空氣流通下,但因為加拿大大雪嘅夜晚真係會凍到負廿幾度架!如果喺低溫嘅時
候開窗,有機會屋內溫度太低而令水喉管結冰,甚至爆破,所以建議大家低溫嘅時候都Keep長開暖氣,唔好開窗啦!
2. 可設置加濕器
間屋長開暖氣嘅時候,成個人自然會變得乾燥,建議大家可以放個加濕器平衡返,咁就無咁容易流鼻血喇!不過提提大家如果長期唔開窗而淨係開加濕器,成間屋就會有好多水蒸氣,牆身有機會發霉,所以加濕器都係間中開下好喇!
3. 準備電筒及大量蠟燭
暴風雪有機會導致停電,而停幾耐電亦係未知之數.雖然有時候房屋會設有後備電源,但穩陣起見都係準備多一兩支電筒,大量蠟燭等照明設備,咁就萬無一失喇!
4. 撒鹽
都知道剷雪係住Townhouse或者House嘅朋友仔專有嘅活動,相信落雪前後要撒鹽可能都有聽過.大家可以落雪前喺門口,後院撒定薄薄一層鹽,咁樣可能加快融雪嘅速度~落雪後大家一樣都可以撒鹽,只係落雪前做好準備融雪效果更好.但記得唔係用你廚房果一種鹽,而係用岩鹽 (Rock Salt),喺各大超市店鋪都有得買架!
5. 清理屋外通風口
如果喺住Townhouse或者House嘅朋友仔,特別留意你嘅乾衣機,暖爐,壁爐嘅管道同通風系統有冇被積雪堵塞.如果你屋外排氣口被雪堵住,有機會令一氧化碳重新循環返室內,令屋入邊一氧化碳濃度超標而引致中毒.大家記得剷雪果陣留意清楚啦!


text:
我的買樓價值觀
Posted by Me100fun外星人媽媽 on
孩子對我說:「我真係唔想供樓,供完層樓已經入棺財,都唔知為乜?」
如果十幾年前聽到佢地咁購,一定會好激氣,起碼要想辦法,去改變佢地呢個唸法,但今時今日既我,竟然覺得佢哋係-智者.
曾經聽過有D已經出來做野好幾年既年輕人,即使係專業人士,並且已經儲左幾十萬首期,仍然感到供樓有壓力.最重要係,每日返工返到晚上十一點幾,有時甚至會在公司過夜,都唔知咁辛苦供層樓做乜.當然,將儲起的錢用來買樓,的確係一樣唔錯既投資選擇.但如果要問銀行借錢黎買樓,你會發現二十年來既供款,足夠你可以買多好幾層樓.而且我覺得,綜合左我咁多年的經驗,租樓可以揀一間你喜歡而且新淨嘅裝修,但如果層樓係你買咗落嚟嘅話,咁你就要有錢,先至可以裝修.不過 而家供樓都咁辛苦,仲邊有閒錢儲起嚟裝修呀? 而且萬一間屋有乜嘢問題, 例如樓上滲水,爆屎渠, 甚至乎隔離屋住咗個麻煩住客, 咁你就唔可以一走了之.
亦都有啲人話,買層樓係要嚟防老. 你老咗嘅時候,冇人租樓畀你都唔使怕.因為好多人都唔喜歡租樓俾老人家,佢哋怕會C咗喺自己間屋裏面.
對於呢一個問題嚟講,你需要嘅係,擁有一筆可觀嘅退休金. 咁即使冇人租樓畀你住,你都可以住酒店, 甚至乎可以買 一間自己理想嘅屋返嚟住下添. 其實,你攞20年嚟供樓嘅錢儲起佢,即使有通脹 (最好就唔好擺喺銀行,攞嚟投資啦)儲到嘅錢,到你退休嘅時候,都可以買到間細細地嘅屋仔住下. 當然有啲人會話,鬼唔知有錢係萬能嘅咩! 但要有恆心去儲起呢廿年嘅供樓錢,有幾多人能夠做到?其實,你一旦開始咗供樓,都唔能夠保證20年後層樓仲喺度,冇畀你賣咗架!
所以話,人生目標應該係,退休嘅時候,有足夠嘅錢畀你花.唔係擔心你老咗之後,冇人租樓畀你住.
不過講到呢度又講返轉頭喇,今日唔知聽日事 你計畫得咁好,分分鐘聽日行出街俾嘢摘落嚟或者交通意外瓜咗,咁你計劃咁多都係嘥氣嘅.所以點解我會話啲仔女係-智者,因為佢哋懂得活在當下,呢樣野先至係最重要嘅.當然,如果係唔影響生活質素及無壓力之下,可以計劃埋日後既*退休生活,咁就會更好啦!
*註:如果真係冇辦法儲到錢,又或者臨老先至畀人呃曬啲棺材本,咁樣你就要有一個孝順嘅仔女供養你,或者有一個尚存嘅父母,畀你做啃老族喇!否則,可能就要靠政府養你喇!
Share this post
- 0 comment
- Tags: 外星人媽媽手記-成人篇


text:
90年代行山係點樣?
香港行山或者叫本地旅遊大約可以追溯至七,八十年代經濟起飛時期開始,人民開始搵到食,工餘時間想去減下壓輕鬆下,加上一班有心嘅前輩開路(真係開山劈路), 造就左香港行山活動慢慢去到今日咁蓬勃.
即係咁,七,八十年代嘅事係知咁多唧,反而自己喺九十年代有幸跟老竇開始行山,一行十幾廿年,叫做見證左90年代初的行山與至現今的一些變化.
著運動衫已經好專業
而家個個行山都著快乾衫,Tight褲,當年肯著套運動衫上山已經好俾面喇,牛仔褲上山仲係常態黎添.或者咁講,當年好似直情唔知咩叫Tight… 呀,當年好似會叫「原子褲」,女士恩物.
高手一定係著Boot
喺山上偶然見到啲神速高手,個個都係著Boot,傾開計就會介紹Boot嘅好處.今日嘅運動生理學就分那麼細,行山著行山鞋,跑山著跑山鞋,行澗著澗鞋,By the way相信呢點同物資愈來愈豐富有關.
朋友聽到你行山會話你老土
呢點個人認為係最大嘅唔同,當年叫朋友行山,都可能試過比人話老土同埋悶,只有行山人士先明白行山嘅樂趣,實在估唔到今時今日終於見到比人覺得係潮,識玩,健康,有型諸如此類,今日就連抗疫都會上山,簡直係行山人士吐氣揚眉嘅一個美好時代,不過行還行,啲口罩咁掉喺山邊真係好賤格下流無恥下刪一百字.
山上近乎冇人
記得果陣秋天行大東山,除左一個叔叔之外就全日冇見過人,而家每年秋天大家都試過上去睇芒草啦,有啲位直頭係塞住左,可惜果陣根本唔知咩係芒草.
更加冇見過人跑山
行山嘅人都唔多,而家日日都有人練嘅跑山當時真係見都冇見過㗎.
去登山口嘅交通好稀疏
而家好多登山熱點都有車到,班次亦算幾密;回想那些年去西灣嘅29R只係一部豬籠車,去伯公坳嘅大嶼山巴士亦都稀疏到一個點,基本上唔係預郊遊人士搭,係比當地居民出入㗎咋.
電話零訊號
記得自己有手提電話係1996年,之前訊號係點就唔知了,不過當時基本上去到西貢或者大嶼山,一上山已經收唔係好到,當然亦唔駛旨意求救啦.
邊有GPS
應該講個天係有GPS衛星嘅,美軍亦都用緊,係我地未有得用啫.而家自己都會懶,好多時靠部Smart Phone就行完全程,所以當時擁有巔峰嘅Map Reading能力.
個山冇咁多石屎
唔駛我講,睇新聞都知,而家個政府唔知攪乜,得閒無事就搵個山鋪下石屎同雲石咁,交交埋埋啲稅居然用黎攪著個山;當年多數都係用木板加泥土,最多就用大舊石起梯級,又靚又好行…
地方乾淨過而家好多
公道啲講,如果只計香港人,我覺得Leave no trace,帶垃圾返市區嘅意識係高過九十年代嘅,只係而家真係多左人上山,多少有啲害犀之馬,再加上班周圍掉橙皮嘅強人,成個山頭就咁比佢地攪彎哂,要喺山上面發現一堆堆垃圾,其實唔難.
其實到咗今日,唔好話90年代,就算同2018年比,有好多嘢同早幾年比已好唔哂啦,大家明就明啦.最後再講多句天佑香港,天災,人禍都快啲遠離,康復香港之後大家山上見!


text:
歷史學
歷史學,簡稱史學,係研究人類社會過去一切問題在內嘅科學.歷史學唔係信條,教義,文學.歷史科學嘅目的就係盡可能噉接近真實情況.
研究方法改
早喺西周就有作冊,史某嘅講法,史喺西周就係記錄人員,喺中國古代記錄歷史有皇家同民間之分,西周金文係皇家史學嘅典範,春秋,史記就係民間史學嘅代表作,歷史學係中國古代皇家教育嘅重要內容.
歐洲嘅歷史學始祖係修昔底德,希羅多德,天主教會史學.歐洲喺啟蒙時代之後,強調理性思考,例如伏爾泰路易十四時代.普魯士蘭克就從語言,民俗調查同使用政府檔案書寫歷史,蘭克就廣泛閱讀普魯士,意大利嘅官方檔案同埋塞爾維亞民族語言,呢啲資料都係當時所重視.二十世紀歷史學嘅研究內容同研究主題擴展為社會經濟問題,例如年鑑學派,公共史學,口述歷史.
性質改
就算係咁,當講到歷史學家嘅工作內容時,佢哋都有一啲明顯嘅共同性質:
能夠被稱為歷史學嘅研究,必定挑選同真實嘅過去有關嘅主題,歷史學家唔可以捏造同過去事實不符嘅人物同事件,呢樣同文學係唔同,歷史學需要有證據做論證基礎,每講一句說話都要有充足嘅證據作為背後嘅支持,而歷史學家攞嚟引證嘅證據,就叫做「史料」.但係,喺20世紀70年代之後,隨住所謂後現代思潮嘅興起,西方史學界就出現咗較為激進嘅理論家,例如海登·懷特等,佢從語言學同修辭學嘅角度去分析歷史書寫結構,主張歷史同文學係冇本質上嘅區別.
歷史學家喺進行歷史嘅編修時要盡量避免個人主觀嘅意見,唔可以喺從事歷史研究時發表自己嘅立場,因為歷史學家普遍相信自己嘅研究係要幫依家嘅人重建真實嘅過去[1],如果加入過多自己嘅立場,會令到真相扭曲,呢啲「史料」就唔能夠被社會大眾使用.喺客觀角度去講,錢鍾書認為再客觀嘅「史料」都冇辦法避免真相嘅扭曲,「史學以失真為難逃之劫」[2].錢鍾書雖然同意司馬光據野史小說撰《通鑑》,但佢都提到「夫稗史小說,野語街談,即未可憑以考信人事,亦能夠據以覘人情而徵人心,又光未申之義也.」[3]
歷史學家除咗重建過去之外,最重要嘅係解釋點解過去會發生呢啲事,以及呢啲事為現代人所帶來嘅意義.所以歷史學家同律師,政治家等同樣研讀歷史嘅人唔同,歷史學家喺研讀歷史時係著墨於思考隱藏喺歷史背後嘅脈絡,而唔係著墨於評估古人嘅是非對錯.歷史學家必須透過各種唔同嘅角度去解釋過去,並唔係用後人之見嚟指責前人之非.
傳統上,歷史學家係為咗搵某個大問題嘅答案先去從事研究,而呢一種大問題通常同當時嘅人有密不可分嘅關係,呢一點令歷史學家同單純嘅好古癖係有分別.中國史嘅奠基者之一司馬遷就提出「究天人之際,通古今之變,成一家之言」作為史學嘅研究目標.歷史學者會為咗解決當下嘅政治改革弊病而去研究古代政治改革嘅成敗得失,而唔係毫無理由噉去研究一個同依家生活無關嘅議題.歷史學唔係為咗累積知識而累積知識;調返轉,佢係為咗某種特定嘅目的而進行有計畫嘅研究.但係,喺20世紀後期,隨住微觀史同文化史嘅興起,傳統嘅歷史觀受到挑戰.女權主義同酷兒理論等「後學」嘅新興學派批判咗傳統史學同社會統治精英嘅緊密聯繫,佢指出依家嘅研究方向係忽略咗邊緣人群同底層社會.
文體改
傳統嘅中國歷史著作可以分為以下三種體裁:
研究範疇改
即係史學方法.一般歷史研究會採用史料嘅收羅同編輯.
- 舊史學方法
- 新史學方法
- 口述史學法
- 計量史學法
史觀改
- 歷史材料嘅真確性,可信性同埋完整性
- 歷史學理論框架
- 道德評價
- 歷史修正主義同歷史嘅正統教義
- 歷史嘅後設敘述
分支學科改
學派改
政治史|思想史|經濟史|法制史|社會史|人口史|文化史|科學史|醫療史|婦女史|外交史|教育史|傳播史|藝術史|文學史|史學史|歷史語言學|譜牒學|方志學|歷史哲學|金石學|軍事史|歷史地理學|醫學史|
中華人民共和國教育部定義嘅歷史學一級學科有:考古學,中國史,世界史.


text:
又去到中六同學選科嘅時候啦唔知同學有冇對一啲大學嘅科目充滿想像呢?收集咗同學嘅諗法,今次我哋邀請咗喺理工大學主修酒店及旅遊管理嘅朋友仔為同學分享有關修讀酒管嘅經驗,破解同學嘅想像同埋迷思
現實:要睇翻院校嘅要求~以PolyU嘅酒店及旅遊管理為例,同學實習半年就夠!而其他國家啲hotel man學生有啲都係實習3-6個月左右
現實:呢個真係睇地方同部門~以Food & Beverage為例,就一定係相對辛苦少少不過大部分公司長工通常都會錫住intern,intern嘅工作量會少過長工好多
現實:係~例如點樣管理human resource,點樣維持service quality 等等但係都會學一啲比較Practical嘅嘢,例如Food&Beverage會學點樣沖咖啡點樣調酒
現實:都唔一定Hotel man屬於business科,會讀marketing, HR嘅知識~所以出到黎可以做酒店以外其他公司,好似PR, Event Management等嘅工作
現實:要睇吓邊個department同市場狀況~因爲市場對唔同department嘅人才需求都有啲唔同!例如Food and Beverage就相對應該唔太難但有啲部門(如Administrative department)就相對難啲


text:
結婚係香港係好畸型,我開左個系列都未寫完,如果講幼兒教育,就更加痴線.我只能夠好簡短花幾分鐘講,有一個最大既問題係,所有父母都假設對佢地既愛,就代表要俾最好佢地,先叫到表達到出黎,但佢地唔識係果度加一個時間掣,結果搞到好似量化寬鬆咁.所以無可避免地,大部份既細路如果屋企條件許可,都會過住養尊處優既生活,可能一直去到十八歲都仲係咁.
呢種做法,可謂違反動物界既一般養兒方針.任何既動物,去到某一個位,都會開始做CUTOFF,刻意訓練幼兒既自立能力,有D甚至會即刻自己劈低堆仔女,係遠處觀察,等佢地自己去打獵,等佢地碰釘撞板,等佢地搞個灰頭灰臉.如果唔鍛鍊佢地面對逆境既能力,又點可以提高日後生存既機會?我地就反其道而行之,一直都俾最好既野佢,個後果係:
佢由細到大都只會係果個層級既野,先滿足,然後根據經濟學定律,佢就會習而為常,UTILITY向下,最後抗拒一切層次較低既所有野.佢亦都從來無一個要自己發奮向上既INCENTIVE,因為由細到大都好,想追求既野一切一切,已經全部擁有晒.佢唔單止飯來張口,甚至有一隊既外傭跟足跟入,然後仲可以學阿爸阿媽一樣對佢地呼呼喝喝.
幼兒係白布,係吸收最快時期,個模定左,往後再改,已經太難.當佢知道個世界錢係唔重要,佢唔知你地班友咁辛苦做乜.何不吃肉麋既CONCEPT,其實就係咁黎.我尋日行過條街,見到有對母女,母在前,女在後,女識行,大概三四歲,著住白雪公主衫,好可愛,但係佢跌左條薯條.佢即刻大叫呼喝左一聲.之後發生咩事?阿媽好似撞邪咁,即刻調轉頭行,幫佢執.再抱起佢行.
果一剎那既震撼,不亞於689係台上俾心心出去,世界末日一般.依家大家唔係教仔,係教木偶,好似搞BARBIE咁,只求著靚衫,其他入面個腦裝咩好少理.好得人驚.


text:
熱門作品唔一定好睇,小眾作品亦都有佢嘅魅力
社交媒體影響力有時局限咗睇野嘅角度
我嘅睇法唔一定最全面,除咗劇情/內容/題材,大至動畫製作公司,小至作者本人Twitter,當時嘅話題性,網上嘅評價等各種資訊,盡量用唔同嘅角度解釋 “點解好睇,邊度好睇“
小說/漫畫改編嘅作品有時唔一定做得好,但係原作可能好出色
亦都有啲作品本身冇人討論,配合動畫化,社交媒體嘅影響力被吹捧為神作,事實上距離神作有一段距離,但仍然有值得欣賞嘅地方
好睇咪好睇囉,講咁多做乜?
向冇乜接觸開ACG嘅朋友介紹一套作品,一時三刻講唔曬,對方聽完可能轉個頭就唔記得,甚至聽到一半已經feel到對方冇興趣.一篇簡短嘅介紹,方便介紹又方便share,睇咗少少覺得冇興趣嘅直接右上角紅色X就得
就算係有睇開嘅人,有啲細節位都味必睇得到
一篇深入少少嘅細節討論,可能令你對一部作品改觀
喺唔少人用影片形式嘅時代,仲寫文章?
介紹嘅資料已經要花唔少時間整理,做埋影片隨時要花多1倍時間,而文章可以隨時寫,翻工放工搭車打定草稿都得
我嘅文筆唔算好,用圖文嘅形式去介紹算係個小小嘅挑戰,將視覺,聽覺,氣氛,全部變成文字,盡量突顯作品嘅魅力
用patreon 搞唔係冇諗過,不過一黎我寫嘅味去到值得俾錢睇,二黎自己設計嘅網站自由度比較高
有幾多人睇都好,能夠推廣好嘅作品比多一個人已經足夠
About
熱門作品唔一定好睇,小眾作品亦都有佢嘅魅力


text:
體育中心南站 (廣州)
體育中心南站(粵拼:tai2 juk6 zung1 sam1 naam4 zaam6;英文:Tianhe Sports Center South Station)係APM入面嘅車站,喺天河區天河體育中心南門嘅西邊.
呢個站距離1號綫嘅體育中心站凈得347米;亦距離1號綫同3號綫嘅轉車站——體育西路站凈得400米到.呢個站嘅出入口附近同時尚天河地下商業廣場連埋一齊,附近過街都可以去到體育西路,體育中心同埋石牌橋嗰三站嘅地鐵口附近.
另外,喺每年廣州馬拉松當日朝早到中午時段,呢個站亦唔會對外服務,列車亦會做飛站處理.
結構[編輯]
樓層[編輯]
呢個站一共有2層樓嘅地下區域,其中地下1樓係站廳,有票務設施,客務中心同商鋪;地下2樓係APM嘅月台.同大多數嘅APM車站一樣,冇休息室同廁所響度.
打掂[編輯]
打橫[編輯]
站廳[編輯]
呢個站嘅站廳非常窄,入面凈得部售票機響度;而客服中心喺站廳嘅東邊;收費區喺站廳嘅北邊.而站廳凈係得條扶手電梯同樓梯嚟往返月台嗰邊.
月台[編輯]
呢個站有1個島式月台,喺天河體育中心西南邊嘅地底.
商舖同自助服務[編輯]
雖然呢個站冇商舖,但有自動櫃員機響度.
出入口[編輯]
頭尾班車信息同配線圖[編輯]
車站歷史[編輯]
喺2003年規劃緊嘅地鐵方案入面就出現咗APM綫嘅樣,嗰時嗌嘅係體育中心站,位置就喺而家呢個位.後嚟地鐵方為咗避開同一城市出現兩個體育中心站嘅情況而改名做體育中心南站.而工程喺2006年6月30號開始施工,而工程一直去到2009年底先至搞掂.到咗2010年11月8號,APM通車之後就開咗呢個站.
利用狀況[編輯]
由於呢個站隔籬就係1號綫同3號綫嘅車站,所以平時呢個站得好少人坐車,每日大部分時間幾乎都冇幾個人嚟呢個站坐車嘅,除非係隔籬嘅天河體育中心有大型活動(例如大型運動比賽,某明星嘅演唱會,天河迎春花市)響度舉辦嗰陣先至有啲客流噉.但係APM凈係行天河北同珠江新城中軸線嗰带,啲人寧願揀體育西路站都唔揀呢個站去坐地鐵,所以呢個站凈係得好少人去坐車.
附近嘅建築同景區[編輯]
體育場[編輯]
商場[編輯]
酒店[編輯]
- 廣州喜來登國際酒店


text: 唔知大家有冇儲護照蓋章呢個習慣?小編我係極鍾意護照蓋章的,更因為東盟十國入面獨欠汶萊嘅入境蓋章,而特登走咗去汶萊2日! 咁大家又知唔知道,地球上最難得到嘅護照蓋章係邊個呢?北韓?太簡單啦! 答案係位於南大西洋的英國海外屬地 - 崔斯坦達庫尼亞 (Tristan da Cunha)!行政上屬於聖海倫娜嘅一部分,但由於位處太過偏僻,所以擁有自己嘅出入境管制部門. 崔斯坦達庫尼亞亦係世界最偏遠而又有人居住嘅島嶼,南非係距離呢度最近有人居住嘅陸地,個距離足足有成2816公里咁遠! 呢度嘅人口只有270人,99%都係住係首都七海愛丁堡市 (Edinburgh of the Seven Seas),真係求其一隊強國旅行團都可以淹沒呢度.唔講你唔知,Edinburgh of the Seven Seas 亦係目前世界上最長嘅英文首都名稱! 想嚟呢個島玩?咁你要請定多幾日大假啦!因為目前前往崔斯坦達庫尼亞嘅方法只有一個, 就係由南非出發,坐127個鐘船前往,而船期係不定期的! from852 幫大家用電郵聯絡過崔斯坦達庫尼亞嘅總督 Alex Mitham.佢回覆話十分希望可以見到香港人去當地旅遊,特區護照持有人可以獲得90日免簽證待遇,而BN(O)持有人則可以逗留180日.Alex仲話會幫我翻查過入境部門記錄,崔斯坦達庫尼亞到目前為止都未見過有特區護照持有人入境,你仲唔快啲去搶頭啖湯?


text:
前幾日收到件網上購買嘅睡袍之後,今日又收到另一件係FACEBOOK外國代購嘅產品,就係依一SET三件嘅POTTY用具啦~
先嚟一個腳踏,不過其實屋企同類型都已經有,雖然係以CARS做主題,即刻靚左好多,不過我當然主要唔係為左依件嚟買依個套裝啦~
第二件就係依個兒童廁板~
其實之前小小豬都係用POTTY去便便,不過原來學校佢地都係用小朋友嘅廁所,形式上係同POTTY有少少唔同,為左幫小小豬可以習慣性啲,等佢返到學校時都可以方便啲,所以就想買個小廁板加上去啦~
哈哈哈...小小豬坐上去又幾啱位哦(當然係因為做緊示範,所以著住褲仔嚟坐,咁就唔洗怕影到重要部位啦....呵呵呵)~
令我的起心肝去訂依一SET用品,就係因為依一個,外出使用嘅廁板~
雖然小小豬都比較少係街上去便便,不過我好記得有一次當我地行緊街街時,小小豬突然話要去便便,場內的洗手間又有兒童廁格,啲廁板又真係非常"乾淨",但小朋友又唔可以叫佢忍,所以我就"的"起左小小豬,等佢可以去便便.小小豬當然唔肯咁去便便啦,所以嗰次真係攪左好耐,小小豬又好扭計地先有少少便便.
自從嗰個經驗之後,我就諗如果有一塊小朋友外出用嘅廁板咁就好,即可以乾淨啲,小小豬又可以坐得舒舒服服咁便便,終於我就買到啦~
睇吓佢個衰衰樣,似係度投訴要佢做咁耐B模哦...哈哈哈~
雖然依家外出又要帶多樣嘢,不過依塊板都唔太重,又摺得細啲,所以都算方便.同埋都只係有需要嗰日(即小小豬出街街前都未去便便),或者去遠啲嘅地方先帶,所以我又會覺得OK呀!
我地嘅FACEBOOK專頁,你LIKE左未呀~
記得關注埋我地個微博呀~
仲可以電郵俾我地添~


text:
一向力撐 XTC 同 i-Scream 既我,睇雜誌知道 i-Scream 推出左新產品 -- Semifreddo,我又點會錯過呢?原本唸住要去 PP 或者 IFC 分店先有得食,點知前晚放工行過新城市分店,竟然比我發現左 "佢" 既蹤跡!一間連 i-Scream 最 classic,最得我心既 Dark Chocolate gelato 都冇得賣既沙田分店,竟然都有呢種新產品?梗係二話不說,即刻買左四杯番屋企慢慢嘆啦!連搭車過海既錢都慳番,正!!
好彩佢地都特製左 d 紙托同紙袋 for 外賣,size 剛剛好扣住 d 甜品杯,唔洗驚會倒瀉,抵讚! 雖然距離屋企都有一段頗遠既路,好彩佢地又有乾冰供應埋,番到屋企都冇乜點溶到!
左起:芝麻,乳酪,芒果同朱古力
乳酪係比我家姐食既,佢既評語係:都幾滑,唔太甜...
芒果味係我媽咪既,佢話都幾好味,好滑,杯底有粒粒好似芒果乾既 "乾果" 都幾得意,不過佢話唔值咁既價錢囉〔平時買野比佢食唔會講佢知幾錢嫁,因為佢成日都會嫌貴,話唔抵... 不過今次係同佢一齊買,所以冇得呃!〕
呢兩杯當然係我自己食啦!朱古力味其實唔夠香濃,好彩感覺都幾滑既,好似食緊 mousse 咁囉!不過原來底部有 d 好濃烈既朱古力醬,加埋面層酸酸的好似橙既果醬〔其實係熱情果啫喱黎嫁〕,應該係岩岩好可以平衡番唔同既味道.如果一啖食哂三層既話,口感其實應該幾豐富,幾夾嫁!可惜我一早唔知道要咁樣食先可以食出個味道來,所以我食既時候既感覺係:先係好酸,再係感到好滑,之後就苦苦地咁!三種唔同層次既味道分開哂黎食!嘥哂!
芝麻味,可能因為佢個面鋪滿芝麻,所以整體感覺係好香芝麻味,同埋一樣都好滑囉!都唔錯既...
我都必須承認,我份人係有 d bias 既,呢 d 甜品其實同 mousse 好類似,係一般既 buffet 都係 d standard 野,但係我食 buffet 既時候,係從來都唔會食既!自己亦都從來唔會買 mousse 黎食囉!但係今次正正係因為 i-Scream 呢個品牌,令我專登捧場買黎試下.至於價錢方面,原價 $30 一杯,現推廣價 $25 一杯,三,兩啖就食完一杯,值唔值得就見仁見智咯!如果以我自己黎講,$30 我會寧願買番一球 i-Scream 既 gelato 食囉!起碼都多雪糕 d 嘛...


text:
Wikipedia:歸屬
維基百科係一部百科全書 - 即係話,佢係一個已經建立咗嘅知識嘅集合.資料入唔入得去維基百科視乎啲嘢係唔係可以歸屬於一個穩定嘅同埋印刷咗嘅來源,唔係我哋認唔認為佢哋係真.維基百科唔係一度去畀你出版你自己嘅見解,經驗,或者論點嘅地方.
雖然喺維基百科樣樣嘢都要能夠歸屬於一個來源,習慣上並唔係樣樣嘢都已經歸屬咗嘅.編者應該為引述同埋好可能會被挑戰嘅嘢提供來源,唔係嘅話佢哋可能會俾人拎走.證據責任係喺想加或者留低啲嘢嘅編者嗰邊.如果有篇文章根本就揾唔到來源嘅話,咁維基百科根本就唔應該有篇咁嘅嘢啦.
基本原則[編輯]
穩定來源[編輯]
唔可以有原創研究[編輯]
乜嘢先叫做原創研究?[編輯]
如果啲料:
- 介紹理論,解難方法,或者任何原創嘅諗法
- 定義或者介紹新詞,或者提供現有詞語嘅新用法
- 引入一個論點,而嗰個論點完全冇同文章題目有關嘅來源
- 引入一個分析,組合,解釋或者係已經出版咗嘅事實,觀點,或者係論點,而冇同文章題目有關嘅來源
咁啲料就係原創研究嘞.
出版咗嘅資料嘅組合,但係組合冇出版[編輯]
啲編者成日犯一個錯誤,就係以為如果A係已經由一個穩定嘅來源出版咗,而B亦都係已經由一個穩定嘅來源出版咗,咁A同B就可以合成嚟前進到C嘞.但係原來咁樣係會造成一個未出版嘅組合,係原創研究嚟嘅.淨係得呢個組合都已經由一個穩定嘅來源出版咗,先至係可以接受嘅.
有乜嘢唔係原創研究?[編輯]
編者可以做一個直接嘅數學運算,或者係基於已歸屬嘅資料而進行嘅邏輯推算.任何讀者都應該唔需要啲乜嘢特別知識去明白啲推論㗎嘞.例如話,如果一個已經出版嘅來源畀咗一個參選者嘅得票率,將百分率加喺啲數字隔離並唔算做原創研究.
原創圖片[編輯]
啲圖片一直都係豁免於呢條政策,維基百科鼓勵編者去影相或者畫嘢,然後上載上嚟,將佢哋以GFDL或者另一種嘅自由嘅協議發表,嚟做文章嘅插圖.呢個係因為圖片通常都唔會去介紹一個未出版嘅觀點.呢個亦都係因為受版權法所限,網上唔係有好多可以自由利用嘅相.所以編者嘅貢獻係好重要嘅.
但係呢樣嘢有一個缺點,就係會有啲相擺咗喺度嚟誇大現實.如果呢啲相會影響佢哋嘅百科價值,應該拎去删除表嗰度.啲包含原創研究嘅相都係唔畀嘅.


text:
唔知大家身邊有咩可以激勵你嘅嘢?係一本書,一位偶像,定係一套電影?其實香港有好多人都努力為社會帶嚟正能量,希望以生命影響生命,今日要講嘅就係Outward Bound嘅導師.佢哋除左喺戶外活動嗰陣guide住學生,仲希望學生從中學識堅持同合作,突破自己!
任職Grade 1 Instructor嘅Jackie Fung已經喺Outward Bound做咗4年,佢加入呢度之前負責喺中學講talk.「當時我覺得睇唔到學生成長,回想起之前去過Outward Bound,而我又鍾意outdoor,所以就轉咗呢份工.」而Grade 2 Instructor 嘅 Vincent Lam早在小學時已經去過Outward Bound.「細個覺得去係去玩,回頭睇返先發現獲益良多,例如學識團隊精神.」於是佢大學畢業就一心要做導師,仲考埋急救,拯溺嘅牌照,好好裝備自己.
Outward Bound嘅課程一般會喺野外進行,有好多有挑戰性同激勵身心嘅活動,例如行山,划艇同出海,要參加者從中尋找同突破自己.作為導師,佢哋最主要嘅工作就係帶班,另外有時都要留喺營地做support,再加少量嘅paper work.
呢份工聽落好似「人生導師」咁,其實得益嘅唔只係參加者,有時佢哋都可以從學生身上學到好多.例如Jackie帶過一班全女班戒毒人士,佢哋全程都好和平,遇上問題會一齊祈禱同唱詩歌:「比起教練,我更似係同行者!係佢哋教返我嘢!」呢班女仔之後搵到工都有通知Jackie,令到佢覺得好安慰.又或者有啲小朋友完咗個訓練同佢哋講:「This is the best day of my life!」,令到佢哋真係覺得好有滿足感.
開心嘅時間佔多數,但總會有啲經歷唔係咁愉快.Jackie試過帶一班喺中途宿社住嘅青年,頭幾日大家都好團結,點知去到中段就因為攰而慢慢展現真本性,最後為咗幾粒花生(冇錯,係真嘅花生)而拎起鐵通差啲打交,其中一個人仲嬲到燒咗張地圖!最後,原定18日嘅旅程冇順利完成,但都令Jackie反思佢哋有咩可以改善,演變到而家Outward Bound會請心理學家同社工幫一班導師上堂!所以話每一次帶得班唔單止學生有得著,導師都進步緊.
佢哋兩個都話有時都會覺得好攰,好想放假.Jackie話:「呢個係lifestyle,唔係一個job,帶班係冇off嘅狀態.」而最大影響就係冇時間陪屋企人同朋友.「朋友生日,結婚,唔一早請假就好可能miss咗,而平日嘅興趣都未必可以繼續.」兩位嘅父母都唔係特別支持呢份工,成日叫佢哋去考公務員,但佢哋依然堅持繼續做落去,全因做呢份工真係有好大滿足感同可以為其他人帶嚟轉變.
Jackie話一直令佢留喺度嘅動力係「人」.首先係有一班好同事,即使興趣好唔同,大家都好熱心同善良,有人搬屋仲會一齊去幫手!「我見佢哋多過見屋企人,我哋喺度住,喺度做嘢,所有嘢都一齊,有咩都可以一齊分擔.」另外,帶班嘅時候,Jackie會覺得學生都教緊佢嘢:「老土d講句,其實咪就係生命影響緊生命」.
而Vincent嘅動力就更遠大-係夢想.佢希望參加者每次玩完Outward Bound,唔單止帶走技能上嘅知識,更重要係心靈上嘅啟發.佢話:「我相信自己可以為身邊嘅人帶來改變,如果可以俾多少少正面影響俾其他人,其實成個世界就會改變好多.」
呢份工好似圍村咁,大家住埋一齊,又包食住,唔使日日坐係office咁悶,仲有機會去其他國家既Outward Bound中心度交流!而家佢哋都請緊Outdoor Instructor,唔需要超鍾意戶外活動,而家有好多導師都係「文青」,最重要係唔怕試新嘢,肯去冒險.Vincent都話呢份工唔係每個人都做到,但只要有心去計劃每個課程,有熱誠去為學生帶嚟改變,都可以試吓apply!
其實Outward Bound課程就好似我哋一生咁,中間一定會有啲好攰,好想放棄嘅時刻,不過如果肯咬實牙關,最後回頭睇一定會好慶幸自己當初堅持,最後先睇到咁靚嘅風景!
資料來源:WANTEDLY


text:
曼谷可以話係香港人好鍾意嘅旅遊熱點,除左各式各樣嘅美食,SPA,特色市集都受到旅客嘅追捧之外,佢嘅夜生活都好精彩,例如人妖秀,拳擊,紅燈區等等,可以話愈夜愈精彩.難怪泰國曼谷多次被評為全球最佳旅遊城市第一名.今次我地一齊拆解曼谷嘅紅燈區嘅奧秘,全球最大嘅紅燈區──NANA PLAZA!
Nana Plaza
Nana Plaza係一個曼谷最出名嘅紅燈區,以色情主題為特色嘅酒吧地區.佢嘅全名係Nana Entertainment Plaza(NEP),入面嘅內部結構有三層,甚至標榜為世紀最大嘅成人樂園.其實Nana Plaza 都好適合單身男性去遊歷,成個廣場有約20間酒吧,一入到去就會有唔同嘅美女圍住你拉拉扯扯,目的當然係要吸引男性客人嘅目光.
至於Nana Plaza入面有形形色色唔同主題嘅酒吧,例如有鋼管酒吧,人妖酒吧,可以根據返自己喜好選擇,網上比較推介嘅係Rainbow Bar, lollipop, true obsession,佢地都係比較受歡迎同高質質嘅酒吧.而想睇洗澡show可以去Billboard同Spanky’s .
注意事項:
酒吧通常係免費入場,不過有最低消費,酒吧入面大量美女表演.如果睇完表演意猶未盡仲可以叫員工幫你叫心儀嘅靚女一齊飲酒,甚至可以傾好價錢之後帶佢出去其他地方呢!
最後,建議大家都可以黎紅燈區了解下,體驗下當地文化.不過如果要再進一步行為就要再三考慮,因為泰國色情文化猖獗,而且愛滋病傳播問題都好嚴重,甚至有錢財被偷等風險.


text:
早幾日奶奶買左好幾個雪梨上嚟俾小小豬食,雖然小小豬都鐘意食生果,不過雪梨都係效寒涼性質,依排轉天氣都唔係幾敢俾佢食,好驚食完雪梨之後會咳,幾經考慮最終都係冇俾小小豬食.
但係….老人家一番心思當然唔可以唔領情,唔可以當生果食,可以用嚟煲涼茶,咁都係一樣落係小小豬個肚仔度,所以我就煲左依個啱天氣又超級滋養嘅雪梨麥冬無花果茶啦!
雪梨同無花果都係滋養啲食材,原來麥冬同樣都可以滋養皮膚,仲可以清熱養陰,潤肺養胃的功效,主治津少口渴,虛煩失眠等徵狀.
材料有雪梨五個,雪梨乾約十片,麥冬約$10,南北杏一湯匙,無花果六粒~
雖然今次加左少少重味嘅麥冬,不過都冇影響愛飲雪梨水嘅小小豬,佢都大讚好飲呀(嗱…依個POSE係佢自己自發去做,擺完之後叫我幫佢影相,唔係我迫佢呀….哈哈哈)~
其實係依家忽冷忽熱又乾燥嘅天氣,大家都一定要好好保重,飲多啲健康嘅湯水,打好個底就唔會咁易病啦!
我就係因為將啲靚湯涼茶留晒俾佢地兩父子,自己飲得少少就算,所以…..又病倒了.下次都真係要對自己好啲,因為病左仲要湊住隻百厭豬都真係幾辛苦呀(發噏風完畢….呵呵呵)!
溫馨提示:由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!
作者:小小豬的成長日誌


text:
勒索軟件橫行咗咁多年,以為開始無咩料到?又或者以為一般防毒軟件都夠做,可以防得到?少年,你太年輕喇!網絡安全公司SophosLabs就發現,Ragnar Locker呢隻勒索軟件嘅攻擊模式有「進化」,侵略性又提升咗一個層次.佢哋會喺受害人部電腦入面植入虛擬機器(Virtual machine,VM),然後就用呢個 VM 嘅軀殼嚟逃避防毒軟件嘅偵測,喺一個自製嘅「安全環境」之下繼續進行軟件勒索.網絡安全專家暫時發現,呢隻勒索軟件係靠植入 Windows XP 嘅 VM,然後執行 Oracle VirtualBox,再利用 VirutalBox 程式嘅合法程序嚟做掩護,令防毒軟件無辦法偵測得到. Ragnar Locker 背後嘅黑客組織過往一向都會喺啟動勒索軟件前,先由目標電腦上偷資料.四月嗰陣,黑客就曾經對葡萄牙能源(Energias de Portugal)公司嘅網路發動過攻擊,當時聲稱偷取咗該公司敏感資料量達 10 TB,亦都勒索咗1580個比特幣(折合約…
Browsing: WindowsXP
踏入六月,各地疫情開始漸見好轉,以為係好開頭?不過對 Cisco(思科)嚟講就唔係咁順喇,除咗因為美國示威持續,令到本來六月頭舉行嘅線上年度大會「Cisco Live」要延期再搞.啱啱上個禮拜佢哋又發出一則安全公告,內容係話佢哋旗下一款產品Nexus switches (一款用嚟建立資料中心架構,為企業提供網絡資料同步,API 自動化同簡化運作等服務嘅產品),喺 NX-OS 軟件發現漏洞(CVE-2020-10136),遠端攻擊者可以利用呢個漏洞,繞過目標系統嘅保安限制,甚至導致服務中斷. Cisco 發現呢個漏洞係因為部分裝置喺未有隧道設定(tunnel configuration)嘅情況下,會將機器配置嘅 IP 地址收到嘅 IP-in-IP 數據包(Patch),意外地解封同處理,所以未通過認證嘅攻擊者,就可以傳送特製嘅 IP-in-IP 數據包去受影響裝置,導致網絡排程崩潰甚至要重啟,繼而俾佢哋有機會乘虛而入.IP-in-IP 隧道協議存在呢個嚴重漏洞,令到黑客可以繞過 Access Control…
做咗資安界咁多年,其中一個印象最深刻嘅場景,就係 2010 年嗰屆 Black Hat 網絡保安大會,研究員 Barnaby Jack 現場示範點樣快速入侵一部提款機,成功令佢嘔晒所有錢出嚟.當部機嘔緊錢,畫面仲要顯示「JACKPOT」老虎機中獎畫面,所以日後呢類型入侵都叫做「jackpotting」. 雖然嗰次示範已經為提款機嘅保安響起警號,但話晒都要有番咁上下技術先做到,加上又未有真實案例出現,所以開頭都唔係咁多人關心.事隔幾年就唔係咁講喇,2017 年德國就開始出事,當地部門發現由 2 月開始到 11 月,總共發生咗至少十單 jackpotting 事件,雖然唔係每單都成功偷到錢,但加加埋埋都令銀行唔見咗 140 萬歐元! 你可能會諗,銀行網絡咁高保安,佢哋係點樣入侵到部提款機嘅呢?其實好簡單,入侵銀行網絡難度咁高,梗係唔係人人咁做,大部分黑客係直情撬開部提款機,將裝咗 jackpotting 程式嘅…


text:
最近完尿既時候感到酸痛 炙痛.
下面(應該係陰道口)有時又會痕,當佢痕既時候就會伴隨尿頻…好辛苦 每次都好想喊.
想問尿道炎同陰道炎點分?
因為呢啲症狀令到我好驚 覺得係關性行為事,已經有沖涼同戴套.但男朋友想盡快唔戴套,等下次黎月經再迫我食藥(其實之前食過事前,但因為食左事後而被迫停左食事前),呢段時間男朋友話我亂食事後而成日責怪我令佢要用套,話每次都做得好唔開心.我聽完之後好唔開心,其實我唔太想做,因為女仔又要怕有左,又覺男朋友以前經歷污糟.
排過文見到停過事前再食事前會好重副作用?好擔心.
我諗緊為左我自己著想,我應唔該突然消失係男朋友生命中(因為我已經知道佢唔會體諒我).因為如果講分手佢唔會比,唔想同佢鬧交.
Hello~ 謝謝你信仼我地,同我地分享你嘅煩惱阿 小便時有疼痛感以及陰部痕癢的確有可能係感染尿道炎同陰道炎嘅症狀,而因為尿道口同陰道口嘅位置相近,所以容易出現互相感染嘅情況,不過只要及早就醫並對症下藥,係可以喺短時間內舒緩症狀嘅 所以建議你盡快去睇醫生了解返身體狀況🧑🏻⚕
至於性行為同安全措施方面,想你知道無論我地身處仼何關係,都無義務滿足/配合對方嘅要求,所以即使係情侶關係,亦都需要就性行為達成共識,而共識並唔單止係要唔要發生性行為,要使用邊種安全措施都需要雙方同意.所以就你所講嘅情況,你嘅男朋友唔應該強逼你服食避孕藥及停止使用安全套,亦都應該喺發生性行為前先詢問你嘅意願,而你亦絕對有權向男朋友表達你嘅意願 想了解多啲有關性行為之中嘅共識,可以睇下我地依個post: Login • Instagram
至於避孕藥嘅副作用方面,喺服用初期常見嘅副作用為噁心,頭暈,頭痛,乳房脹痛,水腫及情緒轉變等情況,程度因人而異,一般會喺服食幾個星期後消失.的確唔係每個人嘅身體狀況都適合服食避孕藥,所以建議服食前先諮詢醫生嘅意見,如果想了解多啲有關避孕藥嘅資訊,例如種類,避孕原理,服用方法等,可以睇下家計會嘅網站: 口服避孕丸 - 香港家庭計劃指導會
另外,見你提到想結束依段親密關係,但係男朋友唔會俾,其實無論係開始定結束一段親密關係,都需要雙方嘅共識,所以你嘅男朋友唔應該強逼你同佢維持情侶關係,依個並唔係愛嘅表現 想了解多少少你有無嘗試同男朋友傾過你嘅想法?有咩顧慮令你對於同男朋友表達你嘅想法卻步?


text:
「TVB小生」李嘉不嬲硬漢形象深入民心,多年嚟佢喺TVB多部劇集中,擔任武術指導同飾演武打戲份,由于自細對功夫好著迷,所以畀稱為TVB「功夫狂人」,不過鐵漢亦有柔情一面.
舊年,李嘉宣佈戀上患有腦腫瘤嘅俄羅斯女友,據悉兩個人係喺飛機度一見鐘情,之後就一拍即合開始拍拖,更一度熱戀到難離難舍.
雖然,李嘉知道女友身患惡疾,但佢卻始終不離不棄,除咗捱更抵夜努力搵錢為女友籌醫藥費,經常飛去俄羅斯探女友之外,佢仲承諾女友好翻就即刻迎娶過門,希望可以令女友積極對抗病魔.
患難見真情,有唔少網民都畀呢段異國戀情所感動,期待佢哋能夠開花結果.
點知道,有傳媒爆出,日前李嘉畀影到同一個女子結伴同游東京,而且兩個人喺機艙內表現得好親密,十指緊扣唔單止更相擁而瞓,明顯就係情侶關係!
由于事出突然,馬上惹來大批網友關注,原來李嘉同俄羅斯女友已經粉絲,據悉由于兩個人長期分隔兩地導致分手.
記者馬上翻查李嘉嘅社交平臺,原來喺上個月18號嘅時候,佢曾經上載過一段有關「情侶都會喺旅行後分手」嘅文章.
當時佢仲留言話:「唔使一個月,係人係鬼幾日已經可以睇透!老子回復單身啦.」原來,分手之事一早已經係上個月嘅事.
之后,李嘉受訪時佢大方承認已經與俄羅斯女友分手,問到同行去東京嘅女子係咪新歡?李嘉坦言確實已經開始新戀情,護花心切嘅佢仲唔愿意透露女友嘅信息,佢話:「反正對方唔係圈中人,感情事我唔想講太多啦.」
Like MisshkNews Facebook!不出门也能知天下事~


text:
上回講過燃料嘅特色,揀咗自己想用嘅燃料之後,再要揀該範疇嘅爐具了,
睇一個爐具好唔好,就要睇: 重量,火力,火力範圍,爐架大細,有無自設風擋,企唔企得穩,packing size,有無電子打火等.
而唔同嘅款式,有唔同嘅特色,主要分: 攻頂爐,酒精爐,氣化爐,gas爐,柴火爐,系統爐等
攻頂爐
固名思義,輕裝攻頂之用,直接安上高山氣罐上就用得.輕巧,收納細係佢特色,有部份仲有自設風檔,值得加分.
攻頂爐仲需要留意爐架大細同承重能力,太細,放唔到煲,太大,又放唔到杯等.但唔好睇少攻頂爐火力,大多都做到4分鐘可煲滾1公升水.有部份品牌更設有電子打火功能,但老hike 認為係多舊魚: 1. 好易壞; 2. 壞咗又拆唔到,令到個爐頭重咗大咗.乖乖用返火機之類.
不過要留意返,因為係靠高山氣罐企穩,所以使用地型要比較平坦.
酒精爐
輕如無物嘅爐頭,又靜又輕,火力未必比氣爐差.不過需要好多野去配合如: 風擋,爐架,滅火蓋等.
因為酒精爐其實只係一個容器,只要係靠燃燒酒精提供火力,又無壞嘅可能性,所以好多人DIY.另外選購酒精爐要留意返:
- 有無氣孔設計,增加空氣流動性
- 有無配密封圈,可較大細火 or 熄火
- 裝滿時可燒幾耐等
需注意返加燃料時要酒精爐完全冷卻後先可以refill,否則後果自負.
氣化爐
氣化爐,將燃料透過預熱/加壓等將燃料氣化.理論上可以用到柴油,煤油,白電油等多項燃料.氣化爐本身size 同重量都唔細,但換來強勁火力,燃料費平.
選購時唔止要留意上面嘅問題,仲要留意返嘈唔嘈,因為氣化爐係嘈到仆街,唔鍾意的話可配靜音頭.另外,操作方式同爐具設計都比較複雜,唔建議新手使用.
Gas 爐
有分一體式定分體式,主要係睇支gas同爐頭係咪分開用,一般用分體式比較安全,又重心低,無咁易反煲.
而Gas爐有分用: 丁丙烷混合氣同卡式氣.
丁丙烷混合氣 (高山氣)
因為丁烷,輕身但火力低.丙烷火力大但重身.所以為咗達致高輸出而又唔太重,所以就出現咗混合氣罐,即係俗稱嘅高山氣.每個牌子混合嘅比例都唔同,混合丙烷越高,火力越好,但都會貴啲.
卡式氣
一般係丁烷黎,平過混合氣好多,不過因為卡式氣個罐身唔係設計喺野外用,所以穩定性同安全性會較高山氣低,如果海拔高地方,更加會失靈.
揀選好用咩 gas 之後,就同其餘幾隻一樣,睇睇重量,火力,火力範圍,爐架大細,有無自設風擋,企唔企得穩,packing size,有無電子打火等.
系統爐
依個名可能好陌生,但一提到 MSR reactor 就知係咩.一種煲水最快,效率最好,最慳燃料嘅爐具.
>
爐頭係利用火力對個爐底嘅鰭加熱,而塊鰭本身係一個風擋,所以完全唔會俾環境影響到而浪費任何燃料.但都唔係無敵,因為只可以用返專用煲或 pan,唔係 trekking or 攻頂都比較少機會用得著.
柴火爐
太長,下集繼續.
爐頭始終都係危險野,絕對唔建議用淘寶或一啲無 QC 嘅牌子,始終係有爆炸嘅可能性,珍惜生命,請勿玩火.
老hike都去camp Facebook專頁
老hike都去camp 網站


text:
呼應返之前嘅post,就係有d無join扮有join.
點解我地知,就唔只女仔同我地講嘅
其實真係join左嘅,我地每次黎到,或姐平時方便,都會有交流下嘅.真係join得到,玩得唔開心,神早同我地講左啦
仲好似松山先生咁,黎完一次又一次,射完3次又3次?仲同我地一齊影下相,拍下D笑笑小電影?仲每次自己私伙帶D酒呀過黎同大家分享?
我真係睇唔透..可能佢心底上真係好憎我地
當然新join嘅,試過好幾次,都唔慣同咁多人一齊玩,可唔可以人少D,或有特別安排.
實得.
有無例子?有,但呢5年+埋都唔夠5個
個Ratio係低到一個點,我地成日都講,如果1 on1 嘅,大家自己花D時間,總會搵到.
黎得我地呢到,就係一大班人Hehehaha,Fuck下Fuck下
開頭未係好熟,可能會覺得有少少尷尬.
但黎多幾次,交流多左,自然就唔同晒,呢個係我地自己出去玩同自己呢幾年搞會嘅經驗.
係女仔黎講,佢地會覺得無乜FEEL嘅時候,同比人輪,係無乜太大分別.
但如果有FEEL呢?嘩,左一個彭于晏同妳soft kiss,右一個吳彥祖錫妳粒lin,再加多個Chris Evans美國隊長係下路進攻...WOW..呢個簡值係神級享受
而男仔黎講,有邊個唔想比N個女仔圍住.
但無論JOIN左同未JOIN都好,知唔知1:3呢個RATIO係點得返黎?
就係長年累月經驗所得返黎,平均一個女仔要3個男仔招呼先至達到完全滿足或者接近滿足嘅境界.
所以黎得到呢到嘅人,係應該要抱住一個服侍女性嘅心態,而唔係叫雞嘅心態黎呢邊.
有give 就有take,你give得多,女仔開心,自自然然想同你地玩,到時唔洗MARY哥JOEY哥佢地搞氣氛,D女仔都會主動一齊同你玩.
下下都走黎”FUCK & GO”? 我係女仔都怕左你啦.
完


text: 大恩不停謝 首先,多謝我地澳門嘅朋友,係我地有危難嘅時候,比一點曙光我地 係無乜口罩嘅情況供應下,見到我地香港人咁L 7慘,係佢自己夠用嘅情況之下,都幫我地排隊攞D口罩 真係感動到喊😭😭 與此同時,我地都拜託所有海外朋友,救急扶危 搵到幾多個得幾多個 真係出動埋朋友姐姐,朋友嘅朋友嘅姐姐,朋友嘅朋友嘅朋友嘅姐姐,應該講得出嘅國籍都有 盡量都班D返黎. 最後都集齊到一定數量嘅現貨 今次呢批主要係印尼Vio 3ply Earloop BFE VFE PFE齊晒,有美國lab test,1盒50個,得一個大包裝 我地會另外買d密實袋,分好去比大家 安排方面 我地雖然唔係大支野,但會員數量都有返咁上下,要確保人人有份已經去左大部份貨源 所有會員可隨時向內部查詢口罩情況. 而對外,我地都盡晒力唧200個出黎免費比大家 每人5個 (40個名額) First come First Serve 去hksp kaco個twitter留言/ PM,佢會同你安排取貨地點 會員好,非會員好 相信追開我地嘅Fans係高汁嘅 唔係咁逼切,仲有一個月存貨嘅,就留返比d更有需要嘅人 特別係屋企有老人家要照顧,得返幾個嘅,攞住先,頂住先. 我地明白唔夠貨嘅,所以仍然仲努力搵緊 待續


text:
美容新體驗 – 日式岩盤浴
香港人一向都工作繁忙,就連做運動,出身汗既時間都冇,所以今次Nnl就有好介紹-日式岩盤浴,令你瞓係度都可以輕輕鬆鬆,舒舒服服咁出一身汗.
Kiko: Nnl~果然冇介紹錯~呢度地方好寬敞呀~又有得沖涼~
岩盤浴 (Stone Spa) 係配合神黑石使用既溫浴,將神黑石加熱至攝氏45度左右,溫度設至百分之60~70;而神黑石床就會慢慢將熱力均勻地散透到身體體內既器官肉,鬆弛身體各個部份,同時透過汗水將毒素排出.
岩盤浴入面既神黑石仲有產地證明書,原來係來自北海道,經過地殼既變動,已經有幾億年既歷史!神黑石仲會發出98%遠紅外線,負離子去刺激血液循環嫁,當然仲有好多效果對皮膚都好好嫁!
嚟到岩盤浴埸,真係好暖笠笠啊~因為佢既溫度會一直維持係40~42度之間;而濕度就係維持係50~60%.溫度同濕度都屬於較溫和,對身體負擔比較小,所以老人家同身子弱既朋友都啱用.
另外,神黑石仲有除臭,殺菌既功效,令到我哋流出嚟既汗都唔會黏笠笠,較清爽~
躺係度瞓對腸胃及女性子宮都好好;平瞓都可以舒媛OL平時對電腦對得多既背部疲勞.
做完之後,真係流左好多汗啊!神黑石散發既遠紅外線深入到皮膚既底層,令流既汗將啲毒素同老角質都排左出嚟,對皮膚都好啲;而散發出嚟既負離子則會加強我哋既免疫能力.
麗莎美容
地址: 九龍觀塘駿業里10號業運工業大廈5樓J室
電話: 2781 0162
Youtube link:


text:
中秋節話咁快就已經過咗兩星期🌙,節日過後大家屋企嘅月餅又食哂未呢🥮?
滿櫃膳糧
日常生活中,我哋唔難見到一啲品質仍然良好嘅食物被「浪費」,好似麵包店每日賣剩嘅麵包,超市就嚟過期嘅零食.其實呢啲食物並唔係垃圾,只要妥善處理同及時分配,就會變成珍貴嘅資源,幫助社會有需要嘅社群.可能你會講:呢啲係商家嘅責任,佢哋捐比NGO咪得囉!但事實上,捐贈一次食物需要唔少程序,例如所捐贈嘅貨品要點數,提交詳細資料,處理運送及其他風險管理問題等等,一次捐贈牽涉唔少行政成本...
「滿櫃膳糧」係一個由唔同慈善機構,社企,以及商業機構所組成嘅計劃,利用廢棄雪櫃作存放食物嘅地方,甚至可擺放其他捐贈物品如洗手液,口罩等,經藝術家重新裝飾設計後,放去唔同公眾地方,等捐贈者,受惠者隨時使用. 每個雪櫃均由唔同慈善機構或義工管理,定期確保捐贈物嘅安全性,捐贈者只需要將捐贈物放去雪櫃,就可以將有剩嘅物資更有效分配,減少無謂嘅浪費,更可以大大減少慈善機構及商業機構嘅行政工作.
過往活動
又收到雪櫃喇!
參與食物分享雪櫃計劃 !
滿櫃膳糧地點
作為食物捐贈者 - 先閱讀雪櫃旁邊的放置準則,然後定期擺放物資到社區雪櫃 (地點可參考以下地圖),而若果有需要食物朋友 - 亦可以在社區雪櫃中領取需要的食物.


text:
拓撲學
拓撲學(粵拼:tok3 pok3 hok6,英文:topology)係數學嘅一門分支,專門研究拓撲空間,主要研究空間入面,幾何物體喺連續變化(包括拉長,㩒扁或者彎曲,但係唔包撕開同黐埋)下保持不變嘅性質,喺拓撲學入面,連通性同緊緻性係其中兩個重要性質嘅例子.
歷史改
歐拉喺1736年有關七橋問題嘅論文被認爲係現代拓撲學嘅第一份論文.「拓撲學」呢個詞喺1847年由利斯廷(Johann Benedict Listing)喺《Vorstudien zur Topologie》呢本書提出,不過當時嘅定義同現代對拓撲學嘅定義唔同.
現代拓撲學好依靠集合論嘅概念.集合論由康托爾(Cantor)喺19世紀後半發展.除咗建立左集合論嘅基本概念之外,康托爾亦都將歐幾里得空間入面嘅點集拓撲作爲佢研究傅立葉級數(Fourier series)嘅一部分.
概念改
集合上嘅拓撲改
連續函數同埋同胚改
- 拓樸空間之間嘅函數,若果任何開集嘅原像都係開集,咁呢個函數就話係「連續」(continuous).若果函數係由實數線打去實數線,而且兩邊嘅實數線都係用標準拓樸,咁呢個定義同實分析入面嘅連續函數定義(e-δ 定義)等價.若果一個函數係連續,一對一同滿射,而且反函數都係連續,就話呢個函數係同胚(homeomorphism),亦都會話個函數嘅定義域同值域係同胚(homeomorphic).


text:
湯馬士·愛迪生
湯馬士·愛迪生(本名湯馬士‧歐華‧愛迪生,Thomas Alva Edison,1847年2月11號—1931年10月18號)係美國嘅發明家.佢嘅發明不計其數,而其中一個偉大嘅發明,就係電燈膽.
出世同少年時代[編輯]
湯馬士·愛迪生喺美國俄亥俄州(Ohio)米蘭鎮出世;老豆係森姆.奧丹.愛迪生(Samuel Ogden Edison,1804–1896),之前喺加拿大搞飲食開飯店,後來因為加入革命軍而俾人通輯,於是走去美國米蘭鎮,轉搞木材生意;至於湯馬士·愛迪生阿媽蘭茜.瑪菲斯.伊利沃(Nancy Matthews Elliott,1810–1871)喺加拿大做過小學教師,後來嫁咗之後就冇再教書,做個全職嘅住家婦人.而湯馬士·愛迪生就係佢哋嘅第七個仔.
每事問嘅湯馬士·愛迪生[編輯]
湯馬士·愛迪生細個時候啲人會叫佢做艾爾;佢個頭望落都幾大,而且成日都有好多問題去問啲大人,好似佢會問:「點解蘋果有紅色有綠色?」,「點解一加一會係二?」,「咁兩嚿泥加埋即係幾多?」,「點解蜜蜂嘅屋企同我屋企唔一樣?」,「點解人天生冇翼唔識飛?」……等一大堆好難答嘅問題,搞到啲大人好多時都口啞啞唔識答佢;當佢知道家禽要保溫嚟孵蛋,竟然三更半夜一個人走入穀倉,坐喺堆禾草上面孵蛋,於是除咗佢父母之外,其他人都覺得佢個頭腦有問題.
佢覺得火呢樣嘢好神奇,於是有一次向老豆間木廠嘅工友問長問短,不過得唔到答案,於是自己暱埋喺貨倉嘅一角點火,想研究一吓火係點樣燃燒,點知一發不可收拾,差啲燒晒成個貨倉.
後來佢同屋企人喺1854年搬咗屋去密茲根州(Michigan)嘅波特蘭居住;第一次返學,佢就一直問嘢,問到個神父班主任發晒脾氣,卒之三個月後頂唔順向湯馬士·愛迪生嘅父母提出唔再教佢;好彩媽咪蘭茜曾經教過書,於是好嬲咁同學校講話要退學,決定自己做老師,教個仔學知識同埋畀佢自修.
阿媽嘅啟發[編輯]
湯馬士·愛迪生學嘢好快,而且乜都想知想學,先後讀過《英國史》同埋《世界史》,又睇過好多唔同類型嘅文學作品;蘭茜見湯馬士·愛迪生進度咁快,認為佢會對科學有興趣,於是送咗本由R.G.柏加(R.G.Parker)寫嘅書《自然科學的學校》(School of natural philosophy)畀佢睇,點知湯馬士·愛迪生睇過之後就迷咗落去,而蘭茜亦已經一早預備咗屋企嘅地下室一角畀佢學做實驗.
發明嘅第一步~實驗[編輯]
到咗大約十歲,湯馬士·愛迪生基本上已經試過晒所有喺(自然科學的學校)裏面所講嘅實驗,佢亦有將呢啲實驗嘅結果組合,搞咗好多新嘅實驗,不過用貓貓狗狗嚟玩嘅居多,好似喺啲貓狗嘅身上面摩擦,比較吓產生嘅靜電量有幾多……等等,搞到啲貓狗見到佢都怕怕;佢重將全部冇毒嘅物料樽都貼晒毒藥標籤,搞到佢父母落到地牢嘅時候都唔敢走埋去掂呢啲樽.而自從有咗小型「實驗室」之後,湯馬士·愛迪生就好少出去同啲朋友仔玩,但係一有機會佢就會出去整蠱佢啲朋友;佢嘅挑皮同埋愛玩嘢嘅性格,完全係受咗佢老豆嘅樂觀開朗所影響.
有一次,湯馬士·愛迪生做緊升氣球實驗嘅時候,佢見到嚟自荷蘭大佢一歲嘅朋友仔阿麥想捉雀仔捉唔到,於是拿拿林返去調製咗杯可以產生氣體嘅「氣化劑」畀阿麥飲,呢劑嘢係用炭酸鈉再混合幾種藥物而成,以為體內產生氣體就可以減輕重量,點知阿麥飛唔起之餘重勁肚痛,湯馬士·愛迪生終於第一次俾佢阿媽狠狠咁打咗一餐.
做蔬果生意[編輯]
湯馬士·愛迪生十一歲嘅時候,佢意識到做實驗要有一定嘅資金,於是搵埋阿麥一齊種菜出市集賣賺錢,啲人見到兩個賣菜小朋友好可愛,於是都樂於幫襯,令到生意出奇咁好;遇到有人想要一啲特別嘅蔬果而佢哋冇嘅時候,湯馬士·愛迪生重識得去搵低價嘅小販買入,再加返少少價嚟賣出,可以話細細個已經有商業嘅頭腦.不過後來因為放太多時間喺種菜同販賣上面,搞到冇乜時間去做實驗,於是佢唯有放棄種菜,返返去佢嘅實驗小天地.
賣報紙嘅日子[編輯]
喺1859年到1862年呢段其間,湯馬士·愛迪生喺連接侯倫港到底特律嘅火車上面賣報紙同埋小食雜貨,而當時嘅列車行駛時間係由朝頭早七點到朝早十點;因為湯馬士·愛迪生每次一到底特律就即刻會入去公共圖書館睇書,於是後來啲人傳聞話呢間公共圖書館裏面嘅書幾乎都俾湯馬士·愛迪生睇過晒.
喺湯馬士·愛迪生十三歲嗰年,佢獲批准喺火車嘅車廂裏面設置實驗室,於是佢可以一邊做實驗一邊賺錢,成為咗佢當時最夢寐以求嘅工作.之但係冇幾耐之後,有一日佢喺賣報紙嘅時候趕唔切上返火車,於是即刻搏命咁追,佢用一隻手攬住叠報紙,一隻手拉住車邊嘅欄杆企圖擒上返車,當時介紹佢做呢份工嘅車長喺火車上面見到佢咁危險,於是人急手快即刻用對手就揪住湯馬士·愛迪生對耳借力,終於救咗佢返上車;因為呢一下揪耳仔救命嘅行動,湯馬士·愛迪生嘅聽覺自此以後變得非常之差,正如佢嘅記述咁講:「對耳仔一拉起嗰時剩係聽到轟一聲,跟住聽乜都唔再清楚……」,「…十三歲之後都冇再聽過雀仔嘅叫聲…」.
1861年,美國因為解放奴隸問題而引發嘅南北戰爭爆發,湯馬士·愛迪生要咗比平時數量多幾倍嘅報紙上火車,重加價嚟賣,居然俾佢賺到一大筆錢;佢見辦報紙原來都幾好搵,於是決定用呢筆資金自己做編輯出報紙,命名為(新聞一週)(News Weekly),主要刊登一啲交通工具嘅價錢,火車嘅班次時間同埋失物待領……之類嘅消息,後來慢慢加入咗好多關於其他人嘅私隱同壞話,終於招嚟某啲人嘅不滿而搵佢麻煩,唯有打消做報業大王嘅念頭,重投實驗嘅懷抱.
不過有一次,湯馬士·愛迪生喺流動實驗室裏面用黃燐做實驗嗰陣,因為架列車搖得太犀利,樽易燃嘅黃燐一滑手就跌咗落地,重引發咗一場火災,呢一吓嚇親啲乘客之餘亦驚動到火車當局,於是落命令唔准佢再喺火車度做實驗,不過就照舊畀佢喺車度賣報紙.
青年時代[編輯]
後生電報員嘅誕生[編輯]
自從喺1838年電報機實用化之後,電報員成為咗好多年青人嘅夢想職業;湯馬士·愛迪生都唔例外,佢為咗想成為一個電報員,喺十一二歲嘅時候利用賣菜賺返嚟嘅錢買咗部標準嘅摩斯電報機,閒來就同阿麥一齊實習收發電報.雖然佢喺十三歲嗰年因為一次意外令到聽覺變壞,但好彩嘅係,電報嘅發報聲佢居然重可以聽得清清楚楚,於是佢重新燃起做電報員嘅鬥志.
喺1863年嘅夏天,十五歲嘅湯馬士·愛迪生喺密蘇里州一個火車站上面等火車埋站,忽然俾佢見到一個細路仔喺火車軌上面玩,重有架列車就快撞埋去,於是佢即刻奮不顧身咁衝出去救返個細路;原來呢個細路仔係曼特基利文斯車站(Station Mount Clemens)嘅站長麥肯治(J. U. Mackenzie)個三歲嘅仔占美·麥肯治(Jimmie Mackenzie),麥肯治極之感激,佢知道湯馬士·愛迪生想成為一個電報員,為咗報答佢對個仔嘅捨身相救,於是答應收佢做契仔教佢電信嘅各種技術;麥肯治站長邀請湯馬士·愛迪生返佢屋企住,期間剩係需要湯馬士·愛迪生畀伙食費,半年之後湯馬士·愛迪生已經達到電報二級技士嘅資格,而當時二級技士嘅要求係要喺一分鐘之內收發30至51個字母.
1864年,湯馬士·愛迪生正式受僱成為一個集團嘅電報技術員,得閒嘅時候就繼續睇關於科學嘅書同埋做實驗.有一次因為連接美國同加拿大嘅河底電纜斷咗,湯馬士·愛迪生靈機一觸用火車頭嘅汽笛發摩斯訊號畀河嘅加拿大對岸,而對面嘅發報員真係收到訊息,於是湯馬士·愛迪生一夜成名.
獨闖加拿大[編輯]
喺1864年五月,湯馬士·愛迪生隻身去到加拿大搵發展,佢喺加拿大安大略省(Ontario)嘅史德福特火車站(Station Stratford)搵到份夜間嘅電訊技士,工作時間係夜晚七點到第朝七點,但係佢日頭仍然爭取時間睇書同埋做實驗;火車當局為咗監察車站嘅職員有冇蛇王,就規定車站嘅電報員每晚九點之後要每個鐘發個電訊畀車務中心,但係湯馬士·愛迪生憑住佢嘅小聰明發明咗一部連住時鐘嘅定時發報機,自己就爭取時間瞓覺,所以中心方面一度認為佢係最勤力可靠嘅職員,不過因為有次車務中心嘅突擊檢查之中發現湯馬士·愛迪生冇回覆,於是總務由車務中心騎快馬去到史德福特車站,見到湯馬士·愛迪生居然喺度瞓覺,但個電報機就仍然嘟嘟響喺度發訊號,質問之下湯馬士·愛迪生唯有認錯,雖然總務好欣賞湯馬士·愛迪生嘅呢件小作品,但係車站始終係要一個職員而唔係機器,所以叫湯馬士·愛迪生即刻拆走部機,於是湯馬士·愛迪生嘅第一件發明品宣告玩完.五日之後,湯馬士·愛迪生收到電報話車站有列火車要入,通知喺嗰度嘅另外一段貨卡開走,點知湯馬士·愛迪生發訊號畀站頭時候冇回應,衝到去嘅時候兩架火車已經撞埋咗;呢次意外令到湯馬士·愛迪生被叫到多倫多總公司問話,因為佢有偷懶嘅前科,於是問責嘅矛頭就直指湯馬士·愛迪生,除咗即時炒佢魷魚之外,重考慮起訴佢失職,佢驚起坐監上嚟,當晚就即刻執嘢走佬返美國.
流離浪蕩嘅日子[編輯]
湯馬士·愛迪生出走加拿大返到美國之後嘅幾年,先後做過好多間電信公司,並且冇固定屋企,四處流離浪蕩.
喺呢段期間,佢識到人生裏面一個重要嘅朋友--米爾頓阿當;阿當係一間電信公司嘅發報員,1865年湯馬士·愛迪生去呢間公司申請電報員工作,就係由佢嚟做考核,之後就非常欣賞湯馬士·愛迪生,最後更成為咗好朋友.同年嘅4月14號,成功解放奴隸制度嘅美國總統林肯喺華盛頓福特劇院俾人暗殺,湯馬士·愛迪生因為遲咗收發呢單新聞嘅電報而俾人鬧到狗血淋頭,湯馬士·愛迪生引咎辭職,咁啱阿當亦都想另謀發展,於是同湯馬士·愛迪生一齊唔撈,暫時分開各自再去尋找新天地.
不斷嘅見工同辭職,加上做電報員剩係收收發發冇乜挑戰,於是湯馬士·愛迪生開始厭倦想搵另外一啲工作;1867年,佢諗住遠赴巴西去搵出路,但最後因為唔想離開太遠,於是中途返返轉頭.到到1868年,廿一歲嘅湯馬士·愛迪生喺波士頓一間圖書館睇書時撞返阿當,於是阿當邀請佢一齊住分擔宿舍費用;期間湯馬士·愛迪生日頭喺電信局做嘢,空閒或者夜晚時份就好似以前一樣用嚟做實驗,終於喺同年10月28號,佢得到發明品嘅第一件專利權-電氣投票紀錄機,不過因為一班議會議員覺得用機器點票始終太過兒戲,會忽略少數人嘅意見,所以最終冇俾議會採用,成為咗湯馬士·愛迪生第一件,但係唔實用嘅專利發明.不過湯馬士·愛迪生冇放棄繼續研究,只係認為既然要發展就要去大城市,可惜資金唔夠,於是阿當自願傾盡身家畀湯馬士·愛迪生做水腳去紐約發展.
發明家嘅誕生[編輯]
踏上發明之路[編輯]
湯馬士·愛迪生嘅第一件專利產品雖然唔實用,但係喺1869年嘅一月,電信新聞就刊登咗「湯馬士·愛迪生成為發明家」嘅消息.
湯馬士·愛迪生離開咗波士頓去咗紐約,不過初初去到搵唔到佢嘅朋友,於是喺街度流浪咗幾日,最後俾佢搵到一個電氣廠嘅地下室做暫時棲身嘅地方.三日之後嘅一晚,湯馬士·愛迪生瞓瞓吓聽到上面工廠突然發出好大聲,於是八卦上去睇吓,原來係有部大型機器壞咗,佢見到成班人流晒汗咁喺度整緊就自動請纓幫手,憑住佢對機器嘅知識,佢好快就發現原來有一條彈弓跌咗落堆齒輪中間卡住;廠長同意湯馬士·愛迪生係有啲料子,於是提出畀月薪300元美金請佢做技師,佢嘅生活得到改善之餘,重認識咗同樣係技師嘅另一個重要朋友--富蘭克林 利安納特 波布(Franklin Leonard Pope),而據聞呢份工都係由波布大力推舉先成事.冇幾耐之後,喺1869年9月24號紐約嘅金價大暴漲,佢哋做嘅呢間公司因為支持唔住而俾財團收購,於是兩個人決定自己創業.
開合資公司同埋工廠[編輯]
湯馬士·愛迪生同波布搵多個合伙人一齊開咗間電器公司,專門處理關於電器嘅問題,而且生意唔錯,一路都有好多人嚟搵佢哋做顧問,而湯馬士·愛迪生一邊照顧客戶自己亦一邊進行研究,繼續為佢嘅發明申請專利,而佢喺呢段時期嘅發明多數係用喺商業之上,例如黃金報價機,股市行情機等.
有一次,湯馬士·愛迪生幫一間工廠修理一部大型機器,點知佢拆晒成部機再重新安裝之後,竟然令到生產率提高三倍以上,個工廠嘅老細喜出望外,於是要求湯馬士·愛迪生將呢部機嘅修理同埋構造專利賣畀佢,湯馬士·愛迪生諗住開價三千美金,點知個老細一口價就話畀四萬美金,湯馬士·愛迪生諗都冇諗過收咁多錢,搞到去銀行兌支票攞現金嘅時候,將啲十蚊廿蚊嘅美金紙塞到成個人爆晒.因為呢一大筆資金,喺1871年湯馬士·愛迪生廿三歲嘅時候,佢再融資入去間合資公司,開設咗第一間最初只係請咗18個員工嘅工廠,而喺同年,工廠嘅第一件製成品「電報印刷機」正式面世,呢部係可以將電報打印成文字嘅機器.憑住湯馬士·愛迪生不斷推出發明品,令到工廠越嚟越強大.而佢不斷發明同研究,淨係喺1872年就已經得到37件嘅專利,到咗1873年再加多35件,令到當時佢手上嘅專利權已經有成一百二十幾個.
阿媽嘅死[編輯]
喺湯馬士·愛迪生同人合資開工廠嘅期間(1871年嘅某一日),佢老豆傳嚟電報話佢阿媽--蘭茜因為急病唔掂,點知趕到返去密茲根嘅時候,佢阿媽已經等唔到見佢個仔最後一眼就死咗;佢好傷心.據聞話,湯馬士·愛迪生一見到已經唔再郁唔再同佢講嘢嘅阿媽嘅時候,伏咗喺阿媽屍體嘅床邊喊咗足足一晚都無停.
後來佢回憶話:「如果當初冇媽媽一路悉心嘅教導,就唔會有今日嘅湯馬士·愛迪生;每當我諗起呢一點,我就盡辦法唔好令佢失望.」
第一任老婆[編輯]
1871年冬天嘅某一日,有人向湯馬士·愛迪生提親,於是湯馬士·愛迪生去到瑪莉.史特威爾(Mary Stilwell)嘅屋企作第一次見面(相親),兩個人一直唔出聲,瑪莉嘅屋企人就好擔心,忽然湯馬士·愛迪生話大家都冇問題,可以即刻結婚,原來佢哋一直用湯馬士密碼溝通;終於喺同年嘅聖誕節當日(1871年12月25號),湯馬士·愛迪生同當時只有十六歲嘅瑪莉成為咗夫婦,後來生咗三個仔女,其中兩個嘅名重加入咗密碼用嘅「點」同「橫」;佢哋分別係:
- 瑪莉安.托特(點).艾斯泰莉.愛迪生(Marion Dot Estelle Edison,1873–1965)
- 湯馬士.戴殊(橫).艾爾巴.小愛迪生(Thomas Dash Alva Edison, Jr,1876–1935)
- 威廉.賴斯利.愛迪生(William Leslie Edison,1878–1937)
不過湯馬士·愛迪生因為十分投入發明同埋研究,所以好多時都唔可以陪伴啲屋企人,令到瑪莉經常抑鬱.瑪莉.湯馬士·愛迪生夫人喺1884年8月9號與世長辭,當時湯馬士·愛迪生三十七歲.
發明嘅路[編輯]
第一間研究所[編輯]
1876年,湯馬士·愛迪生喺新澤西州(New Jersey)嘅文盧柏加(Menlo Park)開設文盧柏加研究所(Menlo Park Laboratory);佢當呢度係佢屋企一樣,經常埋頭喺研究所做實驗搞發明,亦都因為咁,當時好多嘅發明品或者改良品都係喺呢度出品.
電話發明爭奪戰[編輯]
研究所開始冇幾耐之後,有人發表「識講嘢嘅電報機」,即係電話嘅雛型;有一間電信公司邀請湯馬士·愛迪生加入電話發明嘅行列,後來佢同另一個電氣發明家貝爾(Alexander Graham Bell)差唔多同一時間發表用電磁振動原理嘅電話,不過喺競爭之下,最後俾貝爾攞咗電話嘅發明權.
留聲機[編輯]
湯馬士·愛迪生唔介意失去咗電話嘅發明專利權,佢即刻着手搞下一個項目:「可以紀錄電話聲音喺紙帶上面嘅機器」.因為佢自己嘅耳仔有嚴重嘅聽覺問題,佢知道點樣可以令到細微嘅聲音得到最大嘅傳播,於是佢嘗試將好細小嘅針加入電話入面嘅振動板,希望將好細嘅聲音都紀錄得到,點知靈機一觸,俾佢諗到另一個設計.
同
1877年八月嘅某一日,佢將一幅草圖交畀助手去進行初模生產,而係1877年12月6號,湯馬士·愛迪生喺報紙上發表留聲唱機嘅誕生.佢嘅原理主要喺紀錄嘅唱片部份,用法係一邊搞動搖杆,一邊向住收音口發聲,等振動板振動支針喺錫,鉑等嘅物料上面刻上聲音,然後再轉動支針去讀返啲刻紋,就可以聽返先前錄低嘅嘢,而第一隻俾留聲機錄低嘅就係耳熟能詳嘅經典兒歌:《瑪莉有隻小綿羊》(Mary had a little lamb).當呢一個發明誕生之後,湯馬士·愛迪生就被譽為係「文盧柏加嘅魔術師」;當時湯馬士·愛迪生廿九歲.
電燈[編輯]
自從1801年,一個叫大衛嘅英國科學家發現用電流通過白金發光嘅現象之後,於是就有好多人開始研究電燈,但一直成效唔大.
1879年,湯馬士·愛迪生亦都着手參與電燈嘅發明,重承諾用六個禮拜時間去完成呢個「黑暗中嘅太陽」;當時普遍嘅人都只係用煤氣燈,手提油燈或者孤光燈嚟照明.
湯馬士·愛迪生將處理過嘅細絲連喺玻璃球入面嘅兩極線之上,再進行抽真空,但係通電之後所發光嘅效果維持唔到好耐,條細絲會因為加電壓或者抵受唔住高溫而燒斷;之後佢用咗過千種嘅材料加工嚟做燈膽入面燃燒嘅細絲,就連頭髮鬍鬚都用過,期間都諗過用白金嚟做材料,但因為考慮到成本問題,佢明白如果太貴嘅話根本唔會普及,只會淪為實驗嘅玩具,於是實驗一路都冇乜進展,瀕臨放棄邊緣…….喺佢對外公佈限期前嘅冇幾耐,湯馬士·愛迪生喺沉思之中忽然俾佢見到之前用剩嘅綿線材料,於是靈機一觸,將炭混入去綿線度,再經焗處理做成炭絲,作為發熱發光嘅燈絲.
1879年10月21號,當期時已經有新聞記者喺研究所門外守住等消息,而湯馬士·愛迪生亦信心十足咁招開咗即時嘅小型記者招待會.一大班人圍喺實驗室入面議論紛紛,湯馬士·愛迪生叫咗一聲通電之後,用加工綿線做炭絲嘅電燈膽足足長照咗四十個鐘頭,燈光重比起一貫用開嘅所有照明工具光好多倍;呢個時候開始,電燈就正式取代咗孤光燈,成為日常嘅照明工具.
不過湯馬士·愛迪生仍然唔滿足,於是繼續搵材料嚟研究點樣改善延長燈絲嘅燃燒時間,最後俾佢發現,用竹片混合煤炭粒同瀝青加工嚟做燈絲;1880年,湯馬士·愛迪生終於發表可以維持一千兩百幾個鐘頭嘅電燈膽,比起用綿線加工嘅燈膽價錢更平,而且更耐用.佢為咗可以同時間可以用上好多好多個燈膽,湯馬士·愛迪生重着手研究發電機,插頭,開關系統同埋灰士(保險絲)嘅發明.1881年,湯馬士·愛迪生舉行亮燈大會,將好多組嘅燈膽一齊開着,呢單新聞即時轟動全世界,同年重喺巴黎博覽會上面得到第一個國際獎項.當時湯馬士·愛迪生三十四歲.
第二任老婆[編輯]
喺第一任老婆瑪莉死後兩年,即係1886年嘅2月24號,三十九歲嘅湯馬士·愛迪生再同另一個當年得十九歲嘅女仔緬娜 米勒(Mina Miller)結婚,同樣地亦都生咗三個仔女,分別係:
緬娜湯馬士·愛迪生夫人喺1947年8月24號離世.第二仔查理斯喺湯馬士·愛迪生死後承繼咗湯馬士·愛迪生嘅公司,亦曾經成為新澤西州嘅參議員.
更多嘅發明同研究[編輯]
1880年,湯馬士·愛迪生首次喺美國製造電氣火車頭.1881年,湯馬士·愛迪生搬到去紐約繼續研究,重喺屋企嘅樓上開設學校嚟教電氣技術.而喺1882年,湯馬士·愛迪生喺紐約開設咗第一個發電站.重有新嘅無線電機,研究改良相片嘅技術……等等.
喺1883年,佢喺西奧連治(West Orange)開設臨時研究所,到咗1884年就將文盧柏加研究所關閉,一直到1887年將西奧連治研究所大肆擴建,呢個時候先算係正式成立,並保留到而家.
1889年,四十二歲嘅湯馬士·愛迪生發明咗「會郁嘅相片」--冇聲嘅放映機.1891年發明「湯馬士·愛迪生選礦法」,着手經營鐵礦,但係做咗八年終於失敗.跟住又着手搞水泥工業.1909年發明咗第一嚿鹼性電池,而據聞呢個項目嘅實驗足足做咗五萬次以上.到到1910年就發明咗圓盤唱片,跟住喺1912年,佢將唱機同冇聲影畫結合,變成有聲有畫嘅有聲放映機(即係今日嘅電影),再次震動全世界.
晚年[編輯]
跟住嘅湯馬士·愛迪生仍然繼續研究同發明,包括喺雜草裏面提煉橡膠嘅技術……等.
1929年,全世界為燈膽發明舉行盛大嘅白光燈膽發明五十週年紀念大會;而喺美國,除咗當時嘅總統胡佛(Herbert Hoover)出席咗呢個超過五百人嘅盛典之外,就連首位獲得諾貝爾獎嘅女性得主居禮夫人(Maria Skłodowska-Curie)都有嚟道賀燈膽嘅發明家湯馬士·愛迪生.呢個盛會入面,湯馬士·愛迪生喺致辭嘅時候因為有少少唔舒服,忽然頂唔順半跌半坐咁坐返落張櫈度.
兩年之後,即係1931年10月18號,湯馬士·愛迪生喺美國新澤西州西奧連治嘅屋企安祥咁與世長辭,享年八十四歲.當晚,全美國嘅家家戶戶都熄晒啲唔需要用嘅燈嚟悼念呢個偉大嘅發明家,而自由神像嘅火炬亦都喺呢一晚暫時熄滅.
計返湯馬士·愛迪生一生裏面所發明同埋經佢改良嘅物品總數加埋多達二千幾件,公認為一代嘅「發明之王」,而佢留低嘅成功秘訣就係:「百份之一嘅靈感,百份之九十九嘅努力!」.
生平小插曲[編輯]
湯馬士·愛迪生被世人譽為偉大嘅「發明之王」,佢嘅一生對人類貢獻良多,但係佢為人風趣幽默,所以喺其中嘅過程入面都發生唔少得意嘅小事同埋精警嘅語錄,喺呢度就分享幾則佢嘅人生小插曲.
「舊大褸」[編輯]
湯馬士·愛迪生由加拿大走佬返咗美國嘅頭嗰段時間,喺紐約做緊散工電報員同埋散工電氣技師;有一次佢喺街度撞見個朋友,朋友見佢件大褸舊舊地,就話佢:「你件褸咁寒酸好心就買過件新啲啦!」,湯馬士·愛迪生就答:「有乜所謂?呢度都冇人識我.」
到咗佢成為發明家之後,有一日又遇見呢個朋友,朋友重見佢着緊當日件舊大褸,就問佢:「你而家都出咗名啦,重着住呢件咁舊嘅大褸?」,湯馬士·愛迪生又答:「有乜所謂?呢度人人都識我.」
「可以閂制嘅機」[編輯]
發明咗留聲機冇幾耐,有一次喺一個場合度,一個高調嘅女人走埋嚟想擦湯馬士·愛迪生鞋,就問湯馬士·愛迪生:「我親愛嘅湯馬士·愛迪生先生,乜你真係第一個發明識講嘢機器嘅人咩?」
湯馬士·愛迪生笑笑口望望週圍等緊佢答嘅人,就話:「第一件會講嘢嘅器材,係上帝喺伊甸園用阿當嘅肋骨整成嘅(即夏娃),但係我所發明嘅就可以令佢閂制.」
「冇嘢撈」[編輯]
自從投入實驗以嚟,湯馬士·愛迪生基本上每日只係瞓得四個零鐘,而做嘢嘅時間就差唔多佔佢十八個鐘頭,不過佢樂在其中,所以成日同人講自己冇嘢撈,佢話:「我咁大個仔都未撈過世界,成日暱喺實驗室度玩,都唔知幾咁過癮!」
「唔聽好過」[編輯]
湯馬士·愛迪生因為細個嘅意外令到佢聽覺有嚴重問題;有次佢喺一次晚宴入面見到又聾又盲嘅海倫.凱勒(Helen Adams Keller),就同佢表示:「聽唔到嘢都好嘅,起碼唔會有咁多噪音,諗嘢都清晰啲集中啲.」
海倫.凱勒就回應:「如果我好似你咁係一個咁叻嘅發明家,我就會發明幫聾人聽到嘢嘅儀器.」
湯馬士·愛迪生:「乜你咁認為咩?我就唔會搞呢啲咁無聊嘅發明,因為人類講嘅嘢好多都無無謂謂,聽又得,不過唔聽好過.」
「上帝也分神」[編輯]
費城起咗一坐新教堂,成班牧師就為咗使唔使加支避雷針喺度開會爭論,因為有啲認為上帝係會眷顧呢間教堂唔會俾雷劈,最後佢哋就派咗個代表去請教湯馬士·愛迪生,問吓個可行性.
湯馬士·愛迪生聽到之後就微笑咁話:「梗係要裝,上帝都會有神不守舍嘅時候嘅.」
「時間,時間」[編輯]
話說當湯馬士·愛迪生做緊電燈膽實驗嘅時候,佢將一個未上電線底座同燈絲嘅空心玻璃罩交畀佢助手,叫佢量吓呢個玻璃罩嘅容量,跟住又繼續整自己嘢;
過咗一段時間,湯馬士·愛迪生擰轉頭重見佢助手用軟尺量緊個罩嘅周長,直徑嘅嘢,係咁喺張檯度計算式,於是慨嘆咁話:「時間,時間,點解咁簡單嘅嘢要搞咁耐?」,跟住走埋去將個空心玻璃罩嘅開口放喺水喉下面灌水,滿咗水就同個助手講:「將呢啲水倒入個量杯度然後講個容量畀我知!」,話咁快轉個頭,助手即刻就畀咗個容量數字佢.
佢一邊繼續實驗,一邊同個助手講:「你睇!咁簡單,最少嘅時間就搵到最準確嘅答案,點解你諗唔到呢?」,個助手即刻面都紅晒.
跟住佢就自言自語咁話:「人生實在太短暫,太短暫啦!但係要做嘅嘢就實在太多,唔識得慳時間點做得晒…」
資料來源[編輯]
- 內文嘅絕大部份資料來源同埋部份插圖係參考自台灣發行嘅書刊:(世界歷史偉人叢書系列 - 偉大發明家:湯馬士·愛迪生),喺民國六十九年(1980年)經過台灣國立編譯館審批,由林白出版社出版.
- 再加上眾多零碎嘅資料互相印証,補充及整合,當中包括英語維基下嘅相關條目.
- 少量補充自科學名人堂 - 湯馬士·愛迪生


text:
今年6月21日於元屯天嘅大停電乃因為電纜橋起火.
中電乜都查完,冇任何運作事故或者故障情況,電纜負荷亦低於設計上限.電力保護裝置亦有即時啟動,即刻隔離損毀嘅供電線路
而警方當然話咩都查唔到,冇可疑啦~
當時,因為太突然,而且香港其實嘅基建設施真係穩定咗好耐,大家都太耐冇遇過呢啲事,所以人人都一時間唔知點算好.
好多人唔知停電係同斷網一齊發生,所以有人怪元屯天居民點解唔睇新聞,質疑點會咁蠢唔知發生咩事?
政府搞咗個1億5000萬億嘅緊急警示系統,可以超越電訊商同網路都唔用,真係不知所謂~
其實係因為當日個停電係連區內嘅電訊發射站,wifi呢類都要用電嘅設備都會受影響而用唔到.
保安室,管理處個個都係用手機,個固網電話又冇AC電,大部份設施得返後備燈著.
全場得返用AC電嘅收音機同固網電話可以同外界聯絡,係有街坊用自己屋企個固網電話打去報消防(好多地方都有人困𨋢),中電緊急熱線,先搵到人黎整.
有本身係電機工程師嘅街坊解釋,正常基站UPS係停電都可以維持6個鐘.只係好多網路公司為咗慳錢,所以唔裝UPS.因此,大廈一停電,樓頂基站就會冇電.而中電要分小區打電,先著一小部份,免負載過大,所以唔會一次過全部大廈都有返電.
果日同翌日,都係唔同時段恢復唔同邨嘅供電.
以前小學常識科係有教停電時要點處理,中電個網站都有講:
首先,保持冷靜.一個人唔冷靜,處於情緒風暴中係好難思考到啲咩出路.
咁聽落係好鳩,不過真係好多人都失心瘋咁.
其次,搵電筒出黎照明.
千祈唔好用蠟燭,因為香港環境擠迫,好易搞到變火災.
電筒係必備家居用品呀~唔好聽啲柒碌講,一個屋企唔使擺咁多嘢,事實係一個屋企係需要好多嘢.唔知點解係華人先咁怕屋企多嘢,歐美人會覺得資源多啲咁有咩事上黎都有嘢用到.
除咗「華人的胃」,仲可以加多個叫「華人的屋」,特色係總有人嘰嘰趷趷唔鍾意屋企有太多緊急用品,然後有咩事果陣就成為大家嘅負累.
點解呢啲人永遠唔會諗,當你要用某樣工具嘅時候,要乜冇乜嘅感受係點?
華人係咪好憎用工具?所以現代出唔到啲咩職人,因為大家都好怕屋企多嘢.
跟住,再執嘢,睇吓使唔使去避難中心.
執定一個停電防災包:
由於當日好熱,筆者有執埋退熱貼同寶礦力.
然後,熄哂屋企所有電器,防止跳制或者其他意外.
不過,要留返盞燈check幾時復電.
最後,唔好開雪櫃.
一般雪藏格可以keep到四個鐘,冰格可以keep到兩日;
落樓嘅時候,緊記唔好搭𨋢.
呢次都令筆者唔會再覺得住低層唔好了~
搞掂哂之後,就可以去啲公共設施避難.一般政府嘅公共設施必然有後備電,照明,飲用水,冷氣/風扇唔使擔心先,有咩事又有工作人員幫手.開住收音機聽吓新聞或者有關部門嘅指示,睇吓幾時返得屋企.
此外,劉國勳議員承諾咗幫十四萬戶爭取中電賠償喎~唔知幾時有消息呢?
中電近乎神速整返好,恢復供電,已經係世界級,令我哋感受到啲電費同附加乜乜乜冇白交.不如叫政府補貼吓大西北電費好過啦,呢邊冬夏都極端天氣呀~


text:
「黑色」
之前睇報導已經覺得非議所思,竟然有黑社會明目張膽出嚟搞事,睇電影咩?古惑仔?陳浩南?我哋好似住喺一個地方叫做「香港」.我唔知幾時啲「警察」連黑社會都唔識分,仲要佢哋係度破壞搞事都唔拉.今次仲要日光日白,明刀明槍幾十個人嚟拆路障.搞完一邊又返另外一邊搞,兼且混入集會人士裏面挑釁.以為帶咗口罩就無人應得.好彩我有相為證!之後仲返入去「反」運動嘅人群入面扮無嘢.唔好意思,你俾我點咗相囉!
「白色」
講真,我而家見到啲黑社會都冇咁驚!因為係香港,嚟一刻見到啲警察先至要驚.嚟頭做完騷唔俾佢哋用暴力拆路障,轉個頭又係「反」運動人群入面同佢哋講咗陣嘢,拍晒膊頭.佢真係而為無人睇都同影到.無幾耐之後班人走咗.今次如果唔係親眼見到,我都未必信晒.真係佩服得五體頭地.次次話會執法,執咗啲乜?你有興趣可以睇我 Facebook 嘅相簿,真係鐵證.
「灰色」
狼果然係灰色,太過陰險!真係信你一成雙目失明!你唔自己睇,等啲報紙,雜誌,電視新聞話你知.但係佢哋唔會好似我哋咁係外面觀察.你會睇到反對人士嘅笑話!去示威揸住部電話影,影,影,再 Send Message 出去.你亦會見到有個領隊帶住十幾個人好似旅行團咁,不過全部都係上年紀嘅公公婆婆.都唔知係唔係香港人,啲廣東話難聽到呢!所以要知「真相」就自己去睇!
Also published on Medium.


text: 五日四夜嘅旅程喺一個充滿歡樂嘅心情下結束,唯一唔係咁覺得滿意就係間五百年嘅酒店無冷氣囉. 不過都係一個體驗,亦教識咗我以後 book 酒店,真係要睇埋有無冷氣,真係無諗過原來酒店都可以無冷氣㗎嘛! 成個旅程真係一種新體驗,雖然自己已經叫住咗喺英國半年,但係咁樣揸車去旅遊真係覺得好得意. 可能香港真係無乜可能咁揸車去另一個地方住幾日嘅本地遊,但呢度你就可以. 我成日話香港你叫我去長洲住我就 ok,你叫我去香港島或者迪士尼住返一晚半晚,我總係覺得嘥錢,明明一個鐘車程就返到屋企,搞乜要大包小包咁執好晒行李去住酒店,到而家都係諗唔明. 反而呢度你揸兩個鐘,去到另一個城市,你真係需要過夜. 因為每個城市都有唔同遊樂設施,有唔同嘅景點,有唔同嘅歷史畀大家去認識一下. 就好似 Tudor House 同 Solent Sky 咁,妹梅可能未必會記得,但係蘇菲一定會記得 Tudor House 係點樣形成,修咸頓原本係飛機製造城市,呢啲活動教學會令佢印象深刻好多. 另外呢度嘅樂園又大又多嘢玩,你玩完一日返屋企嘅話,第二日又要晨咁早起身過嚟,油錢同時間都嘥,細路又無精神,分分鐘得不償失. 呢次行程主題係樂園 + 熱氣球,樂園方面我覺得做得唔錯,佢有劃分唔同嘅區域,大部分係畀小朋友玩,但係亦有一部分係畀大朋友玩. 咁樣一家人嚟嘅話,大小朋友都可以玩下,唔會話就晒邊一個.…


text:
綠里奇蹟 (小說)
《綠色奇蹟》(英文:The Green Mile)係由美國小說家史提芬京所創作嘅一系列小說,原書分為六部,每月推出一本,結果當時六部作品都佔據咗《紐約時報》十大暢銷榜嘅位置,最後喺1996年出版結合成一本書推出.法蘭·達拉本特將呢本書改編成同名電影,由湯漢斯飾演角色保羅,並喺2000年奧斯卡金像獎獲得4項提名.
內容簡介[編輯]
1932年,保羅係冷山監獄嘅看守員,佢負責死囚嘅處決事宜,佢需要將囚犯帶到電椅上,途中會經過一段鋪上綠色油漆嘅走廊,因此佢哋都戲稱呢條走廊為綠色末路.一日一位稱為約翰.柯菲嘅黑人,因為判謀殺兩位白人姊妹而判入冷山,當柯菲去到冷山嘅時候,憑姑丈為州長而得到獄吏一職嘅波希對佢加以侮辱,表現出柯菲嘅懦弱同溫馴.保羅對於柯菲殺人感到懷疑,暗中了解事情嘅經過,有一日更見到柯菲以神奇嘅力量醫好自己嘅尿道炎同救返一隻就快死嘅老鼠,深信柯菲係無辜嘅,因此希望放柯菲出監,治療患咗腦癌嘅獄長夫人美琳達.柯菲醫好咗美琳達嘅腦癌,並將痛苦轉移到波希身上,利用波希嘅手,將冷山嘅另一名死囚,謀殺兩名白人孖生姊妹嘅真正兇手威廉射死.雖然監獄所有人都知道柯菲係無辜嘅,結果仍然要將柯菲送上電椅,而柯菲臨死之前重諗緊點解人類可以利用別人嘅愛去加害其他人.
獎[編輯]
1996年年度史鐸克最佳小說獎


text:
派對必備! 人氣récolte慳位實用廚具 @Miss Sunny
(Presented by récolte)
一機五用 小電鍋fête
之前喺萬寧換到斷晒貨嘅récolte小電鍋出咗第三代Pot Duo fête啦!煮,燜,蒸,炸,燒烤五大烹調技術集於一身,一部機就搞掂晒成餐飯.陶瓷鍋容量有1.2升,適合小家庭使用.有時咁啱有1-2個朋友上嚟打邊爐,食雞煲,我都係用佢㗎咋!
喺屋企BBQ食韓燒 電熱鍋
有咗呢個Home BBQ日式電熱鍋,唔單止可以喺屋企BBQ,整埋韓燒同大阪燒都得!上次同男朋友燭光晚餐煎咗塊牛扒,佢仲以為我喺外面扒房外買返嚟,都唔知好嬲定好笑.電熱鍋火力強勁,可達250度烹調溫度,煎出嚟嘅扒都拍得住出面水準㗎!佢嘅組件仲可以拆開清洗,唔會暗藏油污邋遢!
可愛的骰雙層電飯煲
我呢啲粉色控,一見到佢個櫻花粉紅色真係不能自控咁買咗!用落又幾好用~如果一個人住,煲一嘜米就夠食有餘.呢個電飯煲有雙層設計,一邊煲飯一邊蒸餸,輕輕鬆鬆,簡簡單單又一餐!
蝸居必備 經典小焗爐
同朋友講開我最近買咗個焗爐 ,點知佢哋都以為我屋企個廚房實成千呎大.récolte呢個焗爐重2.64kg,大小同一般微波爐差唔多,真係啱晒住喺蝸居嘅香港人.隨機仲附送食譜,示範多種小食同甜品嘅製作方法.等我試整晒書上嘅甜品之後,再自己鑽研下其他食譜先!
整飛碟做早餐 格仔三文治機
早餐食得好,返工先有氣有力做得好!只需要3分鐘,就可以做出一個熱辣辣嘅飛碟三文治!每日都可以用唔同嘅料做餡,咁就唔會悶啦~我推介夾香蕉朱古力,香香甜甜勁鍾意呀!
醒神之選 Solo咖啡機
相信好多打工仔都同我一樣,每朝都要靠咖啡吊命.不過小數怕長計,日日去咖啡店買一杯咖啡都咪話唔貴,買個咖啡機自己沖就可以慳番唔少啦!佢個濾網係用金屬嚟做,更能保存咖啡香氣,又可以反覆沖洗使用,既經濟又環保!
查詢電話: 3705 1054 / Whatsapp: 5688-1429


text:
石硤尾站
石硤尾站(粵拼:sek6 gip3 mei5 zaam6;英文:Shek Kip Mei Station)係港鐵(前香港地鐵)系統裏面最早啟用嘅車站之一,佢隨修正早期系統石硤尾至觀塘段喺1979年10月1號啟用.車站響偉智街嘅地底,設有兩個月台,用島式月台嘅方式排列,並設有月台幕門.
車站結構改
車站樓層改
車站大堂改
車站商店及自助服務改
出入口改
- A - 南昌街
- B - 窩仔街
- C - 偉智街
鄰接車站改
接駁交通改
利用狀況改
石硤尾站近住多個公共屋邨同中小學校,平常使用率屬於普通,但喺返放學同埋繁忙時間就經常出現擠迫現象.有部份石硤尾區居民嫌石硤尾站不便來往尖沙咀至港島各區,所以佢哋多數會行去太子站或者深水埗站.相反,亦有深水埗居民會利用本站來往黃大仙,觀塘等地區.另外,本站西面設有渡綫,當觀塘綫嘅太子站,旺角站或者油麻地站發生故障嗰時,列車將會以本站2號月台做臨時總站(皆因早期石硤尾站做過總站).到時,由此站過海嘅乘客必須改用油塘站轉車,經東區海底隧道過海.
車站歷史改
傷健人士設施改
為咗方便傷健人士,港鐵喺部份車站比較寬闊嘅出口加裝固定式傷殘人士輪椅升降台同斜道,本站C出口係其中一個,工程約喺2000年前完成,方便輪椅出入車站.


text:
魚油套裝
其實曾經好耐之前都分享過一次,但發現原來受緊暗瘡困擾既人真係為數唔少,搵我地訴苦既我都好想同你講,我明我真係明.
簡單講講,我以前係唔太生瘡既人,面都無咩瑕疵出街唔用concealer,foundation都無問題.但皮膚比較容易敏感同唔穩定.咁2104年尾﹣2015年中既時候就大爆荷爾蒙瘡.荷爾蒙瘡係難搞到爆,佢生出黎既暗瘡係無膿,而且係又大又腫又痛,唔係一般暗瘡膏或者skincare就能夠搞好.不停上網搵資料,睇人分享又跟住去買係幾乎買10樣10樣都係無用.基本上我就係去到中度暗瘡果種,D瘡係圍住U型咁生,塊面真係爛.望住自己塊面由幾乎零瑕疵到成塊面都生暗瘡,我係無一日唔喊.日日番到屋企第一見事係拎起塊鏡望下D瘡有無多到或者少到,然後望完當然又喊過.其實,咁樣係惡性循環,因為心情都會影響荷爾蒙,所以喊,情緒低落係絕對會令荷爾蒙瘡會惡化.
其實對於真係生荷爾蒙瘡有咩搞法,即使D人whatsapp我問我都係得一個答案,請睇醫生.我就係因為開頭以為唔算好嚴重,不斷去買野搵野試,買來買去試來試去已經浪費左幾個月既時間,而呢段期間暗瘡係不斷惡化無咩好過.到拖到幾個月後去睇醫生既時候,已經去到中度.或者好多人都會覺得,車,醫生都係開抗生素呢D,止得一時唔止得一世.我認同,我當初都係抱住呢個心態所以都無去睇醫生.好彩既話,你可能會搵到一樣岩你既skincare搞掂,而呢個機會真係唔大,因為荷爾蒙瘡係內在問題誘發,唔係一般講你保濕唔夠所以咪出瘡呢D原因而生.
果時一開始睇左個位旺角好出名皮膚X手,我只能講我完全唔覺得佢係有心去睇症.可能係我果時面既情況未係好嚴重.但病看淺中醫呢個道理人人都明,我就係知自己準備發荷爾蒙瘡,情況有嚴重化傾向先走去睇.點知佢無比任何方法我不特止,仲起睇症時比佢臭串左一輪.我出到診所就忍唔住打比起當時仍係我男朋友大喊一輪.大家睇圖已經未去到最嚴重果時啦! 之後就禁,我無再睇過醫生,情況係繼續惡化…睇上網話試乜試乜,試過曬啦,無用之嘛.我果時係生活習慣係日日食9成菜1成肉加飯,晚上跑步一小時,持續左超過一個月.但就係連禁健康既生活習慣都無幫我改善到我面上既荷爾蒙瘡先令我覺得好灰!喊都喊過唔知幾多次,每日一有時間就拎住塊鏡係禁照.就禁過左半年,我自己都頂唔順經過我一位長輩介紹去睇一位西醫.好感激果位西醫,係我遇過最有醫德最有耐性最有心既醫生.間診所係位於中環,佢只係間診所其中一位醫生.日日都爆,一定要預約,但我每次去睇,佢都一定至少花30分鐘以上同我解釋同安慰我.而我亦睇左唔使1個月,情況係有超大改善,亦無覆發.我果時食左2﹣3星期多就已經無再生,瘡都退得7788.食抗生素都係好似skincare咁,係要試到一種岩自己既先會WORK.正如我一開始食四環素,食左1星期都無咩用,同醫生講番再轉另一隻叫紅霉素,食左2﹣3日已經明顯見到D瘡退.對付暗瘡既抗生素有大概10﹣11隻,係要試到岩D瘡先會退.
但基於果時要離開香港,好怕因為環境因素例如飲水同溫度改變而又發暗瘡.所以到步後即時去pharmacy到問藥劑師有無咩藥可以減低暗瘡發既機會.佢就答左我可以食魚油丸同一種叫左zinc既保健產品.佢都略略講解左魚油丸同zinc都係有促進皮膚修復,改善皮膚質素同埋對抗容易生暗瘡既皮膚.我係從來無食過呢2種保健產品,經藥劑介紹就買左圖中果2隻牌子.買完即刻番屋企做做research先知北歐係專出產魚油丸,而質素當然有參差.幸好,位藥劑師叫我買果圖中果款係質素高既一款!點解我要起到特別推?因為我另一半都有同我一齊食.佢都好易出紅腫暗瘡,反正都係保健產品,佢食左個幾月後,係佢另一位朋友問佢做咩呢排面側少左D瘡仔.
我平時食唔少supplement,唯獨係圖中2款我係KEEP到而家都會食,大概食咗2年幾.因為開頭食完一個月後,係見到暗瘡係生少.而食到第2,3個月,皮膚係開始變番白滑.當基於我當中都有試唔少護膚產品,呢個都有好大幫助.香港都有魚油丸同zinc賣,大家可以去萬0/屈神X搵下.當然,咪搵側邊D姐仔介紹,大家先睇再上網search下睇下佢地魚油含量係咪達標!魚油丸價錢係有點貴,但值得投資!
1. Fitness Fiskeolie 呢樽魚油丸含量係1000mg .丹麥製, 每日食2粒.
市面上有好多款魚油丸,價錢唔同,含量都唔同. 買含量低既即使平食完都無用.大家唔一定要同我買,最緊要去揀時做好資料搜集,始終食落肚既安全至上!魚油丸一樽200粒,大概一樽食到3個月.
2. Zinc係一日一粒,含量10g .
Zinc一樽100粒,大概食到3個月.
寫呢篇既原因係希望皮膚有問題既真係唔好因為暗瘡而搞到自己情緒低落.我知講就易,我當時都日日喊.不過,經驗話我知真係愈喊係愈生得多.暗瘡唔係cancer,唔可能一世都醫唔好.要既只係耐性同時間啊!大家睇下我當時生同而家,咪又係重生!呢篇亦唔係咩SELL野文,因為whatsapp過我地都知通常我一定係先推介番起香港買到既產品先,因為有過經歷先真正知道當下想要既係咩.D BEFORE AFTER圖真係0 修圖,所以毛孔啊泛紅都睇到.


text:
早幾日一收到喪 Vi 通知出左 Pekkle 縮骨遮,個心就掛住掛住咁,咁岩之前我用開果把 Pekkle 縮骨遮又退左役,正好依家可以買番把新既黎補上,可惜一田既 Manis counter 又冇呢把遮,『受盡煎熬』咁終於都等到假期喇!仲唔第一時間仆出去買咩!
一把儲,一把用!
打開把遮,感覺上好似比之前果 d 縮骨遮大把 d...
一把遮,八張布共三款 pattern...
今年既設計比較破格,用上左 Pekkle 比較少用既紅色,仲要係遮邊綑上紅邊,叫做有 d details 位咁啦!
呢格暗花造型,唔知會唔會好似係 2003 年出果把深藍色縮骨遮咁,即係當濕左水之後,公仔位置會凝住小水點,其餘位置就係跣水既,所以當你遠望時,就形成左一個一個 Pekkle 形狀既水點公仔凝住係把遮上面嫁喇!好得意嫁!唔知一眾 Pekkle fans 之前有冇留意到呢?
呢把就係我頭先所講 2003 年出既縮骨遮喇!
特別消息:之前鴨會龍頭喪 Vi 話會出既複古版 Pekkle Memo Pad,我今日係征服世界見到實物啦!原來比我想像中大本,約 4R 既 size 左右,封面有塊膠卡,入面既 memo 紙七彩繽紛咁,好靚嫁!可惜職員強調話呢 d 只係版,唔會公開賣住,最快都要 20 號左右先有得賣喎!定價 $25.好期待呀!


text:
(打淚溝邊間好⁉ 去MIOGGI打淚溝,完美改善黑眼圈!)
- 美容
- by Judith
- 2021-07-05 17:56:24
好多人都問我打淚溝邊間好?我天生有好大對淚溝型黑眼圈,凹陷嘅黑眼圈搞到我成日都好似好攰好無精神!自從2,3年前喺MIOGGI 打完「VOLBELLA™豐盈淚溝療程」,短短15分鐘時間已經可以即時改善黑眼圈,而且效果好顯著,仲Keep到一年半以上!過咗差唔多兩年,我嘅淚溝型黑眼圈又開始返嚟,就連化妝都開始遮唔到,最近就再去MIOGGI補打淚溝啦~
今次隔咗成2年再打淚溝改善黑眼圈,其實我都做咗啲功課,比較過唔同醫美中心,最後都係揀番MIOGGI!因為之前喺MIOGGI打過都好滿意,加上見佢連續6年成為Juvéderm官方認證嘅10大最佳銷售醫學美容中心,口碑同醫生手勢就更加有信心保證啦!(Online有啲朋友分享試過喺不知名醫美診所打得唔好,變咗有毛毛蟲情況出現,所以真係唔好貪平亂試~)
今次去咗MIOGGI MediCentre 旺角分店打 「VOLBELLA™豐盈淚溝療程」,Centre正正喺朗豪坊上蓋,非常方便就腳!開始「VOLBELLA™豐盈淚溝療程」之前,MIOGGI MediCentre嘅顧問好細心,會先了解我嘅皮膚同身體狀況 (譬如上次係幾時打過淚溝,有冇食緊咩藥唔做得療程等等),之後就填番個人資料同影相做記錄,就可以見醫生做Treatment啦~
之前有好多朋友問過我會唔會好痛?其實Juvéderm透明質酸產品本身有止痛成分,同埋可能因為醫生手勢好啦,我自己就覺得冇太大痛感,亦唔會好紅好腫,所以都只係敷吓冰就Okay!完成療程即時已經覺得眼底凹陷位置撫平咗好多,改善黑眼圈之後,連個殘樣都即刻變得精神晒,氣息UpUp!效果同上次一樣都係超級滿意呀~??
15 mins就完成療程啦~
完成後左右兩邊有2個好細嘅針口 (嗰晚約咗朋友食飯,佢地都話唔特別講,基本上都睇唔出我做完Treatment~?)
完成療程後大約1個星期 (以後終於可以唔洗再搽咁多Concealar,個樣精神返晒,開心晒~)
宜家MIOGGI仲有限時體驗優惠,新客戶由即日起網上登記即享「VOLBELLA™豐盈淚溝療程」限時激安價 $2,680 / 首ml!優惠期非常有限,每人只限享優惠1次,真係唔好錯過呀!
?馬上預約?https://bit.ly/2PXEdgy


text:
我本住比QQ試多啲唔同類型嘅教學方法,去觀察佢究竟需要咩類型教育.
最後付費嘅揀咗Artsplus (11m+ to 12m+)同 VPP (12+ toddler class).
我個人最鍾意Artsplus,因為佢重複度高(好似Pebbles都係),紀律性強,課堂細,QQ夠專注,當然當時嘅月齡都會有影響佢嘅表現,但infant class黎講,QQ同miss jenny最有chemistry,可惜miss jenny要返Canada⋯⋯
而QQ向大嘅課室好易分心,一多temptation,佢就會走左去(又或者係Artsplus果時佢仲未識行).如果課程好多元化,去得好快,QQ根本唔知做緊乜,只係「又tidy up啦?ok,執」.
當然啦,就算媽媽幾鍾意都好,BB先係主角,又要睇BB性格,又要同老師有chemistry,係要揀一間BB都鍾意嘅playgroup先係皇道.跟Luke sir講句,世界上無最好嘅學校,只有最適合嘅學校.
Artsplus TST
九龍尖沙咀海港城世界商業中心604-607室
同Vic Cwb有關係,但無guarantee.
Infant class上星期日,上完堂可以去海港城行街.上咗五堂左右就會出toddler時間表,要上平日,咁就真係要認真考慮吓.


text:
自殘頭髮 不如試生髮中心推薦療程
可能你自己都唔知道,其實我地每一日都喺度傷害緊自己嘅頭髮,你以為每日洗兩次頭,大力捽捽捽個頭皮,咁你就覺得好乾淨,但係其實過度清潔反而會影響油脂平衡,如果令頭油分泌更多,塞晒毛囊仲嚴重,仲有就係成日用大毛巾擦乾頭髮水份以及用過熱的風吹頭,破壞髮質,損害頭髮.日積月累嘅傷害或者已經令你開始咗慢性脫髮喇.要養活好頭髮,即刻睇吓我嘅生髮中心推薦啦!
生髮中心推薦之專業
要講生髮中心推薦呢,專業係好重要嘅,我嘅生髮中心推薦就係Perfect Hair生髮活髮中心,佢地俾到好大嘅信心我係因為一個分析,但我第1次到我揀嘅生髮中心推薦中心,佢地嘅髮理專家就幫我做咗一個非之專業詳盡的頭皮及毛囊分析,因為每個人脫髮嘅原因及程度都唔同,佢地嘅高科技儀器可以定焦放大200倍深層了解皮及毛囊情況,精準分析5大問題包括毛囊,皮脂腺,髮徑,髮量,敏感度,根據我嘅分析結果再幫我量身訂做適會我嘅生髮療程,呢個係我生髮中心推薦Perfect Hair嘅一大原因.
生髮中心推薦之信心
信心對於我對生髮中心推薦係非常重要,正因為佢地可以深層了解我嘅頭皮狀況,搵出我好多自己唔知道嘅頭皮問題,例如頭皮容易敏感,缺水乾燥,油脂分泌不平衡,頭皮屑,毛囊發炎指數高,頭皮毛細血管循環不良,角質層較厚等問題,導致有脫髮危機,繼而幫我遂一解決.而佢地嘅精準分析可以令我好實在咁睇到我做完療程一段時間之後,頭皮,毛囊及頭髮改善的進度,清楚知道療程嘅效果,唔會好似坊間啲生髮中心咁,有冇效果都係得個講字,所以生髮中心推薦之信心好重要.
生髮中心推薦之結果
療程效果相當重要,鐵證如山冇得亂講,正如我都係親身做過佢地嘅療程先至寫呢篇文章,有晒數據分析,相當之準確,我做咗半年佢地嘅F8生髮療程,生髮中心推薦Perfect Hair 嘅F8生髪療程,就係依家好興嘅一種軟激光生髮療程,好多人都會選擇佢嚟改善脫髮問題.原理就係以激光技術刺激毛囊再次發育,令頭髮重新健康生長,做到「止脫」「激活」「重生」,所有人都啱做架.
生髮中心推薦之規模
生髮中心推薦Perfect Hair專業生髮活髮中之規模夠大,佢地有整個髮理顧問團隊主理,幫你做一個專業嘅毛囊及頭皮檢測,清楚知道自己脫髮情況嚴唔嚴重,髮理顧問團隊會按照你嘅分析報告,度身訂製針對你個一嘅療程方案,包裝醫學生髮療程,生髮產品,或會安排西醫,中醫或營養師,每個人都唔一樣,內外調理,令到身體同頭髮同步得到改善,將自我生髮功能延長,keep住啲啲又靚又健康嘅頭髮.有需要嘅朋友,我會建議你地去試咗我生髮中心推薦Perfect Hair嘅免費體驗F8生髮療程先,去了解吓自己的頭髮狀況先,之後再決定需唔需要保養頭髮.


text:
呢排全球興起 Ice Bucket Challenge 熱潮,眨下眼就傳入香港.由王維基到蘇錦樑,仲有可能係梁振英嘅特別嘉賓,玩嘅人越嚟越雜,好想問句 “Who do you think you are? ” 民建聯某立法會議員趁熱鬧玩埋一份仲話要捐畀中國紅十字會,更加係對呢項活動最大嘅諷刺.大佬,人哋原意係關懷 ALS 病者,後尾廣義演化成捐款做慈善.係喎慈善,你肯定捐畀中國紅十字會係做慈善?
或者又係搬返「富中國特色的」呢個形容詞出嚟,去解釋「冰桶挑戰」嚟到香港點解話咁快就變晒質.就好似民主,普選咁,喺其他國家運行得正正常常,要喺香港落地生根就走晒樣. Localization嘅嘢,我真係識條鐵.
今日有網友喺面書話,喺香港關心時政,好易抑鬱.無論係愛之深,責之切,或者因為睇唔到如何解困,突破敗局而鑽牛角尖,都係不幸.幸福非必然,但今時今日嘅香港,自命企喺雞蛋嘅一邊對抗高牆,不幸就係必然.
黃子華《絕代商驕》嘅辦公室金句:「陪笑,虛應,假度, hea 做」出嚟為大家消災解難.早幾日嘅 817 遊行令大家啼笑皆非?保持清醒企後少少陪笑就可以,大吵大鬧就可以慳返.對於周融或吳秋北嘅一層又一層,大話冚大話嘅解釋,虛應就夠喇,步步進逼都唔會令佢哋狗急跳牆或者跳 IFC ,而大眾亦冇持久嘅專注力去跟進.「佔中三子」同泛民為咗接招而費煞思量?假度得架喇,反正技窮,人哋好似《足球小將》戴志偉咁見一招學一招,你廿五年來用過嘅招數都畀人學晒,度鬼度馬咩.至於 Hea 做嘅嘢,近幾年大家見慣見熟,識架喇.
以上金句係畀無可奈何,打工搵啖食嘅小職員喺辦公室政治之中,做個飯桶明哲保身.香港嘅小市民,唔想肉酸投誠引人唾罵或者淋糞,又冇本事移民或者自立嘅,除咗自命討厭政治之外,可以做嘅就係學識呢套處世哲學,一邊睇一邊當返工咁得過且過,定時定候交稅課金當買飛睇戲,唔會太難受.
講到難受, 817 遊行有啲相片都幾令人難受.即係,喺大街大巷有好多國旗,區旗畀人隨意踐踏,作為有公民意識嘅好市民好應該感到難過.國民教育話見到國旗高掛,隨風飄揚要感到驕傲架嘛,畀人踩唔通仲要拍手掌?
又例如話,喺沿途大街小巷隨處可見用完即棄嘅物資,例如牛咁大隻字寫住乜乜同鄉會嘅紅色紙牌呢.又好在,呢堆嘢多數放喺垃圾桶旁邊或者入面,好切合呢啲物件由頭到尾嘅本質.
比較可惜嘅係,物質上有形有色嘅嘢我都知道要放入垃圾桶,但意識上無可觸摸,只靠口耳相傳嘅嘢,例如話「請食飯去遊行」,「個別團體派錢示威咪將呢一百幾十個從大會統計數字中剔除」,「傳媒派出臥底偵查式採訪係插贓嫁禍」之類,大家非但唔會當係垃圾一笑置之,仲會廣泛流傳討論,唔好彩嘅就被潛移默化.呢種流氓都不如嘅無恥狡辯,最需要一個垃圾桶收集然後拎去堆填,無奈有人會話要捍衛佢哋嘅言論自由,或者應該針對衍生呢啲人嘅制度而唔係針對呢啲人.
諗到呢度,我都係玩返冰桶挑戰好過.而家唔玩,唔通到天寒地凍嗰陣玩咩.


text:
儲存攻略
對於好多不同年紀嘅人而言, 波鞋 已經唔係打波時先會著,而係日常出入必著嘅鞋類.部分人更加有收藏運動鞋嘅喜好,不時購買搜集特別版本嘅球鞋,甚至儲到一屋都係.之不過,好多人忽略波鞋嘅清潔同保養,又求求其其咁收納儲存,令到啲珍藏波鞋好快就舊化損壞,以至價值全失.等Boxful提點下大家關於波鞋嘅保養收納貼士啦!
年尾流流固然係收拾家居嘅「旺季」,不過時下好多時尚主婦,家居達人,都已經將家居收納作為日常任務,由年頭到歲晚都會將屋企整理得井井有條!為咗鼓勵更多人士打造美好家居,Boxful趁今個新年為大家提供超級優惠,全線 自助迷你倉 以勁靚價俾新客戶選用,等你即時可以獲得最優質嘅額外儲存空間!
租用迷你箱, 迷你倉 等額外儲存空間嘅用家,往往有個壞習慣,就係將好多雜物一次過放入倉之後,就唔再去郁佢哋,久而久之,倉中物品有如廢物,直到永遠……其實,大家應該定時定候,將嚟緊一季少用嘅物品放入倉,又將當季要用嘅物品攞回家,咁樣有出有入,定期循環,咁先可以最有效發揮到額外儲存空間嘅作用.冬季將至,以下物品就絕對可以暫時放入倉,為你大大節省家居空間.
自從Boxful嘅全新「 自助迷你倉 」服務推出以來,收到好多有興趣嘅市民查詢,亦有不少客人預約去「自助迷你倉」參觀,仲即時決定租用添!因為對佢哋嚟講,Boxful嘅「自助迷你倉」係一大喜訊,既可以使用傳統迷你倉,又可以享用Boxful嘅貼心服務.而家又有更大嘅喜訊!Boxful今次呢個「自助迷你倉」優惠,實在不容錯過!
家居收納係一項持續性長期任務,即使你屋企有工人姐姐幫手,你都少不免需要自己落手落腳去做分類,歸納,取捨等工作.坊間有好多適當嘅收納工具,以及各種收納方法同心得,都可以幫你事半工倍,其實而家有好多手機App都可以幫到手!